Shima Hoadhumuge Masahkaih Alun Fashaifi - Vaguthu\nޝިމާ ހޯދުމުގެ މަސައްކަތް އަލުން ފަށައިފި\nގެއްލިގެން ހޯދަމުން އަންނަ ޝިމާ\nލ.ފޮނަދޫއިން ފުރައިގެން ޑިންގީއެއްގައި އެއަތޮޅު މާމެންދުއަށް ދަތުރުކުރަމުން ދަނިކޮށް ޑިންގީ ބަންޑުން ޖަހާލައިގެން ގެއްލިފައިވާ ކަމަށް ބުނާ އައިމިނަތު ޝިމާ ނާފިޒު ހޯދުމުގެ މަސައްކަތް ފުލުހުން އަލުން ފަށައިފިއެވެ.\nމައުލޫމާތު ލިބިފައިވާ ގޮތުގައި ޝީމާ ގެއްލުނު ކަމަށް އެ ޑިންގީގައި ދެން އިން އަހުމަދު ފަޒީލް ބުނެފައިވާ ސަރަހައްދަށް ފީނައިގެން މިހާރު ދަނީ ބަލަމުންނެވެ. ފުލުހުންނާއި ސިފައިން ގުޅިގެން މީގެ ކުރިންވެސް ވަނީ ޝިމާ ހޯދުމަށް އެސަރަހައްދައް ފީނައިގެންނާއި ވައިގެ މަގުން ބަލާފައެވެ. އެހެން ނަމަވެސް އެކަން ކާމިޔާބު ނުވުމުންނާއި އެ މައްސަލައިގައި ޝައްކުކުރެވޭ ކަންކަން ހުރުމުން ފުލުހުން އެމަސައްކަތް ހުއްޓައިލިއެވެ.\nމިކަމާ ގުޅިގެން "ވަގުތު" އިން ގުޅުމުން ފުލުހުން ބުނީ ލ. އަތޮޅުގައި ޝިމާ ގެއްލުނު މައްސަލަ އާއި ގުޅިގެން ފުލުހުން ހަރަކާތްތެރި ވަމުންދާކަމަށާއި އެކަމާގުޅޭ އިތުރު މައުލޫމާތެއް އަދި ހާމަކުރެވެން ނެތް ކަމަށެވެ.\n"ޝިމާ ގެއްލުނު މައްސަަލަ އާއި ގުޅުން ހުރި މަސައްކަތްތަކެއް މިހާރު ލ. އަތޮޅުގައި ފުލުހުން ދަނީ ކުރަމުން" ފުލުހުން މައުލޫމާތުދިނެވެ.\nޝިމާ ގެއްލުނު ހާދިސާގައި އެ ޑިންގީ އިން ދަތުރުކުރި ފަޒީލް ސަލާމަތް ވެފައިވަނީ ފަތައިފައި ގޮސް ސިކްސްސެންސެސް ލާމު ރިސޯޓުގެ ފަރާހަމައިން ކަމަށް އޭނާ ވަނީ ބުނެފައެވެ. އެހެން ނަމަވެސް ޝިމާގެ އާއިލާއިންނާއި އަދި ބައެއް ފަރާތްތަކުން ވަނީ ފަޒީލް ޝިމާ ގެއްލުވާލި ކަމަށް ތުހުމަތުކޮށްފައެވެ. އެހެން ނަމަވެސް ފަޒީލް ބުނެފައި ވަނީ ޝިމާ ސަލާމަތް ކުރުމަށް ކުރެވެން ހުރި ހުރިހާ މަސައްކަތެއް ކޮށްފައި ވާކަމަށެވެ.\nފަޒީލް އަކީ ކުށުގެ ރެކޯޑް އޮތް މީހެއް ކަމަށް ފުލުހުން ވަނީ ހާމަކޮށްފައެވެ. އަދި ދާދި ފަހުން އެއަތޮޅު ފޮނަދޫގައި 40 އަހަރުގެ ފިރިހެނަކު ރަހީނުކޮށް ފޭރެން އުޅުނު މައްސަލައިގައިވެސް އޭނާގެ މައްޗަށް ވަނީ ތުހުމަތުތަކެއް ކޮށްފައެވެ.\nކޮވިޑް ވެކްސިން ޖެހަން ދެކޮޅު ހެދި މީހަކު މާމެންދޫން ފައްސިވެއްޖެ\nޝިމާއަށް ވީގޮތެއް ސަރުކާރުން ސާފުކޮށް ނުދޭތީ ސުވާލު އުފައްދައިފި\nގއ.މާމެންދޫ އަށް ތަރައްގީ ކަށަވަރުކުރުމަށް، އަޒީޒް\nއޮކްޓޯބަރ 28, 2019 20:25\nމިހުރިހާކަމަކީވެސް ލާދީނީ ރިޕޯޓާއި ދުރަށް މީހުން ގެންދިއުމެވެ.\nއޮކްޓޯބަރ 28, 2019 20:31\n1 އަހަރު ދަނީ އަދި ހަމަ ކުރެވުނު ކަމަކީ ރިޕޯރޓް އެެއް ނެރެވުން، އެ ނޫނީ ހަމަ ބޮޑެތި ބޮޑެތި ބޭފުޅުން ޗުއްޓީ ހޭދަކުރެއްވުން ރަސްމީ ދަތުރު ތަކުގައި ހަމަ އެޖެންޑާ 19.\nއޮކްޓޯބަރ 28, 2019 20:44\nދޮގުނަހަދާ އިނގޭ. މަހޭ އަމީތާބުއާވެސް ބައްދަލުކުރި ހަމަ މިއަހަރު. އަދި ސުނިލްޝެޓީއާވެސް ބައްދަލުކުރި. މިހިރީ ވެސް ތި ލިސްޓުންބައެއް\nއޮކްޓޯބަރ 28, 2019 20:38\nއިރާ ދަކުރެއްވިއެޖެއްޔާ އަ ދި ފެއްނާނެ\nއޮކްޓޯބަރ 28, 2019 21:43\nއެމްޑީއެންގެ ފޯކަސް އެހެން ދިމާލަކަށް އަނބުރާލުމަށް މިހާރު ޖައްސާ ސްޓަންޓުތައް.\n- ގެއްލިފައިވާ މީހެއްގެ ތުހުމަތު އޭނަގެ އަނބިމީހާގެ ބޮލުގަ އެޅުވުން.\n-ޝިމާ ފެނޭތޯ އަނެއްކާވެސް މަސައްކަތްކުރުން\n-ޔާމީންގެ މައްޗަށް ޝަރީއަތްހިންގާ، ޖަލައްލާން ހުކުމްކުރާކަމަށް އަޑުފެތުރުން.\n-ބޮޑެތި ވައްކަމާއި ކޮރަޕްޝަންރޯމާދުވާލު ހިންގާ ރައްޔިތުންގެ ވިސްނުމާކުޅުން.\nއޮކްޓޯބަރ 28, 2019 21:44\nދިވެހި ފުލުހުންގެ ކިބައިގައި ތިކަންހޯދާ ގަނެވޭނެހާ އިލްމަކާއި ހިލްމެއްނެތް. އަދި ކިޔެއްތަ އެފަދަ ގާބިކްކަމެއްވެސް ނެތް. ތިޔަ ކުއްޖާ ހޯދޭނެކަމާމެދު ޝައްކެއް ނުކުރަން ޔަގީންކުރަނީ. އެހެން ނޫންނަމަހީ މިހާރުވާނީ ހޯދިފައި.\nއޮކްޓޯބަރ 28, 2019 21:53\nކަލޯ ރާއްޖެއަށް ކުރީޒަމާނުގައި ރަންނަމާރިއެއް އަރާ ރީތި އަންހެންކުދިންތަށް ވަނީ މަރާފަ އެކުދިންތަށް ހޯދުމަށްް މަސައްކަތްކުރިއްޔާ މާ ތާހިރުވާނެ......... މިހިރީ އެމްޑީއެން ހަދާނުން ފުހެލުމަށް ޓަކާ ގުނބޯ ސަރުކާރުން ޖަހާ ރޮކެޓު.\nއޮކްޓޯބަރ 29, 2019 01:32\nއެންމެ ފަހުން ރަންނަމާރިއައްވީ ރަސްގެފާނު ދޯ ބޯހަލާކު\nއޮކްޓޯބަރ 29, 2019 08:09\nފުލުހުންގެ ތެރޭގައި މިވަރުގެ ތަހްގީގްތަށް ހިންގޭނެވަރުގެ ވިސްނުންތެރި ހިކުމަތްތެރި ބަޔަކުނެތް މިހާރަކު، ފައިސާގެ ފަހަތުގައި އެންމެން ތިބީ ފޮރުވިގެން، މަރުކޮމިޝަނޭކިޔައިގެންވެސް ހިންގަނީ ޖަރީމާ، ރައްޔިތުން ނުކުމެގެންނޫނީ ދެނެއް މިގައުމު ހަމަމަގަކަށްނޭޅޭނެ.\nއޮކްޓޯބަރ 29, 2019 09:58\nމާތް ﷲ ގެ އިރާދަ ފުޅާ އެކު އަދި ފެންނާނެ .... ކަހީނަކު ބުނި ބޭރު ކަރަޔަކަށް ޔޮޓެއްގައި ދިޔައީވެސް ވެދާނެ އެހެން ކަމަށް ވެސް


SunOnline: Nidhaa iru guguri dhemeynama, ekan huttuvidhaane goiythakeh!\nމުޙައްމަދު ޝާނިފް 22 Sep 2021, 08:33\nނިދަން އޮންނައިރު ކޮޓަރީގައި ނިދަން އޮންނަ އެހެން މީހުން ގުގުރި ދަމާތީ ނިދަން އުނދަގޫވޭތަ؟ ނުވަތަ ތިމާ ނިދާފައި އޮންނައިރު ގުގުރި ދެމޭތަ؟\nސައިންޓިސްޓުންގެ ހޯދުންތަކުން ބުނާގޮތުން މިކަމަށް ހައްލު ހޯދުމަށް ކުރެވިދާނެ ކަންތައްތަކެއްވެއެވެ. އެއީ:\nއުއްޑުން އޮވެ ނުނިދުން\nއުއްޑުން އޮވެ ނިދާ ވަގުތު ތިމާގެ ކަރަށް އުފުލަން ޖެހޭ ބުރަބޮޑުވެއެވެ. އަދި ނޭވާ ހޮޅީގެ ބައިތަކަށް ދުލުގެ ސަބަބުން ގުގުރީގެ އަޑު އަނގައިން ލެއްވުމަށް މަގުފަހިކޮށްދޭނެއެވެ. އެހެންކަމުން އެއްފަރާތަކަށްއޮވެ ނިދުމުން ގުގުރި ދެމުން ހުއްޓޭނެެއެވެ.\n2. ދުޅަހެޔޮ ސިއްހަތެއްގައި ހުރުން\nއާއްމުގޮތެއްގައި ގުގުރި ދެމުމަށް މެދުވެރިވާ ސަބަަބަކީ ތިމާގެ ބަރުދަން ހުންނަންވާ މިންވަރަށްވުރެ އިތުރަށް ހުންނާތީއެވެ. އަދި ސިނގިރޭޓް ބުއިން ފަދަ ހަށިގަނޑަށް ގެއްލުން ހުރި ކަންކަން ހުއްޓުވުމަކީ ގުގުރި ދެމުން ހުއްޓުވުމަށް އެހީވެދޭ ކަންކަމެވެ.\n3. ގިނަގިނައިން ފެން ބުއިން\nއަނގަތެރެ ހިކުމަކީވެސް ގުގުރި ދެމުމަށް މަގުފަހިކޮށްދޭ ކަމަކަށް ވުމުން ގިނަގިނައިން ފެން ބުއިމަކީ ގުގުރި ދެމުން ހުއްޓުވުމަށް ކުރެވޭނެ ކަމެކެވެ. ޚާއްސަކޮށް ނިދުމުގެ ކުރިން ފެން ބުއިމަކީ މުހިއްމުކަމެކެވެ.\n4. ހޫނު ފެނުގައި ފެންވެރުން\nފިނި ފެނުގައި ފެންވަރާނަމަ، ކަރަށް އުނދަގޫވެ ގުގުރި ދެމުމަށް މަގުފަހިވާނެއެވެ. އެހެންނަމަވެސް، ހޫނުފެނުގައި ފެެންވެރުމުން، ގުގުރި ދެމުން ހުއްޓުވުމަށް އެހީވެދޭނެއެވެ.


SunOnline: Civil servantunnah beynun siyaasy fikurehgai thibeveyne: Raees\nސިވިލް ސާވަންޓުންނަށް ބޭނުން ސިޔާސީ ފިކުރެއްގައި ތިބެވޭނެ: ރައީސް\nއަހުމަދު މިޒްޔާލް 10 Nov 2021, 22:14\nސިވިލް ސާވިސް މުވައްޒަފުންތަކެއް ވެލާނާގެއިން ނުކުންނަނީ --- ސަން ފޮޓޯ/ މުހައްމަދު ހައްޔާން\nވަކި ސިޔާސީ ފިކުރަކުން މަޖުބޫރު ކުރެވޭ ސިވިލް ސާވަންޓެއް ރާއްޖޭގައި ހުންނަން އެދިވަޑައިނުގަންނަވާ ކަމަށް ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު ވިދާޅުވެއްޖެއެވެ.\nޖުމްހޫރީ ދުވަހުގެ ރަސްމީ ޖަލްސާގައި ވާހަކަފުޅު ދައްކަވަމުން ރައީސް ސޯލިހު ވިދާޅުވީ އެއްވެސް ސިވިލް ސާވަންޓަކު ސިޔާސީ ވަކި ކަމެއްގައި ނޫޅެގެން ފިޔަވަޅު އެޅި، އެކަހެރި ކުރެވި، މަގާމުން ވަކި ކުރުމުގެ ފުރުސަތު އޮވެގެން ނުވާނެ ކަމަށެވެ.\n"ސިވިލް ސާވަންޓުންނަކީ އެ މީހަކު ގަބޫލުކުރާ ސިޔާސީ ފިކުރެއްގައި ދެމިހުރެވޭނެ މިނިވަނެއް. އެއީ ސިޔާސީ މަސައްކަތުގައި ވަކި ބަޔަކަށް ގުލާނު ކޮށްދިނުން މަޖުބޫރު ސިޔާސީ ބައެއް ނޫން،" ރައީސް ސޯލިހު ވިދާޅުވިއެވެ.\nސިވިލް ސާވަންޓުން ފޯރުކޮށްދޭ ހިދުމަތުގައި ސިޔާސީ ފިކުރެއް، ކުލައެއް، ވަހެއް އަދި ރަހައެއް އޮވެގެން ނުވާނެ ކަމަށް ވެސް ރައީސް ސޯލިހު ވިދާޅުވިއެވެ.\n"[ސިވިލް ސާވަންޓުން] ކުރައްވަން ޖެހޭނެ ހާ ވެސް ކަމަކީ ސަރުކާރުގެ ސިޔާސަތާއި ވައުދުތައް އޭގެ ގޮތުގައި ތަންފީޒު ކުރެއްވުން. އެއީ ދިވެހި ރައްޔިތުންނަށް ހިދުމަތް ކުރަން ތިބި ގައުމީ ހިދުމަތުގެ ފައުޖު." ރައީސް ސޯލިހު ވިދާޅުވިއެވެ.\nއެ ޖަލްސާގައި ދިވެހި ދައުލަތަށް ހިދުމަތް ކުރުމުގެ އިނާމު ލިބިވަޑައިގަންނަވާ ބޭފުޅުންނަށް ޝަރަފުގެ ބެޖާއި އައްޑަނަ ރައީސް ސޯލިހު ވަނީ އަރުވާފައެވެ.\nސިވިލް ސާވަންޓުންނަށް ބޭނުން ސިޔާސީ ފިކުރެއްގައި ތިބެވެން ޖެހޭނެ ކަމަށް ރައީސް ސޯލިހު ވިދާޅުވެފައިވާއިރު، ސިިވިލް ސާވިސް މުވައްޒަފުން ސިޔާސީ ކަންކަމުގައި ބައިވެރިވާނަމަ ވަޒީފާ ގެއްލޭ ގޮތަށް ދިވެހި ސިވިލް ސާވިސްގެ ގަވާއިދަށް މި މަހު ވަނީ އިސްލާހު ގެނެސްފައެވެ.\nމީގެ އިތުުރުން އެ ގަވާއިދުގައިވާ ގޮތުން މަސައްކަތުގެ ރަސްމީ ނުވަތަ ނުރަސްމީ ގަޑީގައި ވެސް\nމަސައްކަތުގައި އުޅޭ އެއްވެސް ވަގުތެއްގައި، އެއްވެސް ސިޔާސީ ހަރަކާތެއްގައި ބައިވެރިވުން ވަނީ ކުށެއްގެ ގޮތުގައި ކަނޑައަޅައިފައެވެ. އަދި އެއާއެކު އެއީ ވަޒީފާއިން ވަކިކުރެވޭފަދަ ކުށެއްގެ ގޮތުގައި ވެސް ވަނީ ކަނޑައަޅައިފައެެވެ.\nއެ ގަވާއިދާއެކު ސިވިލް ސާވިސް މުވައްޒަފުންނަށް މަސައްކަތުގައި އުޅޭ ވަގުތު ސިޔާސީ ހަރަކާތްތަކުގައި ބައިވެރިވުން މަނާވި ނަމަވެސް، މަސައްކަތު ވަގުތު ނޫން ވަގުތުތަކުގައި ސިޔާސީ ހަރަކާތްތަކުގައި ބައިވެރިވުމަށް އެއްވެސް ހުރަހެެއް ނޯންނާނެއެވެ.


Kuda Kuhjeh- Balaabelumah 60 Aharu ކުޑަކުއްޖެއް- ބަލާބެލުމަށް 60 އަހަރު – Huvadhoo News Kuda Kuhjeh- Balaabelumah 60 Aharu Huvadhoo News\nކުޑަކުއްޖެއް- ބަލާބެލުމަށް 60 އަހަރު\nކެމްބޯޑިޔާއަށް އުފަން އުމުރުން 10 އަހަރުގެ ކުޑަ އަންހެންކުއްޖެއް ސިފަޔަށް ބަލާއިރު، ފެންނަ ފެނުމަށް ސިފަވަނީ، އުމުރުން 60 އަހަރުގެ މުސްކުޅި އަންހެނެއްގެ ސިފައެވެ.\nގިނަ ގާތްތިމާގެ މީހުންނާއި، އަވަށްޓެރިން ޤަބޫލުކުރާގޮތުގައި، ބޫ ރެކިންގ އަށް އުމުރުން ދުވަސްވެފައިވާ އަންހެނެއްގެ ސިފަ ލިބިފައިވަނީ، އޭނަގެ ބަދުނަސީބާއި ގުޅިފައިވާ ކަމެކެވެ.\nއުމުރުން 10 އަހަރުގެ ކުޑަ ބޫ، ކުޑަ ފިރިހެން ކޮއްކޮއަށް ވުރެ ދިގީ ކުޑަ ތަންކޮޅެކެވެ. އަދި ބޫ އާއި އެއް އުމުރެއްގެ ކުދިންނާއި އަޅާބަލާއިރުވެސް އިސްކޮޅުގެ ގޮތުން އެއްވަރެވެ. ނަމަވެސް ބޫގެ ސިފަޔަށް ބަލާއިރު، އުމުރަށްވުރެ މުސްކުޅި މީހެއްގެ ގޮތުގައި ބޫ ސިފަވެއެވެ. ބޫ އަކީ 10 އަހަރުގެ އަންހެން ކުއްޖެއްކަމުގައި ވިޔަސް، ބޫ އަށް ލިބިފައިވަނީ 60 އަހަރުގެ އަންހެނެއްގެ ސިފައެވެ.\nމި 10 އަހަރުގެ ކުޑަކުއްޖާ އުފަންވި އިރުވެސް، ގައިގެ ހަންގަނޑުގައި ރޫ ޖެހި މުސްކުޅި މީހުންގެ ސިފަ ލިބިފައިވާކަން ފާހަގަ ކުރެވެއެވެ. އާއިލާއާއި އެއްކޮށް އާބާދީ އާއި ދުރު ހިސާބެއްގައި ދިރިއުޅޭ މިކުޑަ އަންހެން ކުއްޖާއަށް ކޮންމެ ދުވަހަކު އެތަށް ކުދިންނެއްގެ ފުރައްސާރަ ކުރިމަތިވެއެވެ.\nރައްޓެހިންނާއި އެކުގައި ބައިސްކަލުގައި ސްކޫލަށް ދާއިރު، ކުދިން މުސްކުޅި އަންހެނާއޭ ކިޔައި ފުރައްސާރަކުރައެވެ. އާއިލީ ގޮތުން ތިމާގެ ބައެއް ކުދިންވެސް މާމަ އޭ ކިޔައި ބޫ އާއި ދިމާކޮށް ހަދައެވެ. މިކުޑަ އަންހެން ކުއްޖާގެ ހުވަފެނަކީ، ޕްލާސްޓިކް ސާޖަރީއެއް ކޮށްގެން އެހެން ކުދިންނެކޭ އެއްގޮތަށް ރީތި ސިފައެއް ލިބިގަތުމެވެ.\nބޫ އަށް ބައެއް ރަޙްމަތްތެރިންގެ ފަރާތުން ވަރަށްބޮޑު ހިތްވަރެއް ލިބިގެންދާކަމުގައި ބުނެއެވެ. އެހެން ކުދިން ކިޔާ އެއްޗިއްސަށް މާބޮޑަށް ވިސްނައި ދެރަ ނުވުމަށް މައިންބައިފިންގެ ފަރާތުން ހިތްވަރު ލިބޭކަމަށް މިކުޑަކުއްޖާ ބުނެއެވެ.


High court aai Criminal court ge iss fandiyaaru kamah kurimathilaan hulhuvaalaifi | Mihaaru\nހައި ކޯޓާއި ކްރިމިނަލް ކޯޓުގެ އިސް ފަނޑިޔާރު ކަމަށް ކުރިމަތިލާން ހުޅުވާލައިފި\nހައި ކޯޓް: އެ ކޯޓާއި ކްރިމިނަލް ކޯޓުގެ އިސް ފަނޑިޔާރު ކަމަށް ކުރިމަތިލާން ވަނީ ހުޅުވާލާފައި -- ފޮޓޯ/މިހާރު\n28 ސެޕްޓެމްބަރ 2020 - 16:41\nކްރިމިނަލް ކޯޓުގެ އިސް ގާޒީއަކަށް ހުންނެވި އަހުމަދު ހައިލަމް އާއި ހައި ކޯޓުގެ އިސް ފަނޑިޔާރަކަށް ހުންނެވި ޝުޖާއު އުސްމާނު ފަނޑިޔާރު ކަމުން އިސްތިއުފާ ދެއްވުމުން އެ ދެ ކޯޓުގެ އިސް ފަނޑިޔާރު ކަމުގެ މަގާމު އޮތީ ހުސްކޮށެވެ.\nޖޭއެސްސީން ކުރި އިއުލާނެއްގައި ބުނީ އެ ދެ މަގާމަށް ކުރިމަތިލުމުގެ ފުރުސަތު އަންނަ މަހުގެ ހަ ވަނަ ދުވަހާ ހަމައަށް އޮންނާނެ ކަމަށެވެ. އެ ދެ މަގާމަށް ވެސް ކުރިމަތިލެވޭނީ އެ ދެ ކޯޓުގެ ފަނޑިޔާރުންނަށް އެކަންޏެވެ.\nޖޭއެސްސީން އަލަށް އެކުލަވާލި ގަވާއިދު ބުނާގޮތުން އިސް ފަނޑިޔާރު ކަމަށް ބޭފުޅުން އައްޔަން ކުރާނީ އެ މަގާމަށް ކުރިމަތިލާން ހުޅުވާލުމަށް ފަހު، ކުރިމަތިލާ ބޭފުޅުންނާ އެ ކޮމިޝަނުން އިންޓަވިއުކޮށް، އަދި މާކްސް ދިނުމަށް ފަހު އެވެ.\nހައި ކޯޓުގެ އިސް ފަނޑިޔާރަށް މުސާރަ އާއި އިނާޔަތްތަކާ އެކު މަހަކު 56،000ރ. ލިބިވަޑައިގަންނަވާއިރު، ކްރިމިނަލް ކޯޓުގެ އިސް ގާޒީއަށް ލިބިވަޑައިގަންނަވާނީ މަހަކު 49،000ރ. އެވެ.\nހައި ކޯޓުގެ އިސް ފަނޑިޔާރުގެ މަގާމު ހުސްވުމުން އެ ކޯޓު ހިންގުމާ މިވަގުތު ހަވާލުވެ ހުންނެވީ ފަނޑިޔާރު ޝުއައިބު ހުސައިން ޒަކަރިއްޔާ އެވެ. އަދި ކްރިމިނަލް ކޯޓު ހިންގުމާ ހަވާލުވެ ހުންނެވީ ގާޒީ އާދަމް މުހައްމަދެވެ.\nކްރިމިނަލް ކޯޓް ފަނޑިޔާރުން ހައި ކޯޓް ޖުޑީޝަލް ސާވިސް ކޮމިޝަން\nފެމިލީ ކޯޓު ކިޔާތަނެއް ހުންނަކަން ޖޭއެސްސީއަށް ނޭންގެނީބާ، އިސް ޤާޟީއަކުނެތި ބޮއްސުން ލަމުންދާތަނެއް.\nޝުޢައިބު ކަމަކު ނުދޭ. ހަމީދު ރަނގަޅު، މަޒީދު ނޫނީ ހާތިފުވެސް ރަނގަޅުވާނެ\nޝުޢައިބުވެސް ރަނގަޅު. މަޒީދު ނޫނީ ހާތިފުވެސް ރަނގަޅު. ހަމީދު ކަންނޭނގެ މި ވަގުތަށް އެންމެ ރަނގަޅީ. ތެދުވެރި އަމާނަތްތެރިއެއް، އަދި ތަޖުރިބާގެ ގޮތުން ބެލި ނަމަވެސް\nމާ ތާހިރުވާނެ ކޯޓުތަކަށް ރީނދޫ ކުލަ ޖެހިފަތިބި ކުދިންކޮޅެއް ބޭނުންވާ ވަހަކަ އިއުލާން ކުރިއްޔާ. މިހާތަނަށްވެސް ކަންތަށްކުރަމުން ދަނީ އެގޮތަށް.\nބަލާފައި އެއްމެ އެއްމެ ބޮޑު ސިޔާސީ އެކްޓްވިސްޓް މީހަކު އައްޔަން ކޮށްލާށެވެ.ވެރިކަން ކުރަން ފަސޭހަވާނީ އޭރުން ނެވެ.\nކޮން ސަކަރާތެއް ޖަހާކަށް. މިހާރު ހިންގުން ހަވާލުކޮށްފައި އެތިބީ ޖޭއެސްސީން އިސްގާޒީކަން ދޭން ބޭނުންވާ މީހުން. އިންޓަރވިޔުކޮށްގެންވެސް ހޮވާނީ ހަމަ އެމީހުން. ކޮންމެހެން މަންޒަރު ރީތިކޮށްލަން މަގާމަށް ކުރިމަތިލާށޭ ކިޔާނެ ކަމެއް ނެތް.\nދެން އާމާލު ކުލޫނީ ގެންނާނީއެއްނޫން.\nއޭރުން އިސް ޤާޒީ ކަން އެދެވުނީ ރައްޔިތު އަހްމަދަށެވެ. މިހާރު ވެސް އެގޯސް އޮތީ ހެދިފައެވެ.އެއްމެ މަތީ ކޯޓް ގައެވެ.


SunOnline: Zainab ge gaathil dhanjassaa maraalaifi\nޒައިނަބުގެ ގާތިލު ދަންޖައްސައި މަރާލައިފި\nރުގިއްޔާ މުހައްމަދު މޫސާ 17 Oct 2018, 09:33\nޒައިނަބުގެ ގާތިލު އިމްރާން އަލީ: އޭނާ މަރަން ވަނީ ހުކުމް ކޮށްފައި ---\nއިސްލާމްއާބާދު (އޮކްޓޯބަރު 17): މި އަހަރުގެ ޖެނުއަރީ މަހު ޕާކިސްތާނުގައި އުމުރުން ހަ އަހަރުގެ ޒައިނަބު އަންސާރީ ރޭޕްކޮށް މަރާލި އިމްރާން އަލީއަށް މަރުގެ އަދަބު ދީފި އެވެ.\nޕާކިސްތާނުގެ ފުލުހުން ބުނި ގޮތުގައި އިމްރާން ދަންޖައްސާފައި ވަނީ ލާހޯރުގެ ކޮޓް ލަޚުޕަތު ޖަލުގައި މިއަދުގެ ހެނދުނުގެ ވަގުތެއްގަ އެވެ. އަދި އޭނާ ދަންޖެއްސީ ޒައިނަބުގެ ބައްޕަ އާއި އާއިލާގެ އެހެން މެމްބަރުންގެ ހާޒިރުގަ އެވެ.\nމި އަހަރުގެ ޖެނުއަރީ މަހުގެ9ވަނަ ދުވަހު ޒައިނަބު އަނިޔާވެރި ގޮތަކަށް މަރާލާފައި އޮއްވާ ފެނުނީ އެކުއްޖާ ގެއްލިގެން ހޯދާތާ ފަސް ދުވަސް ފަހުންނެވެ. އަދި އެ ހާދިސާއަށް މުޅި ދުނިޔޭގެ ސަމާލުކަން ލިބި، ޒައިނަބަށް އިންސާފު ހޯދައިދިނުމަށް ގޮވާލައި ބޭއްވި މުޒާހަރާތަކުގައި ދެ މީހަކު މަރުވި އެވެ.\nޒައިނަބުގެ މަރާ ގުޅިގެން އަލީ ހައްޔަރު ކުރީ ޖެނުއަރީ 23ގަ އެވެ. އޭނާއަކީ ޒައިނަބުގެ އާއިލާގެ ގާތް މީހެއްގެ އިތުރުން އެމީހުންގެ އަވަށްޓެރިއެކެވެ.\nޕާކިސްތާނުގެ ފުލުހުން ބުނާ ގޮތުގައި އަލީ ވަނީ އިތުރު އަށް ކުޑަކުއްޖަކު ރޭޕްކޮށް މަރާލި ކަމަށް އިއުތިރާފުވެފަ އެވެ. އަދި އޭގެ ތެރެއިން ތިން ކުއްޖަކު ރަހީނުކޮށް، ރޭޕްކޮށް، މަރާލި ކަން އޭނާގެ މައްޗަށް ސާބިތުވެ، އަލީގެ މައްޗަށް ވަނީ ދެފަހަރެއްގެ މަތިން މަރުގެ ހުކުމް އިއްވައިފަ އެވެ.\nއަންހެނުންނަށް ކުރާ އަނިޔާ ބަލަން 1000 ކޯޓް\nޕާކިސްތާނުން އަނެއްކާވެސް އިންޑިއާ ރުޅިއަރުވާލައިފި\nޓެރަރިޒަމާ ދެކޮޅަށް އިންޑިއާ،ރާއްޖެ،ލަންކާ ގުޅެން ޖެހޭ


ނޭނގި ވެވުނީ ލޯތްބޭ- 12& 13 – Esfiya – Dhivehi Vaahaka Site\n- by Raaya - 23- July 30, 2020\nޔޫޝައު ނިދާކަށް ނޫޅެއެވެ. އޭނަގެ ކެމެރާއާއި ލެޕްޓޮޕު ހިފައިގެން ޔޫޝައު އިނީ މިރޭ ނެގި ފޮޓޯ ބަލައި ލެޕްޓޮޕަށް ފޮޓޯތަށް އަޅާށެވެ. އެހެން ފޮޓޯތަށް ބަލަމުން އިންދައި ޔޫޝައުއަށް ފެނުނު ފޮޓޯއަކުން އޭނައަށް ބޭއިޙްތިޔާރުގައި ހިނިތުންވެލެވުނެވެ. އެއީ ޔޫޝައުއަށް ރީމްގެ އަތުގައި ހިފުނުއިރު ނެގި ފޮޓޯއެވެ. އެ ފޮޓޯގައި ރީމް އިނީ ފްލޭޝް އެޅުމުގެ ސަބަބުން އަނެއްފަރާތަށް ބޯއަނބުރައިގެންނެވެ. އެ ފޮޓޯއަށް ފުންނަޒަރެއް ހިންގާލުމަށްފަހު ޔޫޝައު ރީމްއާއި ދޭތެރޭ ވިސްނާލަން ފެށިއެވެ.\n“މިއަދު މެންދުރު ރީމްއާއި ދޭތެރޭ ކަންތަށް ކުރެވުނީ ރަނގަޅަށް ހެއްޔެވެ؟ ރީމް އެ ދައްކަނީ ތެދު ވާހަކައެއް ހެއްޔެވެ؟ މިކަންތަށް ސާބިތު ކުރަން ރީމްއަށް ވަގުތު ދޭންވީހެއްޔެވެ؟ ލަމްނާއަށާއި ނާއިފަށް ޝައްކު ކުރުން ރަނގަޅުހެއްޔެވެ؟ އެދެމީހުންނަށް އެކަން އެނގިޖެއްޔާ ކިހާ ދެރައެއް ވާނެހެއްޔެވެ؟” މިކަހަލަ ބައިވަރު ޙިޔާލުތަށް ޔޫޝައުގެ ސިކުނޑީގައި ދައުރުވަމުން ދިޔައެވެ. މި ޙިޔާލު ތަކުގެ ތެރެއިން ޔޫޝައުއަށް ނުކުމެވުނީ ދޮރުގައި ޓަކި ޖަހާފައި ވަން އައިނާ ފެނުމުންނެވެ. ވަގުތުން ޔޫޝައު ކެމެރާ ފަހަތަށް ލައި އެނދުގައި ހަމަޖެހިލިއެވެ.\n“ހާދަ ނޫން ވަގުތަކު؟” ޔޫޝައު އައިނާ ގާތު އަހާލިއެވެ.\n“މިއަށް ވުރެ ރަނގަޅުވަގުތެއް ހިއެއްނުވޭ ލިބޭނެހެނެއް!” އައިނާ އައިސް އެދުގައި ދެފައި ވަށްކޮށްލައިގެން އިށީންނަމުން ބުނެލިއެވެ.\n“ނުނިދުނީ؟” ޔޫޝައު އަހައިލިއެވެ.\n“ނޫން! ޔޫޝައުއާ ވާހަކައެއް ދައްކާލަން ވެގެން!” އައިނާ ޔޫޝައުއަށް ބަލަމުން ބުނެލިއެވެ.\n“އަހަރެން ހީކުރީ ޔޫނުސްއާ ފައިޓު ކޮށްގެން ޝަކުވާ ކުރަން އައީކަމަށް އަބަދު ހަދާހެން!” ޔޫޝައު އައިނާއަށް ޖެއްސުންކޮށްލިއެވެ.\n“ދެން ޔޫޝައު! މަޖަލެއް ނޫނޭ!” އައިނާ މޫނު ކުނިކޮށްގެން އިނދެ ޔޫޝައު އަތުގައި އެތިފަހަރެއް އަޅަމުން ބުނެލިއެވެ.\n“ތަދުވެޔޭ!” އައިނާ ޖެހިތަނުގައި ފިރުމަން އިނދެ ޔޫޝައު ބުނެލިއެވެ.\n“ސޮރީ…” އައިނާ ބުނެލިއެވެ.\n“އޯކޭއޭ! ކޮންވާހަކައެއް ދައްކަން ތިއައީ؟” ލެޕްޓޮޕު އެއްފަރާތް ކޮށްލަމުން ޔޫޝައު އެހިއެވެ.\n“ރުޅި ނާންނާތި! ކިޔާ އެއްޗެއް މަޑުން އިނދެ އަޑުއަހަން އިންނާނީ!” އައިނާ ވަގުތުން ބުނެލިއެވެ. “ރީމް…” އައިނާއަށް ހުއްޓަން މަޖުބޫރުވިއެވެ.\n“އަނެއްކާ ރީމްގެ ވާހަކަ! އެވާހަކަ ނުފަށާ!” ޔޫޝައު އޭނާގެ ކަންފަތުގައި އަތް އަޅަމުން ބުނެލިއެވެ.\n“ޔޫޝައު! ޔޫޝައުވެސް ވިސްނާލަބަލަ! މިއަދު މެންދުރު ޔޫޝައު ރީމްގެ އަތުގައި ހިފިތަން އިނޭ ނޫފައިގަންފަ! އެވަރުންވެސް ރީމްއެއް ނުބުނޭ އެކައްޗެކޭވެސް! އެހެން މީހެއްނަމަ އެ ވާހަކަ ދެއްކީސް!” އައިނާ ހިތްހަމަ ނުޖެހި އިނދެ ބުންޏެވެ.\n“ހަމަ އެހާ ބާރަށްތަ ހިފުނީ؟” ޔޫޝައުއަށް ރީމްއާއި މެދު ހަމްދަރުދީ ވެވުނެވެ.\n“އާނއެކޭ! އަދި އެއް ވާހަކަ! އެގަޑީ ލަމްނާ ދުއްވައިގެނެގެން ދިޔައީ މަންޒަރު ގޯސްކޮށް ނަގައިގެން ކަން ޔަގީން! އެއިން އެކަނިވެސް އެ އިނގެނީ ލަމްނާ ޔޫޝައުއަށް އިތުބާރު ނުކުރާކަން! އެހާ ލޯބިވެ އިތުބާރު ކުރަންޏާ އެހެނެއް އެތަނަކުން ދުއްވައެއް ނުގަންނާނެ ދޯ!” އައިނާ ޔޫޝައުއަށް ވިސްނައިދެމުން ދިޔައެވެ. ޔޫޝައު އިނީ ބުނާނެ އެއްޗެއް ނޭނގިފައެވެ. އައިނާ އެ ދައްކަނީ ތެދު ވާހަކައެއްކަން ޔޫޝައުގެ ހިތް ގަބޫލުކުރެއެވެ. ނަމަވެސް ސިކުނޑި ވިސްނައިދެމުން ދިޔައީ އެހެން ގޮތަކަށެވެ.\n“ދޮންތައަށް އިވުނު މިރޭ ޔޫޝައު ކޮންމެވެސް ޓްރެއިންގ ގެ ވާހަކައެއް ދެއްކި އަޑު… ތިބުނާ ތިން މަހުގެ ޓްރެއިނިންގ ނިމިއްޖެއެންނު؟” އައިނާ އެހިއެވެ.\n“އަމްމް… ޔެސް! އެ ޓްރެއިނިންގ ނިމިއްޖެ! ނޭނގެ ކީއްވެކަމެއް އެގަޑީ އެހެން ބުނެވުނީ! ވެޑިން އަވަސް ކުރާ ވާހަކަ ބުނީމަ ނޭނގެ ހިތަށް ފާޑެއްގެ ބިރުވެރިކަމެއް ވަން!” ޔޫޝައު އޭނާގެ ހިތުގެ އުދާސްތަށް ބަންޑުން ކޮށްލިއެވެ.\n“މަންމައަށާ ބައްޕައަށް އެނގޭންނު އެ ޓްރެއިނިންގ ނިމުނުކަން! އެ ވާހަކައެއް ނާހާތަ؟” އައިނާ އެހިއެވެ.\n“ލަމް މެން ތިބީމަ ކަންނޭނގެ ނޭހީ! މާދަމާ ހެނދުނު އަހާފާނެ! ކީކޭ ބުނާނީ؟” ޔޫޝައު އޭނަ ނިތްކުރި މަތީގައި އަތް ހިންގާލަމުން ކަންބޮޑުވެފައި އިން ރާގަކަށް ބުނެލިއެވެ.\n“ތެދައް ބުނާނީ!” އައިނާ ދިނީ ކުރު ޖަވާބެކެވެ.\n“މަންމަމެން ގާތު ބުނަންވީ ލަމް އާއި ނާއިފް…” ޔޫޝައު ހުއްޓުނެވެ. އަދި އިސްޖަހާލިއެވެ. އިތުރަށް އެއްޗެއް ބުނާހާ ހިތްވަރެއް ނެތެވެ.\n“ތިހެންނެއް ނޫނޭ ބުނާނީ! އައި ވިލް ހޭންޑްލް އިޓް! ޑޯންޓް ވަރީ!” ޔޫޝައުގެ ބޮލުގައި ފިރުމާލަމުން އައިނާ ވަރަށް އޯގާތެރިކަމާއިއެކު ބުނެލިއެވެ. “ރަނގަޅަށް މިކަމަށް ވިސްނާތި! އިޓްސް އަ ބިގް ޑެސިޝަން! ޔޫޝައުގެ މުސްތަޤުބަލަށް އަސަރު ކުރާނެކަމެއް މިއީ… ދޮންތަ ބުނަން އޮތް ވާހަކައަކީ އަދި މިކަންތަށް މަޑު ޖައްސާލާށޭ! މާދަމާ ލަމްނާމެންގެއަށް ގޮއްސަ ބުނޭ އަދި ވަގުތު ބޭނުމޭ މިކަމަށް ވިސްނަން! ތެދަށް ބުނޭ… އޭރަށް އިތުރު ސީންއެއް ކްރިއޭޓް ނުވާނެ! އެންޑް ރީމްއާ ވާހަކަ ދައްކާލަބަލަ… ބިހޭވް ލައިކް ޓޫ އެޑަލްޓްސް! ކުޑަ ކުދިންނެކޭ އެއްވަރު ތި ދެމީހުން އުޅޭ ވައްތަރު! އެންޑް ޑޯންޓް ފޮގެޓް ޓު ސޭ ސޮރީ…” އައިނާ އެނދުން ތެދުވެ އެކޮޓަރީގައި ބައިންދައިފައި އިން “ސްޓަޑީ ޓޭބަލް” މަތީގައި ބާއްވައިފައި އޮތް ފޮތުގައި އެއްޗެއް ލިޔެލިއެވެ.\n“އެއްޗެއް ޝެއާ ކުރަން ބޭނުމިއްޔާ ހަމަ އަންނަންވީ ދޮންތަ ކޮޓަރިއަށް! އޭތި ކިޔާލައްޗޭ! ވަރަށް ނިދި އައިއްސި! ދެން ދަނީ ގުޑް ނައިޓް!” އައިނާ ކޮޓަރިން ނުކުންނަމުން ބުނެލިއެވެ. އައިނާ ކޮޓަރިން ނުކުތުމުން ޔޫޝައު އަނެއްކާވެސް އޭނާގެ ކެމެރާ ނަގައި ރީމްގެ ފޮޓޯއަށް ބަލަން އިނެވެ. ޔޫޝައު ސިއްސައިގެން ދިޔައީ އޭނަ އަތުން މީހަކު ކެމެރާ އަތުލުމުންނެވެ.\n“ދޮންތާ؟!” ޔޫޝައު ތަންކޮޅެއް ބާރަށް އައިނާއަށް ގޮވައިލިއެވެ. “ކީއްކުރަން އަނެއްކާ ތިއައީ؟ ކެމެރާ ދީބަލަ!” ޔޫޝައު ކެމެރާ އަތުލަން މަސައްކަތް ކުރަމުން ބުނެލިއެވެ.\n“ހެހެ… ފުރަތަމަ ދޮންތަ ވަން އިރު ދެކުނީމޭ ކެމެރާ ފަހަތަށް ލާ ފޮރުވަނިކޮށް! ކާކު ގެ ފޮޓޯއެއް ބަލަނީ ތޯ ބަލާލަން ވެގެން މިއައީ… އަވަހޭ ދޯ ލަމްނާ މަތިން ހަނދާން ނައްތާލިލެއް!” އައިނާ ލާނެތް ފާޑަކަށް ބުނެލިއެވެ.\n“އެހެން.. އެހެން ވެގެނެއް ނޫނޭ! ތި ފޮޓޯއާ ހަމައަށް ދެވުން އިރު ދޮންތަ ތި އަތުލީ!” ޔޫޝައު ބުނެލިއެވެ.\n“ހުމްމް… އިނގެޔޭ ކީއްވެގެން ކަން! ދެން އަވަހަށް ނިދަން އޮށޯވޭ!” މިހެން ބުނެ އައިނާ ކޮޓަރިން ނުކުމެގެން ދިޔައެވެ. އައިނާ ނުކުމެގެން ދިއުމުން ޔޫޝައު އަވަހަށް ގޮސް ދޮރު ތަޅުލީ އަނެއްކާވެސް އައިނާ ޔޫޝައުއަށް އެކަހަލަ ލަނޑެއް ދީފާނެތީއެވެ. ދޮރު ތަޅުލައިފައި އައިސް ޔޫޝައު އޭނާގެ “ސްޓަޑީ ޓޭބްލަ”ގައި އިށީންދެލީ އައިނާ ލިޔެފައި އޮތް އެއްޗެއް ކިޔާލުމުގެ ނިޔަތުގައެވެ. ޔޫޝައު ފޮތް ހުޅުވައި ބަލައިލިއެވެ. އޭގައި އޮތީ ރީމްގެ ނަމްބަރެވެ. އޭގެ އިތުރުން، “ހަނދާންކޮށް ސޮރީ ބުނާތި… ފޭސް ޓު ފޭސް ކޮށް ބުނަން ނުކެރިއްޖިއްޔާ މިއޮތީ ރީމްގެ ނަމްބަރު” މިހެންވެސް ލިޔެފައި އޮތެވެ. ކަބަޑު މަތީގައި އޮތް ފޯނު ހިފައިގެން އައިސް ޔޫޝައު އަވަސް އަވަހަށް ރީމްގެ ނަމްބަރު ސޭވް ކޮށްލިއެވެ.\n“މަންމައާ ބައްޕަ މިކަމަށް ރިއެކްޓު ކުރާނީ ކިހިނެއް؟” ޔޫޝައު އަމިއްލަ ނަފްސާއި ވާހަކަ ދައްކަމުން ދިޔައެވެ. “ރީމްއަށް ގުޅަންވީތަ؟ ނޫނީ މެސެޖެއް ކޮށްލަންވީތަ؟ ނޫން… މިގަޑިއަކު ނޫން… ނިދާފަ ކަންނޭނގެ އޮންނާނީ… ލަމްނާ ހަމަ އަސްލަށްވެސް އަހަންނަށް ދޯކާ ދެނީތަ؟” ޔޫޝައުއަށް ބުނެވުނީ ހަމައެކަނި މިހިސާބަށެވެ. އޭނަގެ އަޑު ކުރަކިވެ އޭނައަށް ރޮވެން ފެށުނީ އެއްވެސް އިޙްތިޔާރަކައި ނުލައެވެ. އެ ލޮލުން ވެއްޓޭ ކޮންމެ ކަރުނަތިއްކެއްވެސް އޭނަގެ ހިތާމަ އަންގައިދޭކަހަލައެވެ. ޔޫޝައު އިނީ ގޮތްހުސްވެފައެވެ. ހަދާނެ ނުހަދާނެ ގޮތެއް، ރަނގަޅު ނުރަނގަޅު ގޮތް ވަކި ކުރަން ޔޫޝައުއަކަށް ނޭނގުނެވެ. ހަމައެކަނި މިކަމާ ވިސްނާލިޔަސް ޔޫޝައުގެ ހިތް ފަޅައިގެން ދާވަރުވެއެވެ. މިކަންތަކުގެ ހަގީގަތް ޔޫޝައުއަށް ފަޅާއަރާ ދުވަހަކުން ޔޫޝައުއަށް ވާނެ ވަރު ނިކަން ވިސްނާލަބަލާށެވެ. އެކަންތަކާ ވިސްނާ ވިސްނާ ޔޫޝައުގެ ބޯހަލާކު ވާވަރު ވުމުން އިންތަނުން ތެދުވެ ފާހަނައަށް ވަދެ ވުޟޫކޮށްލައިގެން އައިސް ދެ ރަކުޢަތުގެ ނަމާދެއް ކޮށްލިއެވެ. ޔޫޝައު އޭނާގެ ދެ އަތް އުފުލާ މާތްﷲ ގެ ހަޟްރަތަށް ދުޢާ ކުރަން ފެށިއެވެ. ހުރިހާ ކަމެއްގެ ހަގީގަތެއް ޔޫޝައުއާއި ހަމައަށް ގެނައުމަށް މަގުފަހި ކުރައްވާ އެކަމަށް ދުޢާ ކުރިއެވެ. ހުރިހާ ކަމެއްވެސް ވާން އޮތް އެންމެ ރަނގަޅަށް ވުމަށް މަގު ފަހި ކޮށްދިނުމަށްވެސް އޭނަ ދުޢާ ކޮށްލިއެވެ. ނަމާދު ކޮށްލައިގެން ނިދަން އޮށޯވެލިއިރަށް އިސާހިތަކު އޭނައަށް ނިދިއްޖެއެވެ.\nއައު ދުވަހަކަށް ދުނިޔެ މަރުހަބާ ކިޔައިފިއެވެ. ސައިބޮއެ ހަދައިގެން އެންމެންވެސް ތިބީ ސިޓިންރޫމުގައި އައިނާގެ ކައިވެނީގެ ވާހަކަ ދައްކާށެވެ. އިރުކޮޅެއް ފަހުން ލޮލުގެ އިޝާރާތުން އައިނާ ޔޫޝައު ގާތު އޭނައާއި ލަމްނާގެ ވާހަކަ މަރިޔަމްމެން ގާތު ބުނަން އެދުނެވެ. ލަސްނުކޮށް ޔޫޝައުވެސް ވާހަކަ ދައްކަން ފެށީ އެވާހަކަ ދައްކާނެ ރަނގަޅު ފުރުސަތެއް ލިބުނީމައެވެ.\n“މަންމާ… ބައްޕާ… އަޅުގަނޑު ބޭނުން މިއަދު ވީހާވެސް އަވަހަކަށް ލަމްނާ މެންގެއަށް ދާން!” ޔޫޝައު އިސްޖަހައިގެން އިނދެ ބުނެލިއެވެ. ވަގުތުން އެންމެންގެ ސަމާލުކަން ޔޫޝައުއަށް ލިބުނެވެ.\n“ކިހިނެއް ވީ ކުއްލިއަކަށް ތިހެން ތި ބުނީ؟” ހަސަން އެހިއެވެ.\n“މީ… އަޅުގަނޑު ބޭނުން މި ކައިވެންޏާއި ދޭތެރޭ ވިސްނާލަން އިތުރު ވަގުތު!” އެ އިން ގޮތަށް އިނދެ ޔޫޝައު ބުނެލިއެވެ. އެންމެންގެވެސް މޫނުމަތީގައި ވަނި ސުވާލު މާކެކެވެ.\n“ދަރިފުޅާ… އަނެއްކާ ހުރިހާ ކަމެއް ރަނގަޅުތަ؟ ކިހިނެއްވީ؟ މައްސަލައެއް ޖެހުނީތަ؟” މަރިޔަމް އެހިއެވެ.\n“މަންމާ… ދެން ތިހާ ސުވާލު ކުރާ އެއްޗެއް ނޫނޭ… ދޭބަލަ އެގެއަށް!” އައިނާ ބެލީ އަވަހަށް އެތިން މީހުން ފޮނުވާލެވޭތޮއެވެ.\n“ހިނގާ… ހަސަން ހިނގާބަލަ!” ސޯފާއިން ތެދުވަމުން މަރިޔަމް ހަސަން ނެގިއެވެ.\n“ދެން މީ ކޮންގަޑިއެއް؟” ހަސަނު ބުނެލިއެވެ.\n“ގަޑިއެއް ބަލާނެ ކަމެއް ނެތޭ… ޔޫޝައު އެ ދައްކަން ބޭނުންވާ ވާހަކައެއް ދައްކަން ހިނގާ ބަލަ އަވަހަށް ދާން!” ގެއިން ނުކުންނަމުން މަރިޔަމް ބުނެލިއެވެ.\n“އައިނާ… ކިހިނެއް ވީ؟” އެ ތިން މީހުން ގެއިން ނުކުމެ ސުމައްޔާ ކޮޓަރިއަށް ވަނުމުން ރީމް އަހައިލިއެވެ.\n“ރަނގަޅު ކަމެއް ވާން އެއުޅެނީ!” އައިނާ ހިނިތުންވެލައިފައި ޔޫޝައުމެން ފަހަތުން ދާން ހިނގައިގަތެވެ. އެވަގުތު ހުދާއާއި ޒިއުނީ އެކަކު އަނެކަކަށް ކޮނޑު އަރުވަނީއެވެ.\nއައިނާވެސް ދުވެފައި ކަހަލަ ގޮތަކަށް ގޮސް ޔޫޝައުމެންނާއި އެއްވަރު ކުރިއެވެ.\n“ދޮންތަ ކީއްވެ ތި އަންނަނީ؟” ޔޫޝައު އެހިއެވެ.\n“ބުނީމެންނު ރޭގަ… އައި ވިލް ހޭންޑްލް ދަ ރެސްޓް އޭ!” އައިނާ ބުނެލިއެވެ. ހަތަރު މީހުންވެސް ގޮސް ލަމްނާމެންގެއަށް ވަދެ ހަމަޖެހިލިއެވެ.\n“ކުއްލިއަކަށް ތި އައީ؟” މޫސާ އަހައިލިއެވެ.\n“ޔޫޝައު ކޮންމެވެސް ވާހަކައެއް ދައްކަން ބޭނުން ވެގެން!” ހަސަނު ހަމަޖެހިލަމުން ބުނެލިއެވެ.\n“ކޮން ވާހަކައެއް އަނެއްކާ؟” މޫސާ ޔޫޝައުއާއި ދިމާލަށް ފާޑަކަށް ބަލައިލަމުން އެހިއެވެ.\n“މީ… އަޅުގަނޑު އަދި ވިސްނާލަން ބޭނުން ވަގުތުކޮޅެއް!” ޔޫޝައު އިސްޖަހައިގެން އިނދެ ބުނެލިއެވެ. ލަމްނާމެންގޭ އާއިލާ އެންމެން ތިބީ ވާނުވާގައެވެ.\n“ކޮން ކަމަކާ ވިސްނަން؟” މޫސާއެހިއެވެ.\n“ކައިވެންޏާއި ދޭތެރޭ!” ޔޫޝައު ބުނެލިއެވެ.\n“ޔޫޝައު… އަހަރުމެން ދެމީހުން އެއްބަސް ވެގެނެއް ނޫންތަ ޔޫޝައުގެ މަންމަ ގާތު މިވާހަކަ ދެއްކީވެސް! ދެން ކީއްވެ ޔޫޝައު! އަނެއްކާ ޔޫޝައު އެންނު ބުނީވެސް އަވަހަށް މެރީ ކުރަން ބޭނުމޭ! ޔޫޝައު ޕްލީސް ތިހެން ނަހަދާ!” ލަމްނާގެ ލޮލުން ކަރުނަ ނިރާލިއެވެ.\n“ލަމްނާ…” ޔޫޝައު ގޮވައިލިއެވެ. ލަމްނާ އިންތަނުން ތެދުވެ ޔޫޝައުގެ އަތުގައި ހިފައި ދަމަމުން ކަހަލަ ގޮތަކަށް އޭނަގެ ކޮޓަރިއަށް ވަދެ ތަޅުލިއެވެ. ފަހަތުން ދެމީހުންގެ އާއިލާ މީހުންވެސް އައިސް ލަމްނާ ކޮޓަރި ދޮރު ކުރިމަތީގައި ތިއްބެވެ. އެންމެންގެ މޫނުމަތިންވެސް ފެންނަނީ ހައިރާންކަމެވެ. ކަންބޮޑުވުމެވެ.\n“ޔޫޝައު! ރީމް ބުނެގެން ދޯ ތިހެން ތި ހަދަނީ!” ލަމްނާ ޔޫޝައު ލައިގެން ހުރި ޓީޝާޓުގެ ކަރުގައި ހިފައިފައި ވަރަށް ބާރަށް ބުންޏެވެ.\n“ލަމްނާ!؟ މޮޔަވަނީތަ؟” ޔޫޝައު ލަމްނާ ދުރަށް ކޮށްޕާލަމުން ހަޅޭއްލަވައިގަތެވެ. ކޮށްޕާލި ވަގުތު ލަމްނާ ގޮސް އެތާ އިން މޭޒުގައި ޖެހި މޭޒު ވެއްޓުނެވެ. މިއަޑު އިވި ބޭރުގައި ތިބި އެންމެން ކަހަލައިން ދޮރުގައި ޓަކި ޖަހަން ފެށިއެވެ.\n“ލަމްނާ! ޔޫޝައު! ބޭރަށް ނުކުމޭ! ކޮންހާ އަޑެއް އެ އިވެނީ!” ލަމްނާގެ މަންމަ ޒާހިދާ އަޑުގެ ނެތް ކޮޅަށް ގޮވަންފެށިއެވެ.\n“ޔޫޝައު ދަރިފުޅާ! ތިތަނުން ނުކުމޭ! ހެޔޮނުވާނެ!” މަރިޔަމަށް ރޮވެން ފެށުނެވެ.\n“ޔޫޝައު!” އައިނާވެސް ކަންބޮޑުވާން ފެށިއެވެ. އެވަގުތު ހަސަނާއި މޫސާ ދިޔައީ ދޮރުގައި ޓަކި ޖަހަމުންނެވެ.\n“ހަހަހަ… އަދިވެސް އަހަރެންތަ މޮޔަވަންވީ؟! ޔޫޝައު… ތިހެން ނަހަދާ… އަހަރެން މޮޔަ ވެދާނެ! އެ ރީމް މިރަށުން ފޮނުވާލާ! ހަމަ މިހާރު ފޮނުވާލާ! ރީމް ޔޫޝައުއަށް ކިހިނެއް ހަދައިގެންތަ އެ އުޅެނީ… ތީ ހަމައެކަނި އަހަރެންގެ މިލްކެއް!” ލަމްނާ އައިސް ޔޫޝައު ގައިގައި ބައްދައިގެން ހުރެ ވާހަކަ ދައްކަމުން ދިޔައެވެ.\n“ލަމް! ލަމްނާ! ދުރަށް ޖެހޭ ހަމަ މިހާރު ދުރަށް ޖެހޭ!” ޔޫޝައު ލަމްނާ ދުރުކުރަމުން ބުންޏެވެ. “ރީމް! ރީމް! ރީމް! އަބަދު ރީމް؟! ލަމްނާ ތިއުޅެނީ ކިހިނެއް ވެގެންތަ؟ އަބަދު އަބަދު ރީމްއޭ ކިޔާގެން ކިޔަނީ… އިއްޔަވެސް ރީމްއޭ ކިޔާގެން އަހަރެން ގާތު ކީ އިރު އަހަރެން ހުރީ އެއްވެސް އެއްޗެއް ނުބުނެ! ދެން ބުނާނަން! މިހާރު ކަންތަށް މާ މައްޗަށް ދަނީ!”\n“ތިހިރީއެންނު! ރީމްއާ ދެކޮޅަށް އެއްޗެއް ބުނެލާއިރަށް ތިހިރީ ޔޫޝައުއަށް ވާ ވަރު!” ލަމްނާ ވަރަށް ބާރަށް ބުންޏެވެ.\n“އެހެންތަ؟ އަހަރެން މީ ލަމްނާގެ މިލްކަކަށް ވެއްޖިއްޔާ ލަމްނާ ކީއްކުރަން ނާއިފް ފަހަތުން ތިއުޅެނީ؟” ޔޫޝައު އެހިއެވެ. ލަމްނާ ހުރީ ބުނާނެ ނުބުނާނެ އެއްޗެއް ނޭނގިފައެވެ. އެއްޗެއް ނުބުނެ ހުރެފިއްޔާ ޔޫޝައުގެ ޝައްކު ޔަޤީނަށް ބަދަލު ވާނެކަން އެނގޭތީ ލަމްނާ ވާހަކަ ދައްކަން ފެށިއެވެ.\n“ރީމް ބުނި އެއްޗެއް ދޯ؟ ޔޫޝައުވެސް ވާނެ އޭނަ ޖަހާހާ ބެރަކަށް ނަށަން! ޔޫޝައުއަށް ހީވެތަ އަހަރެން އެހެން އުޅޭނެހެން! އަހަރެން ނޫނަސް ނާއިފް އަހަރުމެން ދެމީހުން ރައްޓެހިވެގެން އުޅޭކަން ދެނެހުރެ އެހެން ހަދާނެތަ؟ ނަހަދާނެ! އޭނަ އެއީ އެއަށްވުރެ ވަފާތެރި ރައްޓެއްސެއް! ޔޫޝައުގެ އެންމެ ގާތް އެކުވެރިޔާ އެއީ… ހަނދާން ބަހައްޓާތި! އަހަރެން މީ ޔޫޝައު އަލަތު ލޯބި! އެވެސް ހަނދާން ބަހައްޓާތި! އަހަރުމެން ދެމީހުންނަށް ވުރެ ޔޫޝައު ރީމް ދައްކާ ވާހަކަތަ ގަބޫލު ކުރަނީ؟ އޭނ؟ އަހަރެން އިއްޔަވެސް ބުނީމެންނު! ތިހުރީ ހަމަ ރަނގަޅަށްވެސް އޭނަގެ ސިހުރުގަ ޖެހިފައޭ!” ލަމްނާ ބުންޏެވެ.\n“އިނަފް އިސް އިނަފް! ލަމްއަށް އެނގޭތަ… ނޭނގެ ކީއްވެގެން ކަމެއް… މިހާރު އަހަންނަށް ލަމްއަށް ވުރެ ބޮޑަށް ރީމްއަށް އިތުބާރު ކުރެވޭ! އިއްޔެގެ ވާހަކަ ފެންމަތިވީމަ އަހަރެންވެސް އިއްޔަގެ ވާހަކަ ފަށާނަން! ރީމް އަހަރެންގެ އަތުގަ ހިފައިގެން ހުއްޓާ ލަމްއަށް ފެނުނީ… ލަމް ގޯސްކޮށް އެމަންޒަރު ބަލައިގަތީ… ދެން އެތަނުން ދުއްވައިގަތީ! އޭގެން މާނަ ކުރަނީ ކޯއްޗެއްކަން އިނގޭތަ؟” ޔޫޝައު ލަމްނާއަށް ސުވާލު ކުރިއެވެ.\n“އޭގެން މާނަ ކުރަނީ ކޯއްޗެއްކަން އިނގޭތަ؟؟” ލަމްނާ ޔޫޝައު ކުރި ސުވާލަށް ޖަވާބު ނުދިނުމުން އެއަށް ވުރެ ބާރަށް ޔޫޝައު ބުންޏެވެ. ލަމްނާއަށް ބިރުން ފަހަތަށް ޖެހެވުނެވެ. އަދި އަވަސް އަވަހަށް ދެފަރާތަށް ބޯ ހޫރުވަން ފެށިއެވެ.\n“ހެހެ… ނޭނގުނު ދޯ! ނުވެސް އެނގޭނެ! އެތަނުން ދުއްވައިގަންނަންވީ ސަބަބަކީ ލަމްނާ އަހަންނަށް އިތުބާރު ނުކުރާތީ! އިތުބާރު ކުރާނަމަ އެހެނެއް ދުއްވައެއް ނުގަންނާނެ ދޯ! އެހެންމަ އަހަރެންވެސް ލަމްނާއަކަށް އިތުބާރެއް ނުކުރާނަން! ދެން އަބަދު ކީއްވެގެން ތަ ހުރިހާ ކަމެއް ރީމް މަތި ކުރަނީ؟ އެހެންމަ… އެހެންމަ އަސްލު މި ގުޅުމުގެ ބޭނުމެއް ނެތެންނު! އަހަރެންގެ މޮޔަ ކަން… މޮޔަކަން!” ޔޫޝައު އޭނާގެ ބޮލުގައި ދެފަރާތަށް ބޯ ހޫރުވަން ފެށިއެވެ.\n“ނޫން! ޔޫޝައު! ޕްލީސް! ރީމް ދޮގު ހަދަނީ އެ! ޔޫޝައު ނުރޮއި! ދެން ޔޫޝައުއަށް އިތުބާރު ކުރާނަން! ޕްލީސް!” ލަމްނާ ޔޫޝައު ގާތު އާދޭސް ކުރަމުން ގެންދިޔައެވެ.\n“ލަމް! ތެދައް ބުނާތި!! އަހަރެން މިގެއަށް އައި ދުވަހު ނާއިފް ކީއްވެ އަހަންނަށް ބައްދަލު ނުކޮށް ފިލައިގެން ދިޔައީ؟” ޔޫޝައު އެހިއެވެ.\n“ޔޫޝައު! ބުނެފީމެންނު ރީމް ދޮގު ހަދަނީއޭ!” އައި ރުޅިން ޑްރެސިންގ ޓޭބަލް މަތީ ހުރި އެއްޗެހި ބިންމައްޗަށް އުކަމުން ލަމްނާ ހަޅޭއްލަވައިގަތެވެ.\n“ލަމްނާ! ހަމަޖެހިބަލަ!” ޔޫޝައުވެސް ހަޅޭއްލައިގަތެވެ. “ތިވަރުން ކިހިނެއް އަހަރެން ލަމްނާއާ އެއްކޮށް އުޅޭނީ؟! ތިހިރީ ރުޅި އަންނަ ވަރު!! އަދި އެއްވާހަކަ… ކިހިނެއް ލަމްއަށް އިނގެނީ އެއީ ރީމް އަހަރެން ގާތު ބުނި ވާހަކައެއްކަން؟” ޔޫޝައު އެހިއެވެ.\n“ދެން ކާކު އެހެން ބުނާނީ؟ އޭނ! ތިގޭގަ ދެން ކާކު ޔޫޝައުއާ ހިތާ ވެގެން އުޅޭނީ؟ ދެން އެ ހުދާއާ ޒިއުނީގެ ގޮތްގަނޑެއް މަށަކަށް ނޭނގެ!” ލަމްނާ ރުޅި އައިސް މާނޭވާލެވެނީއެވެ.\n“ކިތަށް ފަހަރު ބުނެފިން ރީމް މަތި ނުކުރާށޭ! ރީމް ނޫޅެޔޭ އަހަންނާ ހިތާ ވެގެނެއް!” ޔޫޝައުވެސް ލަމްނާގެ ރާގަށް ބުނެލިއެވެ.\n“މަޑުކޮށްބަ! މީ ތިދެމީހުންގެ ރޭވުން ގަނޑެއްދޯ؟ އެހެންވެގެންނު ކުއްލިއަކަށް ޔޫޝައު ތިހެން ތި އުޅެނީ… އެ ރީމްގަނޑު އައި ފަހުން ވިއްޔަ ޔޫޝައު ތިވައްތަރަށް ތިއުޅެނީ…” ލަމްނާ މޮޔައެއް އުޅޭ ފާޑަަށް އުޅެމުން ގެންދިޔައެވެ.\n“ޔޫ ޕްރޫޑް ޔޫ ޑޯންޓް ޓްރަސްޓް މީ؟! އަހަރެން މޮޔަ ހިތަށް އަރާ މިހާރު! ހުވާ މިބުނީ މޮޔަ ހިތަށް އަރާ! ލަމްނާ ދެކެ އަހަރެންވީ ލޯބި ނޭނގެ ބަޔާން ކޮށްދޭކަށްވެސް! އަހަރެން ހާދަ ދުޢާއެއް ކޮށްގެނޭ ލަމް އަހަންނަށް ލިބުނީ! އަހަރެން ހާދަ އުފަލެއްވިޔޭ! އެކަމު މިހާރު… މިހާރު ހިތަށް އަރާ ލަމްނާއަށް ރައްޓެހި ނުވެވުނު ނަމައޭ! ޗުއްޓީއަށް ނާދެވުނު ނަމަ!” ޔޫޝައުއަށް ވާހަކަ ދެއްކުނީ ވަރަށްވެސް އުނދަގުލުންނެވެ. ޔޫޝައުއަށް ގިސްލެވެނީއެވެ. އޭނަ ހުރީ ވާކަންތަށް ގަބޫލުކުރަންވެސް އުނދަގޫވެފައެވެ. އެހާވެސް ބޮޑަށް އޭނައަށް އަސަރުކޮށްފިއެވެ.\nޔޫޝައު ނުރޮއިބަލަ! އައި ޓްރަސްޓް ޔޫ! އަހަރެންވެސް ވަރަށް ލޯބި…” ލަމްނާއަށް ހުއްޓަން މަޖުބޫރުވިއެވެ.\n“ދޮގު! ހުސް ދޮގު! ލަމްނާ އަހަރެން ދެކެ ލޯތްބެއް ނުވޭ! ތިހުންނަނީ އަހަރެންދެކެ މޮޔަވެފަ! އެންޑް އައި ކާންޓް އެންޑް ޑޯންޓް ވޯންޓު ޓު ޓްރަސްޓް ޔޫ! އަހަރެން ނިންމައިފިން! ލަމްނާ ނާއިފްއާއި ދޭތެރޭ ކަމެއް އޮތަސް ނެތަސް އަހަންނެއް ލަމްނާއާކާ ނީންނާނަން! ޔޫ ޖަސްޓް ގޭވް މި މޯ ރީޒަންސް ޓު ނޮޓް ބީ ވިތް ޔޫ! އައި ހޭޓު ޔޫ!” ޔޫޝައު އޭނާގެ ފަހު ނިންމުން ލަމްނާއަށް އިއްވާފައި ދޮރާއި ދިމާލަށް ހިނގައިގަތެވެ.\n“ޔޫޝައު! ނޫން ޔޫޝައު އަހަރެން މަރު ވެދާނެ! ހެޔޮ ނުވާނެ ތިހެން ނަހަދާ!” ލަމްނާ ދުވެފައި ގޮސް ޔޫޝައުގެ ފައިގައި ހިފައްޓައި އޭނަ ހުއްޓުވިއެވެ.\n“މާ ލަސްވެއްޖެ! މާ ބޮޑަށްވެސް ލަސްވެއްޖެ! ދެން މީގެ ފަހުން އަހަރެން ފަހަތުން ނާންނާތި!” ލަމްނާ ޔޫޝައުގެ ފައިން ނައްޓުވަން މަސައްކަތް ކުރަމުން ބުންޏެވެ.\n“ލަމްނާ! އަމިއްލައަށް ދުރަށް ޖެހޭ! އަހަރެން އަތުން ފައިން ގޯހެއް ހެދިއްޖެއްޔާ މާ ރަނގަޅެއް ނުވާނެ!” ލަމްނާ ޔޫޝައުގެ ފައިގައި ހިފައްޓައިގެން އޮތުމުން ބުންޏެވެ.\n“އަނިޔާ ކުރަން ނަމަވެސް އަހަރެން ދޫކޮށްނުލާ!” ލަމްނާ ރޮމުން ގެންދިޔައެވެ.\n“ފަހު ފަހަރަށް މި ބުނަނީ! އަހަރެންގެ ފައިން ދޫކުރާށޭ!” ޔޫޝައު މައިނޭވާ ލެވޭ ހާލު ބުނަމުން ދިޔައެވެ. ބޭރުގައި ތިބި އެންމެންނަށް އެމީހުން ދައްކާ ވާހަކަ އަޑު އިވޭނެ ކަން ގައިމެވެ.\n“މަރިޔަމް! ކަލޭގެ ދަރި ބަލާބަލަ އަހަރެންގެ ލަމްނާއަށް ކުރާ ވަރު!” ޒާހިދާގެ ކެތްތެރިކަން ކޮޅުން ލައިގެން ދިއުމުން އޭނަ ހަޅޭއްލަވައިގަތެވެ.\n“އަހަރެންގެ ދަރިތަ އަދިވެސް ގޯސްވީ؟ ޒާހިދާއަކަށް އަޑެއް ނީވުންތަ ޔޫޝައު ބުނި އެއްޗެއް؟ ލަމްނާއާ ނާއިފް އެކަކު އަނެކަކު ދެކެ ލޯބިވަންޏާ އަހަރެން ޔޫޝައު ދޫކޮށްލަންވީ ކަންނޭނގެ!” މަރިޔަމް ބުންޏެވެ.\n“އައްދެ! ލަމްނާއެއް ނޫޅޭނެ އެހެނެއް! ތިކިޔާ ރީމްއަކީ ކާކުތަ އަޅެ! އަހަރެންގެ ދަރިފުޅުގެ ޙަޔާތް ބަރުބާދު ކޮށްލައިފި ވިއްޔަ!” ރޮވޭ ހާލު ޒާހިދާ ވާހަކަ ދައްކަމުން ގެންދިޔައެވެ. މޫސާ އެވަގުތު ބެލީ ޒާހިދާ ހަމައަކަށް އެޅުވޭތޯއެވެ.\n“ޒާހިދާ! ޑަކުޓަރު ބުންޏެންނު ތިހާ ސްޓެރްސް ނުވާށޭ! އެއްޗެކޭ ނުބުނެ ހުރޭ!” މޫސާ ބުންޏެވެ.\n“އެއްޗެކޭ ނުބުނެ ކިހިނެއް ހުންނާނީ؟ ނޭނގެ ޔޫޝައު އަހަރެންގެ ލަމްނާއަށް ކުރާނެ ވަރެއްވެސް!” ޒާހިދާ ބުންޏެވެ.\n“ދައްތާ! ޔޫޝައު އެކަހަލަ އެއްވެސް ކަމެއް ނުކުރާނެ! އަނެއްކާ ލަމްނާ އަމިއްލައަށް އެނަ ގޮވައިގެން ކޮޓަރިއަށް ވަދެ ތަޅު ލީވެސް! އާން! އަދި ރީމްއަކީ ހަމަ ވަރަށް ގާތް ކުއްޖެއް!” އައިނާ ހިތްހަމަނުޖެހި ހުރެ ބުނެލިއެވެ.\n“އައިނާ… ވާހަކަ ނުދައްކާ!” ހަސަނު މަޑުން ބުނެލިއެވެ.\n“ލަމްނާ! އަހަރެން ފަހަތުން ނާންނާތި!” ލަމްނާ އޭނަ ފައިން ދުރުކުރަމުން ޔޫޝައު ބުނެލިއެވެ. ލަމްނާ ދުރުކޮށްލުމަށްފަހު ޔޫޝައު އެދިޔަގޮތަށް ގޮސް ދޮރު ހުޅުވައިލިއެވެ. ދޮރުހުޅުވުނު ތަނާހެން ޒާހިދާ ކޮޓަރިއަށް ވަދެގެން އައެވެ.\n“ސުބުހާނަﷲ! މީ ކޮންކަމެއް؟” އެފުށުން މިފުށަށް ޖެހިފައި އޮތް ކޮޓަރިއަށް ނަޒަރު ހިންގާލަމުން ޒާހިދާ ލަމްނާ ގާތު އެހިއެވެ.\n“ވަރަށް ބޮޑަށް މާފަށް އެދެން… އެކަމު އަޅުގަނޑު ބޭނުމެއް ނޫން ލަމްނާއާ ކައިވެނި ކުރާކަށް! މަންމާ… ބައްޕާ… ދޮންތާ ހިނގާ ދާން!” ޔޫޝައު އެއްވެސް ޖެހިލުމެއް ނެތި ބުންޏެވެ. ލަމްނާ އެ ދިޔަ ބާރުމިނުގައި ގޮސް މައިދޮރު ކުރިމަތީގައި ހުއްޓުނެވެ.\n“ޔޫޝައު ޕްލީސް! ގިވް މީ އަ ޗާންސް! ޕްލީސް! ތިހެން ނަހާދާ… ޔޫޝައުއާ ނުލާ އަހަރެން މަރުވެދާނެ!” ލަމްނާ އާދޭސް ކުރަމުން ގެންދިޔައެވެ.\n“ދުރަށް ޖެހޭ!” ޔޫޝައުގެ އަޑުއައީ ރޫރޫ އަރައިގެންނެވެ. އޭނާގެ މުށްކެވިގެން ދިޔައެވެ.\n“ދަރިފުޅާ… ލަމްނާ! މީހަކު ލަމްނާއާ ނޫޅޭ ވަރުން ނޫޅެބަލަ! ޔޫޝައުއަށް ވުރެ ހާސްގުނަ ރަނގަޅު މީހުން ތިބޭނެ މިދުނިޔޭގަ!” ޒާހިދާ ގޮސް ލަމްނާ ދޮރުކުރިމަތިން ދުރު ކުރަމުން ބުންޏެވެ.\n“ނޫން! އަހަރެން ބޭނުމީ ހަމައެކަނި ޔޫޝައު! ޔޫޝައު އެހެންމީހެއްގެ މިލްކަކަށް ވިޔަކަ ނުދޭނަން! އަދި އަމުދުން އެ ރީމްގެ!” ލަމްނާ ބުންޏެވެ. އޭނާގެ ލޯ ވަނީ ރަތްވެ ވަޅުޖެހިފައެވެ. ޒާހިދާ ގަދަކަމުން ލަމްނާ ދޮރުމަތިން ދުރުކުރިއެވެ. ލަސްނުކޮށް ޔޫޝައުމެންވެސް ގެއިން ނުކުންނަން ހިނގައިގަތެވެ. އެ ހަތަރު މީހުންގެ ފިޔަވަޅު ހުއްޓުނީ ލަމްނާގެ ވޭނީ އަޑަށެވެ.\nނާމާން ދުނިޔެއިން ލިބުނު އަލިކަން\nFinally kiyaalan libijje😍😍Mi Part vs Hama vrh Salhi.. MAASHA ALLAH Rayaa Vvvvvvvvvvvvv molhu ingey vaahaka Liyan Alhugan ge favourite author thy 😁😍😍😍❤KON irakun dhen next part kiyaalan libeyny?? 🤔…… Eid mubarak to my favourite author❤❤❤😍🤗🤗\nalheyyy thank you sooo much frozen quinny… vrh vrh ufaa vehjje frozenquinny ge favourite author akah vevunyma 🙂 14 vana bai innaane mihaaru 🙂 EID MUBARAK!\nEID MUBARAK! thank you dear!


Atletico bali nuve race kuri ah, Barca 1 vanai gai\nއެތުލެޓިކޯ ބަލިނުވެ ރޭސް ކުރިއަށް، ބާސާ އެއްވަނައިގައި\nއެސްޕަންޔޯލްގެ މައްޗަށް، 1-0 ގެ ނަތީޖާއަކުން ކާމިޔާބު ހޯދައި ސްޕެނިޝް ލީގްގައި މިހާރު ދަމަހައްޓަމުން އަންނަ ބަލި ނުވުމުގެ ރެކޯޑްގައި އެތުލެޓިކޯ މެޑްރިޑް ރޭސް ކުރިއަށް ގެންގޮސްފި އެވެ.\nމަޝްހޫރު ބާސެލޯނާ އާއި ރެއާލް މެޑްރިޑް ޑޮމިޏޭޓް ކުރާ ސްޕެނިޝް ލީގްގައި، މި ސީޒަންގައި އެންމެ ރަނގަޅު ޓްރެކެއްގައި ކުރިއަށް ދަނީ އެތުލެޓިކޯ މެޑްރިޑެވެ. އެ ޓީމު ލީގްގައި ބަލިވީ އެންމެ މެޗަކުންނެވެ. އެއީ ޑޮމެސްޓިކް ސީޒަންގެ ތިން ވަނަ މެޗުގައި ސެލްޓެ ޑެވިގޯ އަތުން 2-0 ންނެވެ. އޭގެ ފަހުން ލިވަޕޫލުން ލީގްގައި ބަލި ނުވެ ރަނަގަޅު ޓްރެކެއްގައި ދަނީ ދަމަހައްޓަމުންނެވެ. އެއީ މި ސީޒަންގައި ސްޕެނިޝް ފުޓްބޯޅައިގައި ދަމަހައްޓަމުން އަންނަ އެންމެ ރަނގަޅު ރޭހެވެ.\nއޭގެ ފަހުން ލީގްގައި އެ ޓީމު ވަނީ ހަތް މެޗުން މޮޅުވެފަ އެވެ. ހަ މެޗު ނިމުނީ އެއްވަރުވެގެންނެވެ. މުހިންމު މެޗުތަކުގައި އެ ޓީމު އަތުން ތިން ޕޮއިންޓް ދޫވެފައި ވަނީ ލީޑް ނަގާފައި ވަނިކޮށް އެންމެ ފަހު މިނެޓްގައި ބައިކޮޅަށް ވަންނަ ލަނޑުންނެވެ.\nބާސެލޯނާގެ ފަހަތުުން، ތިން ޕޮއިންޓްގެ ފަރަގަކާއެކު ދެ ވަނައިގައި އޮތް އެތުލެޓިކޯ މެޑްރިޑް، ރޭ އެސްޕަންޔޯލްއާ ދެކޮޅަށް ކުޅުނު މެޗުގައި އެތުލެޓިކޯގެ ހަމައެކަނި ލަނޑު ލިބުނު ޕެނަލްޓީ އަކުން ކާމިޔާބު ކުރީ އެންޓްއާން ގްރީޒްމަން އެވެ.\nބާސެލޯނާ، ސެލްޓެ ޑެވިގޯއާ ދެކޮޅަށް ކުޅުނު މެޗު ކާމިޔާބު ކޮށް އެ ޓީމު ވަނީ އެއް ވަނައިގައި ހިފަހައްޓާފަ އެވެ. އެ ޓީމުގެ ލަނޑުތައް ކާމިޔާބު ކުރީ އުސްމާން ޑެމްބެލޭ އާއި ލިއޮނަލް މެސީ އެވެ.\nލޮކްޑައުންގައި ކަންކަން ދަސްވި: އެތުލެޓިކޯގެ ކެޕްޓަނަށް\nއެންމެ އަގުބޮޑު ކޯޗް ސިމިއޯނޭގެ މުސާރަ ދަށްކޮށްފި


ޅ.ނައިފަރުގައި 100 ހައުސިންގ ޔުނިޓްސް ޢިމާރާތްކުރުމުގެ މަސައްކަތް ޑިޒައިން އެންޑް ބިލްޑް އުޞޫލުން ކޮށްދޭނެ ފަރާތެއް ހޯދުމާ ބެހޭ\n1. މިނިސްޓްރީ އޮފް ހައުސިންގ އެންޑް އަރބަން ޑެވެލޮޕްމަންޓުގެ އެދިލެއްވުމުގެ މަތިން ޅ.ނައިފަރުގައި 100 ހައުސިންގ ޔުނިޓްސް ޢިމާރާތްކުރުމުގެ މަސައްކަތް ޑިޒައިން އެންޑް ބިލްޑް އުޞޫލުން ކޮށްދޭނެ ފަރާތެއް ހޯދަން ބޭނުންވެއެވެ.ވީމާ މިމަސައްކަތަށް ބީލަން ހުށަހެޅުމުގެ ދަޢުވަތު މިކަމަށް ޝަރުޠުހަމަވާ ރާއްޖެއާއި ރާއްޖޭންބޭރުގެ ފަރާތްތަކަށް ހުޅުވާލަމެވެ.\n2. ބީލަމުގައި ބައިވެރިވުމަށް -/1500ރުފިޔާ (ފަނަރަސަތޭކަ ރުފިޔާ ނުވަތަ 100 ޔޫ.އެސް ޑޮލަރު) ނޮންރިފަންޑަބަލް ރަޖިސްޓްރޭޝަން ފީއެއް ދައްކަވަންޖެހޭނެއެވެ. ފައިސާ ބަލައިގަންނާނީ 18 މާރިޗު 2019 އިން 16އޭޕްރިލް 2019 އަށް، ބަންދުނޫން ކޮންމެ ދުވަހަކު 08:30 އިން 12:00އަށް މިމިނިސްޓްރީ އިންނެވެ.\n3. މި މަސައްކަތާއި ބެހޭ އެންމެހައި ލިޔެކިޔުންތައް ސޮފްޓްކޮޕީ ފޯރމެޓުގައި 20 މާރިޗު 2019 އިން ފެށިގެން މި މިނިސްޓްރީގެ ވެބްސައިޓް www.finance.gov.mv އިން ޑައުންލޯޑް ކުރެވެން ހުންނާނެއެވެ. އަދި މިބީލަމާއި ގުޅިގެން ދޫކުރެވޭ އެންމެފަހުގެ މަޢުލޫމާތުތަށް ވެބްސައިޓް މެދުވެރިކޮށް ހޯދުމަކީ ބީލަމަށް ކުރިމަތިލާ ފަރާތުގެ ޒިންމާއެކެވެ.\n4. މި ޕްރޮޖެކްޓާއި ބެހޭގޮތުން އެއްވެސް ސުވާލެއްވާނަމަ އީމެއިލް ކުރައްވާނީ 31 މާރިޗު 2019 ވާ އާދީއްތަ ދުވަހުގެ 14:00ގެ ކުރިން، ތިރީގައިވާ އީމެއިލް އެޑްރެހަށެވެ.\n5. މިޕްރޮޖެކްޓުގެ ބިޑް ސެކިޔުރިޓީގެ ގޮތުގައި100,000.00 ޔޫ.އެސް ޑޮލަރު (އެއްލައްކަ ޔޫ.އެސް ޑޮލަރު ނުވަތަ އެ ޢަދަދާ އެއްވަރެއްގެ ޢަދަދެއްގެ ދިވެހި ރުފިޔާއިން) ހުށަހަޅުއްވަންވާނެއެވެ. ބިޑު ސެކިޔުރިޓީގެ މުއްދަތަކީ ބިޑު ހުޅުވާ ތާރީޚުން ފެށިގެން 148 ދުވަހެވެ.\n6. ބީލަން ހުޅުވުން އޮންނާނީ 17 އޭޕްރީލް 2019 ވާ ބުދަ ދުވަހުގެ 11:00 ގައި މިމިނިސްޓްރީގެ ނެޝަނަލް ޓެންޑަރގެ ޖަލްސާކުރާ މާލަމުގައެވެ. ބީލަންތައް ހުންނަންވާނީ ސިޓީއުރައެއްގައި ބަންދުކުރެވިފައެވެ. ބޭރުގައި ބީލަމަށް ދެވިފައިވާ ނަން، ހުޅުވަން ކަނޑައެޅިފައިވާ ތާރީޚާއި ވަޤުތު އަދި ބީލަން ހުށަހަޅާ ފަރާތުގެ ނަން ލިޔެވިފައި އޮންނަންވާނެއެވެ.\n7. އިތުރު މަޢުލޫމާތު ތިރީގައިވާ އެޑްރެހުން ލިބިވަޑައިގަންނަވާނެއެވެ.\nފޯން : 3349106 3349104\nސުންގަޑި: 17 އޭޕްރިލް 2019 1100


Gaaih Ekuveringe Gothugai Gengulhen Vany Konkahala Meehunneh Kan Engeytha?\nގާތް އެކުވެރިންގެ ގޮތުގައި ގެންގުޅެން ވަނީ ކޮންކަހަލަ މީހުންނެއް ކަން އެނގޭތަ؟\n06 މޭ 2022 - 12:11:19\nހިތްހަމަޖެހުމާއި އުފާވެރިކަން ގެނެސްދޭ މީހުންނާ އެކު އުޅުމަކީ މީހާއަށް ޕޮޒިޓިވް އިހުސާސްތަކެއް ކުރުވާ ކަމެކެވެ. އެހެންކަމުން މި އާޓިކަލްގަައި މި ގެނެސްދެނީ އެކުވެރިންގެ ގޮތުގައި ގެންގުޅުމަށް އެންމެ ރަނގަޅު ހަ ވައްތަރެއްގެ މީހުންނެވެ.\nބައެއް މީހުންނަކީ ތިބާގެ ޕޮޒިޓިވިޓީއަށް އަސަރުކުރުވާ ކަހަލަ މީހުންނެވެ. ނަމަވެސް މިއާ ހިލާފަށް ބައެއް މީހުން ތިބާއަށް ހިތްވަރުދީ، ހިޔާލު ފާޅުކުރުމުގެ މިނިވަންކަންދީ، އާ ކަންތައްތަކަށް ލޯ ހުޅުވާލުމުގެ ފުރުސަތު ފަހިކޮށްދެއެވެ. ރިލޭޝަންޝިޕް އެންޑް ބައުންޑަރީސް އެކްސްޕާޓް ތެރަޕިސްޓް އަދި ލިޔުންތެރިޔާ، ނެޑްރާ ގްލޯވާ ޓައްވާބް، ބުނާ ގޮތުގައި ހަ ބާވަތުގެ މީހުންގެ ތެރެއިން ކައިރީގައި ގެންގުޅެން މަސައްކަތް ކުރަންވީ ޕޮޒިޓިވިޓީ އިހުސާސް ކުރުވާ މީހުންނެވެ.\nނެދްރާ ބުނާ ގޮތުގައި އަމިއްލަ އަށް އެންމެ ރަނގަޅު މީހަކަށް ވުމަށް ހިތްވަރު ދޭ މީހުން ކައިރީގައި ބަހައްޓަން ޖެހެއެވެ. ތެރަޕިސްޓް ބުނާ ގޮތުގައި މީހެއް ކައިރީ އެމީހެއްގެ ހަޔާތުގެ ދަތުރާ ބެހޭ ގޮތުން ސުވާލުކުރުމަށް ބިރު ނުގަންނާށެވެ.\nތިބާ އަށް ހަމަޖެހުން އިހުސާސް ކޮށްދޭ މީހުންނާއި އެކުގައި އުޅޭށެވެ. ބެސްޓްސެލާ ލިޔުންތެރިޔާ ބުނާ ގޮތުގައި ތިބާ އަށް ފަސޭހައިން އެމީހަކާއި ވާހަކަތައް ހިއްސާކުރެވޭ ސުވާލުކޮށް، ކަންކަން ޝެއާ ކޮށް ހެދުމުގައި ތިބާ އަށް ހިތްހަމަ ޖެހުން އިހުސާސްކޮށްދޭ މީހުންނާއި އެކު އުޅުން ރަނގަޅެވެ.\nތިބާގެ ކަންތައްތައް ދެނެގަނެވޭ ކަހަލަ މީހަކާއި ގުޅުން ބަދަހި ކުރުމަށް އޭނާ ނަސޭހަތްތެރިވެއެވެ. "ތިބާއަށް ދިމާވެފައި ހުރި ކަމެއް ދިމާވެފައި ހުރި މީހަކާއި ގުޅުން ބަދަހި ކުރުމަކީ އެހީތެރިވެދޭނެ ކަމެކެވެ. މީގެ އިތުރުން ތިބާއަށް ދިމާވެފައި ހުރި ކަމެއް ދިމާނުވާ މީހަކަށް ވިޔަސް ތިބާ ދެނެގަނެ ދަސްކުރަން ތައްޔާރަށް ހުރި މިހެއް ނަމަ އޭނާ އާއި ގުޅުން ބަދަހި ކުރުމަކީ ރަނގަޅު ކަމެއް" ކަމަށް އޭނާ ބުނެފައިވެއެވެ.\nތިބާއަށް ދުނިޔެއާއި ބެހޭ އާ ކަންތައްތައް ލޯ ހުޅުވާލުމަށް އެހީތެރިވެދޭ ރައްޓެހިންނަކީ ވެސް ނުހަނު މުހިއްމު ބައެކެވެ. ތަފާތު އެކި ވައްތަރުގެ ގިނަ ރައްޓެހިން ތިބުމަކީ ފައިދާހުރި ކަމެކެވެ. ކޮންމެ މީހަކީ ވެސް ތިބާ ކަހަލަ މީހެއް ނަމަ ތިބާ އާއި ތަފާތު އެހެން މީހެއް ދެނެގަނެ ދަސްކުރުމުގައި ތިބާ އަށް އުނދަގޫތަކެއް ކުރިމަތިވެދާނެ ކަމަށް ނެޑްރާ ބުނެފައިވެއެވެ.\nދުޅަހެޔޮ ސިއްހަތެއްގައި ހުރުމަށް ހިތްވަރުދޭ މީހުންނާ އެކު އުޅުމަކީ ތިބާ އަށް ދުޅަހެޔޮ ސިއްހަތެއްގައި ހުރުމަށް އެހީތެރިވެދޭ ކަމެކެވެ. ދުޅަހެޔޮ ސިއްހަތެއްގައި ހުރުމަށް ތިބާގެ އެކުވެރިޔާ ކުރާ މަސައްކަތް ފެނި ތިބާ އަށް ވެސް ދުޅަހެޔޮ ސިއްހަތެއްގައި ހުރުމަށް ހިތްވަރު ލިބިގެންދެއެވެ. އެހެންކަމުން ދުޅަހެޔޮ ސިއްހަތެއްގަިއ ހުރުމަށް ހިތްވަރުދޭ ރައްޓެހިން ގެންގުޅުން މުހިއްމެވެ.\nތިބާގެ ވިސްނުންތަކާއި ދެކޮޅު ހަދާ މީހުން ތިބާ އާއި ކައިރީގައި ބެހެއްޓުމަކީ މުހިންމު ކަމެއް ކަމުގައި ނެޑްރާ ދެކެއެވެ. ނަމަވެސް މިއީ ތިބާގެ އަމިއްލަ ނަފްސާ މެދު ސުވާލު އުފައްދާ ފަދަ ބަޔަކަށް ވެގެން ނުވާނެއެވެ.


Feneka in Theyo Etherekuraanama Current ge Agu 20 Percent Heyovaane - Saeed - Vaguthu\nފެނަކައިން ތެޔޮ އެތެރެކުރާނަމަ ކަރަންޓުގެ އަގު ހެޔޮވާނެ - ފެނަކަ\nފެނަކަ އެމްޑީ ސައީދު މަޖިލީހުގެ ކޮމެޓީގައި – ފޮޓޯ: މަޖިލިސް\nއެކި ރަށްރަށަށް ކަރަންޓާއި ފެނުގެ ހިދުމަތް ދެމުން އަންނަ ފެނަކަ ކޯޕާރޭޝަނުން އަމިއްލައަށް ތެޔޮ އެތެރެ ކުރާނަމަ ކަރަންޓުގެ އަގު މިހާރަށްވުރެ 20 ޕަސެންޓް ކުޑަ ކުރެވޭނެ ކަމަށް އެ ކުންފުނީގެ މެނޭޖިން ޑިރެކްޓަރު އަހުމަދު ސައީދު މުހައްމަދު އިއްޔެ ވިދާޅުވެއްޖެއެވެ.\nރައްޔިތުންގެ މަޖިލީހުގެ ސްޓޭޓް އޯންޑް އެންޓަޕްރައިޒަސް ކޮމިޓީގެ ބައްދަލުވުމުގައި ސައީދު އިއްޔެ ވިދާޅުވީ ފެނަކައިގެ އިންޖީނުގެތަކަށް ބޭނުންވާ ތެޔޮ ސީދާ އެކުންފުންޏަށް އެތެރެ ކުރެވޭ ގޮތަށް ހަމަޖެހިފައި ނުވަނީ ތެޔޮ ރައްކާ ކުރާނެ ސްޓޯރޭޖެއް ނެތުމުން ކަމަށެވެ. އެކަމަށް ބޮޑު ހަރަދެއް ކުރަން ޖެހޭނެ ކަމަށް ވެސް އޭނާ ވިދާޅުވިއެވެ.\nމެމްބަރަކު ކުރެއްވި ސުވާލަށް ޖަވާބު ދެއްވަމުން ސައީދު ވިދާޅުވީ ފެނަކަ ކޯޕަރޭޝަން އިން އަމިއްލައަށް ތެޔޮ އެތެރެ ކުރާނަމަ ކަރަންޓުގެ އަގަށް ހެޔޮ ބަދަލެއް އަންނާނެ ކަމަށެވެ.\n"އަޅުގަނޑުމެން ފެނެކާއިން ތެޔޮ އަމިއްލަޔަށް އެތެރެކުރާނަމަ ކަރަންޓްގެ އަގު ގާތްގަނޑަކަށް 20 ޕަސެންޓް ތިރިވާނެ." ސައީދު ވިދާޅުވިއެވެ.\nއޭނާ ވިދާޅުވީ ތެޔޮ ގެންގުޅެވޭނެ އިންތިޒާމް ހަމަޖެއްސިއްޖެ ނަމަ އެއީ ފެނަކަ އަށް ކުރެވިދާނެ ކަމެއް ކަމަށާާއި އެހެން ނަމަވެސް ކަރަންޓްގެ އަގުހެޔޮ ކުރަން، އިއާދަކުރަނިވި ހަކަތައަށް ދިއުން މާ ރަނގަޅު ކަމަށެވެ. ފެނަކައިގެ ކުރިއަށް އޮތް 10 އަހަރު ދުވަހުގެ އަމާޒަކީ އެއީ ކަމަށް ވެސް އޭނާ ވިދާޅުވިއެވެ.\nކުރިއަށް އޮތް 10 އަހަރުގެ އަމާޒަކީ އާބާދީގެ 70 އިންސައްތައަށް ރިނިއުވަބުލް އެނާޖީ ނިޒާމުން ކަރަންޓް ފޯރުކޮށްދިނުން ކަމަށް ސައީދު ވިދާޅުވިއެވެ. މިކަމަކީ ހަމައެކަނި ރާއްޖޭގެ ރައްޔިތުންނަށް އޮތް އެންމެ އަގުހެޔޮކޮށް ކަރަންޓް ދެވޭނެ ހަމަ އެކަނި ގޮތްކަމަށްވެސް ސައީދު ވިދާޅުވިއެވެ.\nމިހާރު ފެނަކަ އަށް ބޭނުންވާ ތެޔޮ އެންމެ ގިނައިން ގަންނަނީ އެސްޓީއޯގެ ދަށުން ހިންގަމުން އަންނަ ތެޔޮ ކުންފުނި އެފްއެސްއެމް އިންނެވެ.\nފުވައްމުލަކަށް އާ ޖެނަރޭޓަރެއް ފޮނުވަނީ\nނަރުދޫގައި އަޅާ އިންޖީނުގެ އިމާރާތް ކުރަން ބަޔަކާއި ހަވާލުކޮށްފި\nޖުލައި 11, 2019 12:48\nޖަޒީރާ ރާއްޖޭގައި ކަރަންޓް ބޭނުމެއް ނުވާނެ ކަން، މަޖިލީހުގައި ތިބި ޖަޒީރާ ރާއްޖެ ކުދިން ރައްޔިތުންނަށް ކިޔައިދން ވާހަކަ..މިހާރު ހަނދާންނެތުދޯ .. ހެހެހެ\nޖުލައި 12, 2019 23:31\nޖަޒީރާވަމުން ވަމުންގޮސް ފުޅިބައްތި އާއި ފާނޫޒާއި މަދިރިދުންދަނޑިއާއި ދިޔާހަކުރާއި ވަޅޯމަހާއި ކާއްޓައް ވީމަ އަސްލުމެނިފެސްޓޯ ރަންފީޒުވާނީ..\nޖުލައި 12, 2019 23:44\nޢަމިއްލަ އަށް ތެޔޮ އެތެރެ ކުރެވޭނީ ފުރަތަމަ ބަރާބަރަށް ރަށް ކަރަންޓު ފޯރު ކޮށް ދިނުމުގެ ގާބިލުކަން ހުރެގެން ދޯ . ޢެކަން ނުވެ މިކަންނުވެ ފަނުފުލުނ ދާނީ


ފައިނުގައި އެއާޕޯޓް ނާޅަން ނިންމައިފި | Jazeera\tފައިނުގައި އެއާޕޯޓް ނާޅަން ނިންމައިފި - Jazeera\nއީމާ މުހައްމަދު ވަހީދު April 16, 2019 111 views0\nރ.ފައިނުގައި ކުރީގެ ސަރުކާރުން އެޅުމަށް ނިންމި އެއާޕޯޓް ނާޅާން މި ސަރުކާރުން ނިންމައިފިއެވެ.\nކުރީގެ ރައީސް ޔާމީންގެ ދައުރުގައި، ރ އަތޮޅު ފައިނުގައި އަޅަން ނިންމި އެއާޕޯޓް، ނޭޅުމަށް މިސަރުކާރުން ނިންމާފައިވާ ކަމަށް، ޓްރާންސްޕޯޓް މިނިސްޓްރީން ބުނެފިއެވެ. ޓްރާންސްޕޯޓް މިނިސްޓްރީން ބުނީ، ފައިނުގައި އެއާޕޯޓަށް ނޭޅުމަށް ނިންމީ، ފައިނުގައި އެއާޕޯޓް އެޅުމުން ތިމާވެއްޓަށް ވަރަށް ބޮޑެތި ގެއްލުންތަކެެއް ލިބޭތީ އެކަމަށް ބަލާފަ ކަމަށެވެ.\nކުރީގެ ރައީސް ޔާމީންގެ ސަރުކާރުގައި، ފައިނުގައި އެއާޕޯޓެއް އެޅުމަށް ނިންމުމުން، އީއައިއޭ، އިން އެ މަޝްރޫއު އާއި ގުޅިގެން ވަނީ ރިޕޯޓެއް ވެސް ނެރެފައެވެ. އީއައިއޭ ރިޕޯޓްގައިވާ ގޮތުން ފައިނު އެއާޕޯޓްގެ ސަބަބުން ތިމާވެއްޓަށް އެކިވަރުގެ ގެއްލުން ތަކެއް ލިބޭނެ އެވެ. މި މަޝްރޫއު ކުރިއަށް ގެންދިޔުމުގެ ތެރޭގައި ތިމާވެއްޓަށް އެންމެ ބޮޑު ގެއްލުމެއްވަނީ ގިނަ އަދަދެއްގެ ރުއްގަސް ކަނޑަން ޖެހޭތީ ކަމަށް ވެސް އެ ރިޕޯޓް ގައި ބުނެފައިވެއެވެ.\nއީއައިއޭ އިން ނެރުނު ރިޕޯޓްގައި އިތުރަށް ފާހަގަކޮށްފައިވާ ގޮތުގައި، ބިން ހިއްކުމަށްޓަކައި ފަޅުކޮނެ ހިއްކުމުގެ ސަބަބުން މޫދާއި ފަރުތަކަށްވެސް ނޭދެވޭ އަސަރުތަކެއް ކުރާނެ އެވެ. އެއާޕޯޓްގެ މަސައްކަތަށް ގެންނަ އުޅަނދުތަކުން ތެޔޮ ލީކުވެ ބިމަށް އެޅުންވެސް އެކަށީގެންވާކަން ވެސް ފާހަގަކޮށްފައިވެ އެވެ.\nނަވާރަވަނަ ރައްޔިތުންގެ މަޖިލީހުގެ ފައިނު ދާއިރާއަށް އިންތިހާބުވެ ވަޑައިގެން މުހައްމަދު ވަހީދަކީ، ގުދުރަތީ ގޮތުން ރީތި، ހިތްގައިމު ސިފަތަކެއް ލިބިފައިވާ ފައިނުގައި އެއާޕޯޓާއި ދެކޮޅަށް އެންމެ އިސްކޮށް މަސައްކަތް ކުރެއްވި އެއް ބޭފުޅެވެ.


Fiesta Ge Enme Molhu3Kulhuntherinnah Raajjein Beyrugai Training Hedhumuge Furusathu - Vaguthu\nފިއެސްޓާގެ އެންމެ މޮޅު ތިން ކުޅުންތެރިންނަށް ރާއްޖެއިން ބޭރުގައި ޓްރެއިނިން ހެދުމުގެ ފުރުސަތު\nދުނިޔޭގެ ޓޫރިޒަމް ދުވަހާ ގުޅިގެން ބޭއްވި ކިޑްސް ފުޓްބޯލް ފިއެސްޓާގެ އެންމެ މޮޅު ތިން ކުޅުންތެރިންނަށް ރާއްޖެއިން ބޭރުގައި ޓްރެއިނިން ހެދުމުގެ ފުރުސަތެއް ލިބިއްޖެއެވެ.\nހެންވޭރު ދަނޑުގައި ކުރިއަށްދިޔަ ކިޑްސް ފުޓްބޯލް ފިއެސްޓާ ނިންމާލުމުގެ ގޮތުން މިއަދު ހަވީރު ބޭއްވި ރަސްމިއްޔާތުގައި ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހާއި ޓޫރިޒަމް މިނިސްޓަރު އަލީ ވަހީދާއި ޔޫތު މިނިސްޓަރު އަހުމަދު މަހުލޫފު ބައިވެރިވެވަޑައިގެންނެވިއެވެ. އޭގެ އިތުރުން ސްޕެނިޝް ލަލީގާގައި ވާދަކުރާ ސެލްޓަ ވިގޯގެ ބައެއް ވެރިންނާއި ރެއާލް މެޑްރިޑްގެ ލެޖެންޑް މިޝެލް ސަލްގާޑޯ ވެސް ބައިވެރިވިއެވެ.\nމިޝެލް ސަލްގާޑޯ އިންތިޒާމުކޮށްގެން ދުބާއީގައި ކުރިޔަށް ގެންދާ ސްޕެނިޝް ސޮކާ ސްކޫލުގައި ތަމްރީން ހެދުމުގެ ފުރުސަތު އެއްކުއްޖަކަށް އަދި ސްޕެނިޝް ލަލީގާގައި ވާދަކުރާ ސެލްޓަ ވިގޯގެ އެކަޑަމީގައި ޓްރެއިނިން ހެދުމުގެ ފުރުސަތު ދެ ކުއްޖަކަށް ވަނީ ލިބިފައެވެ.\nސެލްޓަ ވިގޯގެ އެކަޑަމީގައި ޓްރެއިނިން ހެދުމުގެ ފުރުސަތު ލިބުނު ދެ ކުޅުންތެރިންނަކީ މުހައްމަދު އައިހަމް އިބްރާހީމާއި ހުސައިން އާއިޝް އަބްދުލް ވާހިދެވެ. އަދި ސަލްގާޑޯގެ އެކަޑަމީގައި ޓްރެއިނިން ހެދުމުގެ ފުރުސަތު ލިބުނު ކުޅުންތެރިޔަކީ 11 އަހަރުން ދަށުގެ ކުޅުންތެރިއެއް ކަމަށްވާ އީތަން އިބްރާހިމް ޒަކީއެވެ. މި ފުރުސަތުގެ ދަށުން އީތަންއަށް މިޝެލް ސަލްގާޑޯ ދުބާއީގައި ކުރިޔަށް ގެންދާ ސްޕެނިޝް ސޮކާ ސްކޫލުގައި އެއްމަސް ދުވަހު ތަމްރީތައް ހެދުމުގެ ފުރުސަތު ލިބިގެންދާނެއެވެ.\nއެ ފުރުސަތުތަކުގެ އިތުރުން އެ ތިން ކުޅުންތެރިން ޑްރީމް ޓީމުގައި ވެސް ހިމެނޭތީ އެޓީމާއެކު އަންނަ އަހަރުގެ ފެބްރުއަރީ މަހު ދުބާއީގައި ބާއްވާ އިންޓަ ކޮންޓިނެންޓަލް ކަޕްގައި ވާދަކުރުމުގެ ފުރުސަތު ވެސް ލިބިގެންދާނެއެވެ. މުބާރާތުގައި އެޓީމު ވާދަކުރާނީ ރާއްޖޭގެ 13 އަހަރުން ދަށުގެ ގައުމީ ޓީމުގެ ގޮތުގައެވެ.\nމިއަދު ހެނދުނު ހެންވޭރު ދަނޑުގައި ޖުމްލަ 17 ސްކޫލަކާއެކު ކުރިޔަށް ގެންދިޔަ މި ފިއެސްޓާގެ ޗެމްޕިއަންކަން ގާޒީ ސްކޫލުން ހޯދީ މިއަދު ހަވީރު ކުޅުނު ފައިނަލް މެޗުގައި މަޖީދިއްޔާ ސްކޫލްގެ މައްޗަށް 0-2 އިން ކުރި ހޯދައިގެންނެވެ. މި މެޗުގައި ގާޒީ ސްކޫލުން ކާމިޔާބުކުރި ދެ ލަނޑުވެސް އެޓީމަށް ކާމިޔާބުކޮށްދިނީ ފައިނަލް މެޗުގެ މޮޅު ކުޅުންތެރިޔާގެ މަޤާމް ހޯދި ޝައިން އިބްރާހިމް ރަމީޒްއެވެ.\nއޮކްޓޯބަރ 3, 2019 13:09\nކަލާފާނު ސްކޫލް ކުއްޖަކު ހޮވިފަ ހުރީ އެހެންވީމަ ސާކިރު ސޯރ އައް ފުރުސަތު ދޭންޖެހޭނެ ، އެހެންނޫނީ ކަމަކު ނުދާނެ\nއޮކްޓޯބަރ 3, 2019 13:11\nޓުއަރ ރިޒަމް އާނުވެސް ގުޅޭކަމެއް ، ދުވަހާ ގުޅޭގޮތުން ބޭއްވި ހަރަކާތަކީ


Lifestyle: Roadha ah thayyaaru veetha? - 247.mv\nAisha 11:25 AM, Tuesday 30, April 2019\nމާހެފުމަކަށް ތައްޔާރުކޮށްފައި -- ފޮޓޯ: ސޯޝަލް މީޑިއާ\nކުރިމަތިވަމުން އަންނަނީ ބަރަކާތްތެރި ރޯދަމަހެވެ. ރޯދަމަހަކީ އަޅުކަމުގެ މައްސަރެއްގެ އިތުރުން އެހެން މަސްމަހާ އަޅައިބަލާއިރު ދިރިއުޅުމަށްވެސް ބަދަލުތައް އަންނަ މަހެކެވެ. ކެއިން ބުއިމަށްވެސް ބަދަލުތައް ގެންނަންޖެހޭ ރޯދަ މަހަށް ތައްޔާރުވުމުގެ ގޮތުން ޒަމާނުއްސުރެ ދިވެހިން ގިނަ ކަންތައްތަކެއް ކޮށްއުޅުނެވެ.\nރޯދައަށް ތައްޔާރުވުމަށް ގެއަށް ދޮންވެލިލައި ރީތި ކުރުމަކީ އެތައް އަހަރެއް ކުރިން ދިވެހިން ކުރަމުން އައިސްފައިވާ ކަމެކެވެ. ގެއާއި ގޯތިތެރެ އަދި ގޭދޮށު މަގުމައްޗަށް ކަށިވެލި އަޅައި ރީތިކުރެއެވެ. ބައެއްފަހަރު މުލަ ރޯދަ ވިލޭރޭގައެވެ. ނޫނީ ރޯދަ އައުމުގެ ދެތިން ދުވަހެއް ކުރިންނެވެ. ކަށިވެލިން އެ ދުވާ ވަހަކީ "ރޯދަ ފީލް" އެއް ގެނެސްދިން ކަމެކެވެ. ނަމަވެސް ދިވެހިންގެ ދިރިއުޅުމުގެ ވައްޓަފާޅި ބަދަލުވެ، ގޭގެ އިމާރާތްކޮށްފައި ހުންނަ ޑިޒައިނަށް ބަދަލު އައިސް މިހާރު ވެލިކޮޅެއް ލާނެ ތަނެއް ގިނަ ގޭގެއަކު ނޯވެއެވެ. ތަން އޮތްނަމަވެސް ކަށިވެލި ހޯދަން އުނދަގޫވުމުގެ ސަބަބުން ވެލި ނުލެވެނީއެވެ. ބައެއް ރަށްރަށުގައި ރޯދަ އާއި ދިމާކޮށް ކަށިވެލި ނެގުމުގެ ހުއްދަވެސް ދީއުޅެއެވެ.\nގޭތެރެ އާބާތުރަ ފިލުވައި ކުލަލުން:\nރޯދައަށް ތައްޔާރުވުމަށް ކޮށް އުޅޭ އަނެއް ކަމަކީ ގޭގެ އާބާތުރަ ފިލުވައި ކުލަ އާކޮށްލުމެވެ. ކިލާ ފޮޅާ ރީތިކޮށްލުމެވެ. ބައެއް ގޭގޭގައި ފަރުނީޗަރާއި ހިފާ ގެންގުޅޭ ސާމާނުވެސް ރޯދަ އާއި ދިމާކޮށް ބަދަލުކޮށްލައެވެ. ބައެއްފަހަރު ފެންނަ މަންޒަރަކީ ގޭތެރެ ސާފުކޮށް އުކާލަން ހުންނަ ތަކެތި މަގުމައްޗަށް ނެރެ އަޅާނުލާ ބެހެއްޓުމެވެ. ގޭތެރެ ސާފުކުރުމަށްފަހު އެންމެން ބޭނުންކުރަން އޮންނަ މަގުމަތި ގޮނޑުކޮށްލެވެނީއެވެ. ގޭތެރޭގެ ސާމާނު ބަދަލުކުރުމުގައި ހައްދަ ފަހަނައަޅައި ދިޔުމާއި އިސްރާފު ކުރުންވެސް މަދުކުރަން ޖެހެއެވެ.\nމިއީ ރޯދައަށް މަރުހަބާ ކިޔުމަށްޓަކައި ދިވެހިން ކުރަމުން އަންނަ ކަމެކެވެ. އާދަކާދައިގެ ތެރޭގައި ހިމެނޭ މާހެފުންވެސް ޒަމާނާއެކު މިވަނީ ބަދަލުވެފައެވެ. މީގެ ކުރިން މާފުށާއި، ބަތްމާ، ކާއްޓާއި ކަދުރުން މާހެފުން ކުރިއަށް ގެންދިޔަނަމަވެސް، ޒަމާނީ ކެއުންތައް މިވަނީ މާހެފުމުގެ ތެރެއަށް ބަދެފައެވެ. އެކިފާޑުފާޑުގެ ބަތާއި ޕާސްތާ ސްޕެގެޓީ އަދި ޕިއްޒާއެވެ. މާހެފުމަކީ ރޯދަ އަންނަން މަހެއް ވުމުން އާންމުކޮށް ކުރާ ކަމެކެވެ. ރޯދަ މަސް ފެށުމުގެ ކުރީ ދުވަހާއި ހަމައަށް މިކަންތައް ކުރިއަށް ދެއެވެ. ގާތް އެކުވެރިންނާއެކު، އާއިލާ އާއެކު، އޮފީސްމީހުންނާއެކު ކްލާސްކުދިންނާއެކު މާހެފުން ހަފަންޖެހެއެވެ. ކޮންމެ ގްރޫޕަކާއެކުވެސް މާހަފާނުލެވިއްޖެނަމަ އެކަން ކުރެވުނު އިހުސާސެއް ނުވެއެވެ. އާންމުކޮށް ވެފައި އޮންނަގޮތަކީ މުލަރޯދަ ވިލޭރެއާއި ހަމައަށްވެސް މާހެފުންތައް ހަފައި ނުނިމުމެވެ. އެންމެ ފަހުން ދެން ޕްލޭން ބަދަލުކުރަންޖެހެނީ ރޯދަ ވީއްލުމަކަށެވެ. މިހާރަކަށް އައިސް ރެސްޓޯރެންޓުތަކުގައިވެސް ތަފާތު ޕެކޭޖުތަކާއެކު މާހެފުންތައް ބާއްވައެވެ.\nރިޕޯޓް ރޯދަ 2019 ރޯދަމަސް އިޖްތިމާއީ ފީޗަރ ލައިފްސްޓައިލް


Vaahaka: Hayaathuge Kula thah (9) | Wathan.mv ވާހަކަ: ހަޔާތުގެ ކުލަތައް (9) | Wathan.mv\nވާހަކަ: ހަޔާތުގެ ކުލަތައް (9)\nކުރީ ބައި: ހަޔާތުގެ ކުލަތައް (8)\nދޮރު ހުޅުވާލިއިރު ދޮރު ކުރިމަތީގައި ހުރީ ޒުހުރާގެ މަންމަ އަމީނާ އެވެ. “ދަރިފުޅާ!. ދާނިޝް ގުޅާފައި ބުނި ދަރިފުޅު ވަރަށް ބަލިވެ އުޅޭ ވާހަކަ. އޭނާ އަވަހަށް އަންނާށޭ ބުނީމަ މިއައީ.” އަމީނާ އޭނާގެ ދަރިފުޅު ފެނިފައި އޮޅުލައިގަތެވެ. އެތައް ދުވަހެއް ފަހުން މަންމައާއި ދިމާވުމުން ޒުހުރާއަށް ވަރަށް ބޮޑަށް ރޮވުނެވެ. ޒުހުރާ އެންމެ ހިތުގައި ޖެހުނީ އޭނާ ހުރި މަޖުބޫރީ ހާލަތު ހިތަށް އަރާފައެވެ. އޭނާއަށް އޭނާގެ ދިރިއުޅުމުގެ ހަގީގަތް މަންމައަށް ކިޔައިދެވޭކަށް ނެތެވެ. ޒުހުރާ ހިތުގައި ޖެހިގެން ރުޔެވެ. “ދަރިފުޅު އަސްލުވެސް ބަލީތަ؟. ތި ނުރޮއެ ހުއްޓާލަބަލަ!.” އަމީނާ ޒުހުރާ ގޮވައިގެން ގޭތެރެއަށް ވަންނަމުން އޭނާއާއި ސުވާލުކުރިއެވެ. އޭރު ދާނިޝް ހުރީ ޒާތަކަށް ޒުހުރާއާއި ދިމާއަށް ބަލަހައްޓައިގެންނެވެ.\n“އަހަރެން. އަހަރެން.” ޒުހުރާއަށް ރޮވޭ ވަރުން ވާހަކަ ދެއްކޭގޮތެއް ނުވިއެވެ. “އަމީނައްތާ، ޒުހުރާ ވަރަށް ބަލި. ބަނޑުގައި ރިއްސާތީ އުޅޭތާ މިހާރު ދެ ހަފްތާ ވެއްޖެ. ރަނގަޅަށް އެއްޗެއް ކަނީއެއް ނޫން. އަބަދު ކިޔަނީ މަންމަ ގެނެސްދޭށޭ. ކޮލެޖަކަށްވެސް ނުދެވޭ. އެހެންވެ އަހަރެންގެ ހިތަށް ކެތްނުވީމަ އަމީނާއްތަ މި ގެނައީ.” ދާނިޝް، ޒުހުރާ ކައިރީ އިށީންނަމުން ވާހަކަ ދެއްކިއެވެ. އެވަގުތު ދާނިޝް ޒުހުރާގެ ބޮލުގައި ފިރުމާލިއެވެ. އަދި ޒުހުރާއާއި ދިމާލަށް އިންޒާރުގެ ނަޒަރަކުން ބަލާލިއެވެ. އަތީކް ސޯފާގައި އެއްވެސް އެއްޗެކޭ ނުބުނެ އިށީންދެގެން އިނެވެ. ޒުހުރާ، ދާނިޝް ދެއްކި ވާހަކަތަކަކީ ހަގީގަތެއް ކަމަށް ބުނުމުގެ ގޮތުން ބޯ ޖަހާލިއެވެ. އަނެއްކާވެސް އަމީނާ ގައިގައި އޮޅުލައިގަތެވެ.\nދެމައިން ހިތްފުރޭ ވަރަށް ރޯލިއެވެ. އަމީނާ އޭނާގެ ދަރިފުޅަށް ނުރުއިމަށް ހިތްވަރު ދިނެވެ. އަދި ޑޮކްޓަރަށް ދައްކާ ރަނގަޅު ފަރުވާ ހޯދުމަށް ނަސޭހަތްތެރިވިއެވެ. ޒުހުރާ އޭނާގެ މަންމަ ގޮވައިގެން ކޮޓަރިއަށް ހިނގައިގަތެވެ. އަމީނާ ފެންވަރަން ވަނުމާއެކު، ޒުހުރާ ކޮޓަރިން ބޭރަށް ނިކުތެވެ. އެދިޔަ ގޮތަށް ގޮސް ދާނިޝްގެ ކޮޓަރީގެ ދޮރުގައި ޓަކި ޖެހިއެވެ. ދޮރު ހުޅުވުމާއެކު، އޭނާ ދުމެއް ޖަހާފައި އެ ކޮޓަރި ތެރެއަށް ވަނެވެ. އޭރު ދާނިޝް އޮތީ އެނދުމަތީގައި ހަމަޖެހިލައިގެން އޮށޯވެގެންނެވެ. “މީ ކޮންކަމެއް؟.” ޒުހުރާގެ އެ ސުވާލަށް ދާނިޝް ޖަވާބެއް ނުދިނެވެ. “އަހަރެން މި އަހަނީ މީ ކޮންކަމެއް ހެއްޔޭ!.” ޒުހުރާގެ އަޑު މިފަހަރު ތަންކޮޅެއް ގަދަވިއެވެ.\n“ޝޫޝް. ތި ތަންކޮޅެއް މަޑުން ވާހަކަ ދައްކަބަލަ!.” ދާނިޝް އެނދުން ފުންމައިގެން ތެދުވިއެވެ. އެހިނދު ޒުހުރާ ބިރުން އެނދުމަތީގައި އިށީނެވެ. “ކަލެއަށް ކަލޭގެ ފެންވަރު އޮޅޭތީ މި ދަރަޖައަށް ދާންޖެހުނީ. ދެން ބާރަށް އެންމެ ބަހެއް ބުނެފިއްޔާވެސް، ނޫނީ އަހަރެމެން ބުނާ ކަންކަމަށް ދެކޮޅު ހަދާފިއްޔާ، ހަނދާންކުރާތި!. ކަލެއަށް ކަލޭގެ މަންމަ ނުދައްކާނަން. ކަލޭގެ މަންމައަކީ އަހަރެމެން ކަލެއާ ދެކޮޅަށް ގެންގުޅެން ގެނައި ހަތިޔާރެއް.” ދާނިޝްގެ ވިހަ ޖުމްލަތައް އަޑުއިވިފައި ޒުހުރާއަށް ރުއިން ނޫން އިތުރު ކަމެއް ނުކުރެވުނެވެ. ޒުހުރާއަށް ޖެހުނީ ހަތިޔާރު ބަހައްޓަންށެވެ. އޭނާ އިންތަނުން ތެދުވެ ދާނިޝްގެ ފައިބުޑަށް ވެއްޓުނެވެ. “ހެޔޮނުވާނެ. އަހަރެންގެ މަންމައަށް ގޮތެއް ނުހަދައްޗޭ. އާދޭސްކޮށްފަ ބުނަން. އަހަރެން. އަހަރެން ތިމީހުން ބުނާ ހުރިހާ ކަމެއް ކުރާނަން. ޕްލީޒް ދާނިޝް!.” ޒުހުރާ އޭނާގެ ފައިބުޑަށް ވެއްޓި ރޮއެ އާދޭސް ކުރަން ފެށިއެވެ.\nއެވަގުތު ދާނިޝް ޒުހުރާގެ ކޮޑުގައި ހިފައި މަޑުމަޑުން ބިންމަތިން އޭނާ ނެގިއެވެ. “ޒުހޫ!. އަހަރެންވެސް މި ލެވެލްއަށް ކަންކަން ގެންދާކަށް ބޭނުމެއް ނޫނޭ. ޒުހޫ މާބޮޑަށް ގަދަ ދައްކާތީ މިހެން ކަންކަން ކުރަން މި ޖެހުނީ. ދެންވެސް ބުނާ ބަސްއަހައިގެން، ބަސްމަދުކޮށްގެން އުޅެބަލަ. ޒުހޫގެ މަންމަ ސަލާމަތް ކުރުން އޮތީ ޒުހޫގެ އަތް މަތީގަ. ދެން މިތަނުން ދޭ.” ދާނިޝް ދިނީ އޭނާގެ އެންމެ ފަހުގެ އިންޒާރެވެ. އެ އިންޒާރާއެކު ދެލޯ ފޮހެލަމުން ޒުހުރާ އެތަނުން ނިކުތެވެ. އޭނާ އޭނާގެ ކޮޓަރިއަށް ދިޔައިރު މަންމަ ހުރީ ނަމާދުކުރަންށެވެ. އަމީނާ ނަމާދުކޮށް ނިމުމާއެކު، އެނދުމަތީގައި ދެފައި ވަށްކޮށްގެން އިން ޒުހުރާއާއި ދިމާލަށް އައެވެ. “މަންމަ މިއަދު ވަރަށް އުފާވެސް ވޭ. ދެރަވެސްވޭ. އުފާވަނީ ދާނިޝް ކަހަލަ ރަނގަޅު ކުއްޖެއް ދަރިފުޅަށް ލިބުނީމަ. މި ޒަމާނުގެ ކާކު މިވަރުގެ ކަމެއް ކޮށްދޭނީ. މި ގެ ފެނިފައިވެސް މަންމަ ހައިރާން ވެއްޖެ. ދަރިފުޅުގެ ބައްޕަ އަދިވެސް ހުރީ ހަމަ އެގޮތުގަ. މިފަހަރު މާލެވެސް މިއައީ ވަރިކުރިއަސް ހެވޭ ބުނެފަ.” އަމިނާގެ ލޮލުން ކަރުނަ ހިލުނެވެ.\nޒުހުރާ، އޭނާގެ މަންމަގެ ވާހަކަތައް އަޑުއިވުމުން އިތުރަށް މާޔޫސްވިއެވެ. ލަދުގަތެވެ. މަންމަ އޭނާއަށްޓަކައި އެވަރުގެ ގުރުބާނީއެއް ވަމުން އަންނަ ހިނދު އޭނާ މިއަދު މިވަނީ ބައެއްގެ ކެހިވެރި ކަމުގެ ދަލުގައި ހަމަ ރަނގަޅަށްވެސް ޖެހިފައެވެ. އޭނާއަށް މިއަދު އޭނާ ހުރި ހާލަތު ކިޔައިދެވޭކަށް ވެސް ނެތެވެ. އޮތީ އެންމެ ދެގޮތެކެވެ. އެއްގޮތަކީ އެމީހުންގެ ބަސް ގަބޫލުކޮށްގެން ހަނުހުރުމެވެ. އަނެއް ގޮތަކީ މިކަމުން ސަލާމަތްވުމަށް މަގެއް ހޯދުމެވެ. ނަމަވެސް އެއީ އަމިއްލަ ފުރާނައާއި، ލޯބިވާ މަންމަގެ ފުރާނަ އަތްމައްޗަށް ލައިގެން ކުރަންޖެހޭ ވަރުގެ ކަމެކެވެ. މަންމަ ގެއްލިގެން ހިނގައިދާނެ ކަމުގެ ބިރު ހީވިއަސް ޒުހުރާގެ މުޅި ގައިން ހީބިހި ނަގައެވެ. ނަތާޝާގެ މަރުގެ މައްސަލަވެސް ކުރިއަށް ނުގޮސް ވަކި ހިސާބަކުން މައްސަލަ އޮއްބާލީއެވެ. އެހިސާބުންވެސް އެމީހުންގެ ނުފޫޒުގަދަކަން ހާމަވެގެން ދެއެވެ. ޒުހުރާއަށް އޭނާގެ މަންމަގެ ފުރާނަ ނެތް މަސްގަނޑު ބަލާކަށް ކެތެއްނުވާނެއެވެ.\nއެރޭ ނިދަން އުޅެއުޅެ ޒުހުރާއަށް ނިދޭގޮތެއް ނުވިއެވެ. އިރުއިރުކޮޅާ އޭނާގެ މަންމަ އޭނާގެ ކައިރީގައި އޮތްތޯ ބަލާލެވެއެވެ. ޒުހުރާއަށް ނުނިދުމާއެކު، ތެދުވެ ދެރަކުއަތުގެ ނަމާދެއް ކުރިއެވެ. ﷲގެ ހަޒުރަތުގައި ދެންނެވިއެވެ. ޒުހުރާގެ ހުރިހާ އުދާސްތަކެއް ބަންޑުންކޮށްލިއެވެ. އަދި އެ އަދިރި ދިރިއުޅުމުން ސަލާމަތްވާނެ ގޮތެއް ދައްކަވައިދެއްވާތޯ ދުއާކުރިއެވެ.\nއެރޭ ފާއިތުވެގެން ދިޔައީ ނުތަނަވަސްކަމުގެ ތެރޭގައެވެ. ޒުހުރާއަށް ލޮލުފިއެއް ޖެހޭ ވަރުވީ ފަތިސް ނަމާދުކޮށްގެންނެވެ. އޭނާއަށް ދެން ހޭލެވުނީ މެންދުރެއްހާ އިރުއެވެ. އޭރު ޒުހުރާގެ މަންމަ އިނީ ސޯފާގައި ޓީވީ ބަލަންށެވެ. ކައިރީގައި ދާނިޝްވެސް އިނެވެ. ޒުހުރާ މަޑު ހިގުމެއްގައި ގޮސް ބަދިގެއަށް ވަނެވެ. އަދި ކޮފީތަށްޓެއް ގިރައިގެން ބަދިގެ މޭޒު ކައިރީ އޭނާ އިށީނެވެ. އޭނާގެ ނަޒަރު ހުއްޓިފައިވަނީ ސޯފާގައި އިށީންދެގެން ތިބި ދާނިޝްއާއި އޭނާގެ މަންމައަށެވެ. ޒުހުރާ ވިސްނަމުން ދިޔައީ މިކަމުން ސަލާމަތްވުމަށް އޭނާ މަގު ކޮށާނެ ގޮތަކާއި މެދުގައެވެ. ޒުހުރާ އެކަން ކުރަން ޖެހޭނީ ވަރަށް ހުޝިޔާރުވެ ހުރެގެންނެވެ. އެކަން ކުރުމުގެ ކުރިން އޭނާ އެންމެ ފުރަތަމަ ދެނެގަންނަން ޖެހޭނީ އަތީކްގެ ހަގީގަތެވެ. ހަމަ ޔަގީނުންވެސް މިކަމުގައި އެންމެ އިސް ދައުރެއް އަދާކުރާ މީހަކީ އަތީކެވެ. ޒުހުރާ އެކަމުން ސަލާމަތްވުމަށް އަޒުމް ކަޑައެޅިއެވެ.\nއެރޭ އޭނާގެ މަންމަ ނިދުމާއެކު، އޭނާ ސިޓިންރޫމަށް ނިކުތެވެ. އަދި ސިއްރުސިއްރުން ދާނިޝްގެ ކޮޓަރިގެ ތަޅުގައި ހިފާލިއެވެ. އަދި ދާނިޝް ކޮޓަރީގައި އުޅޭތޯ ޗެކުކޮށްލިއެވެ. ދާނިޝް ކޮޓަރީގައި ނެތުމާއެކު އޭނާ މިސްރާބު ޖެހީ އަތީކްގެ ކޮޓަރިއާ ދިމާލަށެވެ. ކޮޓަރި ހުރީ ތަޅުލާފައެވެ. ޒުހުރާ މަޑުމަޑުން އެ ކޮޓަރީގެ ދޮރުގައި ޓަކި ޖެހިއެވެ. ދެތިން ފަހަރަކު ޓަކި ޖެހުމާއެކު އަތީކް ދޮރު ހުޅުވިއެވެ. ޒުހުރާ ފެނިފައި އަތީކް ހުރީ ބަސް ހުއްޓިފައެވެ. ސަބަބަކީ އެއީ އެހެންޏާ ދުވަހަކުވެސް ވީ ކަމަކަށް ނުވާތީއެވެ. “އެތެރެއަށް ވަދެލަންތަ؟.” ޒުހުރާ މަޑުމަޑުން އޭނާއާއި ސުވާލުކުރިއެވެ. އަތީކް ޝައްކުގެ ނަޒަރަކުން ޒުހުރާއާއި ދިމާލަށް ބަލާލިއެވެ. އިރުކޮޅެއް ވަންދެން ބަލަންހުރެފައި އޭނާ އާއެކޭ ބުނުމުގެ ގޮތުން ބޯ ޖަހާލިއެވެ.\nއަތީކުގެ އިޒުނައާއެކު، ޒުހުރާ އޭނާގެ ކޮޓަރިއަށް ވަނެވެ. “ކިހިނެއްވީ؟.” އަތީކް އަވަސް އަވަހަށް އެނދުމަތީގައި ހުރި އޭނާގެ ލެޕްޓޮޕް ފޮރުވަމުން ޒުހުރާއާއި ވާހަކަދެއްކިއެވެ. އޭނާގެ ހަރަކާތްތައް ހުރިގޮތް ފެނިފައި، އެނާގެ ލެޕްޓޮޕުގައި ސިއްރުކުރެވިފައިވާ ބައިވަރު ތަކެތި ހުރެދާނެހެން ޒުހުރާއަށް ހީވިއެވެ. ޒުހުރާގެ ބޭނުމަކީ އަތީކް ވާ ވައްދާލުމެވެ. އަތީކް ކުރި ސުވާލަށް ޖަވާބު ދިނުމެއް ނެތި، ޒުހުރާ ދުވެފައި ގޮސް އަތީކްގެ ގައިގައި އޮޅުލައިގަތެވެ. އެހިނދު އަތީކް ހުއްޓުން އެރިއެވެ. “އަހަރެންނަށް އަސްލު އަތީކް ވަރަށް ކަމުދޭ.” ޒުހުރާ ހިތާއި ދެކޮޅަށް އަތީކުގެ ގައިގައި އޮޅުލަންފެށިއެވެ. އަތީކަށް ކެތެއް ނުކުރެވުނެވެ.\nއޭނާވެސް ޒުހުރާގެ ގައިގައި އޮޅުލައިގަތެވެ. އަދި ދެމީހުން އެނދުމައްޗަށް ވެއްޓިގަތެވެ. އަތީކް ފެންބޮވައިގަނެފައިވާ ސިންގާއެއް ފަދައިން ޒުހުރާ ގައި މައްޗަށް ފުންމާލިއެވެ. އިރުކޮޅަކުން ދެމީހުންގެ ފޭރާން ބޭލި، އެދެމުދުގައި ހުރިހާ ކަމެއް ހިގިއެވެ. ވީ އަރާމެއްގެ ސަބަބުން އަތީކަށް ނިދުނު އިރުވެސް ޒުހުރާ އޮތީ އޭނާގެ ކައިރީގައެވެ. އަތީކު ފުން ނިންޖަކުން ނިދުމާއެކު، ޒުހުރާ އެނދުން ތެދުވިއެވެ. އަދި ވަރަށް ސިއްރުސިއްރުން ތެދުވެ، މޭޒުމަތީގައި ބައިންދާފައި އިން ލެޕްޓޮޕާއި ދިމާލަށް ހިނގައިގަތެވެ.\nލެޕްޓޮޕް ނަގައި މަޑުމަޑުން އޭތި ހުޅުވާލިއެވެ. އޭގައި ޕާސްވޮޑެއް ޖަހަން އިނެވެ. ޒުހުރާ ވަރަށް ވިސްނަން ހުރެފައި އަތީކްގެ ނަން ޖެހިއެވެ. ޒުހުރާގެ ނަސީބު އަތުގައި ހިފިއެވެ. އެހާ ފަސޭހަ ޕާސްވޯޑެއް ޖަހާފައި އިދެދާނެ ކަމަކަށް އޭނާ ހީވެސް ނުކުރެއެވެ. ޒުހުރާ އަނެއްކާވެސް އަތީކާއި ދިމާއަށް ބަލާލިއެވެ. އޭރުވެސް އޭނާ އޮތީ ގަދަ ނިދީގައި ނިދާފައެވެ. ލެޕްޓޮޕް ހުޅުވާލުމާއެކު ފުރަތަމަ ވެސް ފެނުނީ ޑެސްޓޮޕުގައި ސޭވްކޮށްފައި ހުރި ޑޮކިއުމަންޓު ތަކެކެވެ. ޑޮކިއުމަންޓުތައް ހުޅުވައިގެން ކިޔަމުން ދިޔަ ވަރަކަށް ޒުހުރާގެ މޭ ބޮޑުވިއެވެ. މީހާ ބިރުން ތުރުތުރު އަޅަން ފެށިއެވެ. އަދި ވަގުތުން ލެޕްޓޮޕު ނިވާލާފައި އެއާއި ދުރަށް ޖެހިލިއެވެ.\nލަނޑެއް ނުދެއްޗޭ ޒުހުރާއަށް. ވާހަކަ ވަރަށް ރީތި،


ހިތް ނުރޮއްވާ… (27) | Esfiya - Dhivehi Vaahaka Site\nލޯބި June 11, 2014\nހިތް ނުރޮއްވާ… (27)\n“ޔެސް ޑޭޑް!” ރިހާ ވީތަނެއް އޮޅުން ފިލުވުމަށް ނަސީރު ގުޅުމުން ފޯނުނަގައި ރިހާ ބުނެލިއެވެ. ރިހާ އިނީ ކުރިންވެސް އާދައިގެ މަތިން ރޭގަނޑުގެ ހަމަހިމޭން ވަގުތު އައިސް އިންނަތަނުގައެވެ. އެއީ ރަށުގެ ބަނދަރު ހެދުމަށް ޖަހާފައިހުރި ހިލަތައްމައްޗެވެ. ޕާޓީގައި އަލުން ބައިވެރިވާން އަންނަން ނަސީރު ރިހާ ގާތު އެދުމުން ރިހާގެ ޖަވާބަކަށްވީ ކުރިންވެސް ޕާޓީގައި ރިހާ ބައިވެރިވީ ނަސީރު އެދުމުންކަމުގަ އާއި މިހާރު އެކަންތައް ވުމުން އިތުރަށް ޕާޓީގައި ބައިވެރިވާން ބޭނުން ނުވާކަމުގައެވެ. ނަސީރު އުފަންދުވަހުގެ ކޭކު ފެޅުމަށް ރިހާ އެތާހުންނަން ޖެހޭނެ ކަމަށް ބުނުމުންވެސް ރިހާ އަދަބުވެރިކަމާއި އެކު އޭނާގެ ބައްޕަ ގާތު ބުނެލިއެވެ. “ޑޭޑް. އައި ޑޯންޓް ހޭވް އަ ބާރތް ޑޭ! އެހެންވެ މީގެ ކުރިންވެސް އެދުވަސް ފާހަގަ ނުކުރަނީ.” އެހެން ބުނެ ރިހާ ފޯނު ކަނޑާލީ ނަސީރަށް އިތުރު އެއްޗެއް ބުނުމުގެ ފުރުޞަތު ނުދޭންވެގެންނެވެ.\nތެދެކެވެ. މީގެ ކުރިންވެސް ކޮންމެ އަހަރަކުވެސް މިދުވަސް އާދެއެވެ. ހަމަ އެބީދައިން އެދުވަސް ވެސް ފާއިތުވެގެން ދަނީ އެހެން ދުވަސްތަކެކޭ އެއްވެސް ތަފާތެއްނެތިއެވެ. ދެން މިއަހަރު ވަކި ތަފާތުވާންވީ ކީއްވެ ހެއްޔެވެ؟ ނިހާ އައުމުން އެހެން މީހުންގެ ދިރިއުޅުން ބަދަލުވެގެން ހިނގައިދާނެއެވެ. ނަމަވެސް ރިހާ އެއީ ހަމަ ކުރީގެ ރިހާއެވެ. ނިހާގެ އުފަންދުވަސް ފާހަގަ ކުރުމުގަ ރިހާގެ މައްސަލައެއް ނެތެވެ. އެކަމު އޭގެ މާނައަކީ ރިހާގެ އުފަންދުވަސް ފާހަގަ ކުރުންނޫން ކަމުގަ ރިހާ ދެކުނެވެ. މިއަހަރުވެސް މިދުވަސް ފާއިތުވެގެން ދިޔަދޭށެވެ.\nލޮލުން ވެއްޓުނު ކަރުނަ ތިކި ފޮހެލަމުން އެ އަނދިރީގެ ތެރެއިން ކުރިމަތީގައި އޮތް މާސިންގާ ކަނޑާ ދިމާލަށް ރިހާ ނަޒަރުހުއްޓާލިއެވެ. “އިޓްސް އަ ނައިސް ޕްލޭސް ޓު ކްރައި.” ފަހަތުން އެ އިވުނީ ޒީޝާންގެ އަޑެވެ. ފަސް އެނބުރި ރިހާ ބަލާލި އިރު ދާދި ކައިރީގައި ޒީޝާން ހުއްޓިލައިގެން ހުރި އިރު ބަލަހައްޓައިގެން ހުރީ ސީދާ ރިހާ އާއި ދިމާލަށެވެ. “އައި ޑޯންޓް ކްރައި! ވައިގަދަ ވީމަ ލޮލުން ފެން އައީ.” ރެއަކީ ފުދޭވަރަކަށް ވައިގަދަ ރެއަކަށް ވުމުން ރިހާ އެހެން ބުނެލިއިރު އެއަޑުގައި ރުންކުރު ގޮތެއް އެކުލެވިފައިވިއެވެ. ރިހާ ރޯ ކަން ޒީޝާނަށް އަންގަން ބޭނުން ނުވުމާއިވެސް އެކުއެވެ. “ބައެއް ފަހަރު ހިތުގެ އުދާސްތައް އެހެން މީހުނާ ޝެއާރ ކުރީމަ ހިތްހަމަޖެހޭނެ ކޮންމެވެސް ވަރަކަށް، އެނގޭދޯ އެކަން؟” ރިހާ އާއި ދާދި ގާތުގައި އެތަނުން ހިލައެއްގައި އިށީންނަމުން ޒީޝާން ބުނެލިއެވެ. “އަހަރެން އެބައުޅެންތަ ހިތްހަމަޖައްސަން ބޭނުންވެގެން؟ ހިތުގަ އުދާސްތަކެއް ހުރެގެން؟” ހަމަ އެ ރުންކުރު އަޑުން ރިހާވެސް ޒީޝާނާއި ކުރީ ސުވާލުތަކެކެވެ. ޒީޝާން އެކުރަނީ ކުއްހީއެއްކަން އެ ސުވާލުތަކުން ހާމަ ކޮށްދޭން ރިހާ ބޭނުންވާފަދައެވެ. “އަހަރެން ބުނިންތަ މިދައްކަނީ ރިހާގެ ވާހަކައޭ؟ ވެދާނުން އަހަރެން މިދައްކަނީ އަހަރެންގެ ވާހަކަ ކަމަށްވެސް؟” ލާނެތް ހިނިތުންވުމެއް މުނުމައްޗަށް ވެރިކުރުވަމުން ރިހާއަށް ޒީޝާން ބުނެލިއެވެ. “މާނައަކީ؟” ޒީޝާން އެދައްކާ ވާހަކައެއް ރަގަޅަށް އޮޅުންފިލުވަން ބޭނުންވެފައި ހުރުމުން ރިހާ ދުރުބަލަން އިނދެ ޒީޝާން ކުރެ އަހާލިއެވެ.\nކުޑަ އިރުކޮޅެއްގެ ހިމޭންކަމަށް ފަހު ދުރުބަލަން އިނދެ ޒީޝާން ފުން ނޭވާއެއް ދޫކޮށްލަމުން ވާހަކަދެއްކިއެވެ. “މިބުނީ އަހަރެންނަށް ކޮން ކުށެއް ކުރެވިގެންހޭ ރިހާ އަހަރެންދެކެ ތިހާ ރުޅި އައިސްގެން ތިއުޅެނީ؟…” ޒީޝާންގެ ވާހަކަ މެދުކަނޑާލަމުން ރިހާ ވާހަކަ ދައްކަން މަސައްކަތްކުރުމުން ޒީޝާން އަނެއްކާވެސް ބުންޏެވެ. “އިހަށް އަހަރެން މި ދައްކާ ވާހަކަ އަޑު އަހާ! އަހަރެންނަށް ހިއެއް ނުވޭ އެވަރުގެ ކަމެއް އަދި ކުރެވުނު ހެނެއް… އަހަރެން ބޭނުން ކުރިންހެން ރިހާ އަހަރެންނާއި ވާހަކަ ދައްކާ އުޅެން. އެ އެކުވެރިކަން އަދިވެސް ބޭނުން. އެކަމު ރިހާ ތިއުޅޭ ގޮތުން ނޭނގެ އަހަރެން ހަދަންވީ ކިހިނެއް ކަމެއް. ދެން ބުނެބަލަ، ކީއްވެ ތިގޮތަށް ތި ކަންތައް ކުރަނީ؟ ކީއްވެ އަހަރެން މާ ދުރުކޮށްލީ؟”\n“މާހީ ޓޯލްޑް މީ! އިޒިޓް ޓްރޫ؟” ޒީޝާންގެ ސުވާލަށް ޖަވާބު ދިނުމުގެ ބަދަލުގައި ރިހާވެސް ކުރީ ސުވާލެކެވެ. ޒީޝާނަށް ރިހާ އެބުނީ ކޮން ވާހަކައެއްކަން އެނގުނު ނަމަވެސް ޒީޝާން ބޭނުންވީ ރިހާ ލައްވާ ބުނުވާށެވެ. އެހެންކަމުން ޒީޝާން ރިހާ ކުރެން އަހާލިއެވެ. “ކޮން ވާހަކައެއް؟ މާހީ ކީކޭ ބުނީ؟ މާހީ ރިހާ ގާތު އެއްޗެއް ބުނިއްޔާ އަހަރެންނަށް ކީއްވެ އެނގެންވީ؟ އެއެއް އެނގޭނީ ތި ދެމީހުނަކަށްނު!” ޒީޝާންގެ އެ ޖަވާބުން ރިހާ ގާތަށް އައީ ރުޅިއެވެ. އައި ރުޅީގައި ކޮޅަށް ތެދުވެ ޒީޝާނާއި ދިމާއަށް އެނބުރެމުން ބުނެލިއެވެ. “ޑޯންޓް ޓްރައި ޓު އެކްޓް ސްމާޓް ޒީޝާން! ޒީޝާނަށް ހަމަ ރަނގަޅަށް އެނގޭނެ އަހަރެން މިދައްކަނީ ކޮންވާހަކައެއްކަން… ނޭނގެންޔާ އަހަރެން މިކުރާ ސުވާލަށް ޖަވާބުދީ! ޑޫ ޔޫ ލަވް މީ؟!”\nރިހާ އަލުން އެ ޙަފްލާގައި ބައިވެރި ނުވާނެކަން އެނގުމުން ނަސީރު އެކަމާއި މާޔޫސް ނުވިއަސް ނަސީރު ދެރަވީ ފޯނު ބާއްވަމުން ރިހާ ބުނި ޖުމްލައިންނެވެ. ރިހާ އެބުނީވެސް މުޅިއަކުން ގޯސް ވާހަކައެއް ނޫނެވެ. ރިހާގެ އުފަންދުވަސް މީގެ ކުރިން ފާހަގަ ނުކުރާއިރު މިއަދު ވަކި ރިހާ އެކަމުގަ ބައިވެރި ވާންވީ ކީއްވެ ހެއްޔެވެ؟ ނަސީރު ކޮށްދޭން ބުނި ކަންތައް ރިހާ ވަރަށް ފުރިހަމައަށް ކޮށްދީފިއެވެ. މީގެ ކުރިންވެސް ނަސީރު މިދުވަސް ރިހާ އަށްޓަކައި ފާހަގަ ކޮށްދޭން ބޭނުންވިއެވެ. ނަމަވެސް ނަސީމާ އާއި ހުރެ އެކަންތައް ނަސީރަށް ނުކުރެވުނީއެވެ. އޭގެ ފަހުން ނަސީރުވެސް ދެން އެކަމާއި ނޫޅުނީއެވެ.\nކޭކު ފަޅަން ތައްޔާރުވެފައި ރިހާ ފެންނަން ނެތުމުން ނަސީމާ ގާތު ރިހާ ކޮބައިތޯ އާއި ރިހާ ކޭކު ފަޅަން ނާންނާނެތޯ ސުވާލުކޮށްލިއެވެ. ނިހާގެ އެ ސުވާލަށް ދޭނެ ޖަވާބެއް ނަސީމާއަކަށް ނޭނގުނެވެ. އެހެންކަމުން ނަސީމާ ވަށައިގެން ހޯދާލީ ރިހާ ކޮބައިތޯއެވެ. “ރިހާ ވީ އޮފީހުގަ. ކުޑަކަމެއް ކުރަން ޖެހިގެން ނާދެވޭނޭ ބުނީ. އަދި ބުނި ނިހާ ގާތު ބުނާށޭ ކޭކު ފަޅާށޭވެސް. އެހެންވީމަ ދަރިފުޅު ކޭކު ފަޅަން ވީނުން.” ނަސީމާއަށް ޖަވާބު ނުދެވުނު ސުވާލަށް ޖަވާނު ދިނީ ނަސީރެވެ. ނިހާއަށް ދޮގު ހަދަން ޖެހުމުން ދެރަވި ނަމަވެސް މިވަގުތު ރިހާ އެތަނުގައި ނެތުމުން އެކަން ފޫބައްދާނެ ރަގަޅު އުޒުރެއް ނަސީރަށް އެނޫނީ ނުފެނުނެވެ. ނިހާގެ އިތުރުން ދެން ތިބި މީހުންވެސް ރިހާ ނެތި ކޭކުފަޅަން ވުމުން އެ ސުވާލު ކުރާނެކަން ނަސީރަށް އެނގެއެވެ.\nކޭކު ފަޅާ ނިމުމުން ނިހާ ބޭނުންވީ އެކަނިވެލާށެވެ. އެ ދުވަހު ބޭނުންވި ގޮތަށް ރިހާ އާއި އެކު ވަގުތު ހޭދަނުކުރެވުމުން މާޔޫސްވި ވަރުންނެވެ. ނިހާ އަތުގައި އޮތް ރޫބީ ޖެހި ރިހި ކެވެލި ކޮޅަށް ބަލާލިއެވެ. އެއީ މިއަދު ހަވީރު ރިހާ ގެއަށް އައިސްލި ވަގުތެއްގައި ނިހާގެ އުފަންދުވަހުގެ ހަދިޔާއެއްގެ ގޮތުން ރިހާ ގެނެސްދިން އެއްޗެހީގެ ތެރެއިން އެކައްޗެވެ. އެ ކެއެވެލި ކޮޅުގެ އިތުރުން އެންމެ ފަހުގެ ފޯނަކާއި އަދިވެސް މިދުވަސް ވަރުގެ ޒުވާނުން އާންމުކޮށް ބޭނުންކޮށް އުޅޭ ބައެއް އެއްޗެހި ރިހާ ދިނެވެ. ފޯނާއި ލެޕްޓޮޕް އެއީ ނިހާއަށް އާ އެއްޗެހި ކަމާއި އެ ގެންގުޅެން ނޭނގޭނެ ކަމަށް ބުނުމުން، ފަހުން ދަސްކޮށްދޭނަން ކަމުގަ ބުނެ އެވަގުތުވެސް ރިހާ ދިޔައީ ނިހާ ވަރަށް ވާހަކަ ދައްކާލާ ހިތުން އިންދައެވެ. އަނެއްކާ މިރޭވެސް ފެނިލާފައި އެ ގެއްލުނީއެވެ.\nރިހާ އާއި ދާދި އެކުއެކީ އިން ހިލަގަނޑު މަތިން ތެދުވެ ރިހާ އާއި ކުރިމަތިލައިގެން ހުރި ޒީޝާންގެ މޫނުމައްޗަށް ރިހާގެ އެ ސުވާލުން ވެރިވީ ހިނިތުންވުމެކެވެ. ކާމިޔާބީގެ ހިނިތުންވުމެކެވެ. “ޔެސް! އައި ލަވް ޔޫ!” ރިހާ އާއި ހަތަރުކަޅި ހަމަކޮށްލަމުން ޒީޝާން މަޑުމަޑުން ލޮތްބާއި އެކު ބުނެލިއެވެ. ޒީޝާން ހީކުރީ ރިހާ ދެންވެސް ރުޅި އައިސްގެން ޒީޝާނާއި ދިމާއަށް އެތިވަރު ގޮވާލާނީ ކަމަށެވެ. ނޫނީ ބޮޑުވަރަކަށްވެސް ރިހާގެ އަތުގެ ހޫނު އެތިފަހަރެއް ޒީޝާންގެ ކޯތާފަތަށް އަމާޒުވާނީ ކަމުގައެވެ. ނަމަވެސް ރިހާ ކަންތައް ކުރީ ޒީޝާން ހީކުރި ގޮތަކަށްނޫނެވެ. ބަދަލުގައި ރިހާގެ ދެ ލޯ މަރާލީއެވެ. އެއީ ވީ އުފަލަކުން ކަމެއް ނުވަތަ ރުޅިގަދަވި ވަރުން އެ ރުޅިގަނޑު މައިތިރި ކުރުމަށް ކަމެއް އެ މޫނުމަތިން ނޭނގުނެވެ. “ކީއްވެ؟” އަނެއްކާވެސް ދެ ލޯ ހުޅުވާލަމުން ރިހާ ސުވާލުކޮށްލިއެވެ. ނަމަވެސް ކުރީ ފަހަރާއި ހިލާފަށް ރިހާގެ އަޑު މަޑުވެފައި އެއްވެސް ރުޅިވެރިކަމެއް އެ އަޑުގައި ނުވެއެވެ. އެ ދެލޮލުގައިވީ އާދޭސްހެންވެސް ޒީޝާނަށް ހީވިއެވެ. “ވައި މީ؟ ކީއްވެ އަހަރެން ދެކެ ލޯބިވަނީ؟ ނޯބަޑީ ލަވްސް މީ! އެވްރީ ވަން ހޭޓްސް މީ!… އެހެން މީހަކަށް ވުރެ ބޮޑަށް މިހާރު ޒީޝާނަށް އެކަން އެނގިފަ ކަންނޭނގެ އޮންނަންވާނީ. ދެން ކީއްވެ؟” ރިހާގެ ސުވާލުތައް އަމާޒުވީ ޒީޝާނަށް ނަމަވެސް ހީވާކަހަލައެވެ. ރިހާ އެ މަސައްކަތް ކުރަނީ އަމިއްލަ ނަފްސަށް ވިސްނައިދޭށެވެ. “ރިހާ! ކީއްވެތަ ޤަބޫލު ނުކުރެވެނީ ރިހާދެކެވެސް މީހަކަށް ލޯބިވެވިދާނެ ކަމަށް؟ އަހަރެންނަށް ރިހާ ދެކެ ލޯބިވެވިދާނެ ކަމަށް؟” ރިހާގެ މޫނުގައި ދެއަތުން ހިފާލަމުން ޒީޝާން ބުނެލިއެވެ.\n“އެކަމު އެންމެން…” ރިހާ ބުނަން އުޅުން އެއްޗެއް އެނގުމުން ރިހާގެ ޖުމްލަ މެދުކަނޑާލަމުން ޒީޝާން ބުންޏެވެ. “ރިހާ އަބަދު ތިހެން ކިޔައިން ތި ވިސްނައިދެނީ އަހަރެންނަށްތަ؟ ނޫނީ އަމިއްލަ ނަފްސަށްތަ؟ އަހަރެން މީ އެންމެނެއް ނޫނެއްނު. އެހެންނޫނަސް އަހަރެން ރިހާ ދެކެ ލޯބިވެއޭ ކިޔާފަ އަހަރެން ނުބުނަމެއްނު ރިހާވެސް އަހަރެންދެކެ ލޯބިވާށޭ. އަހަރެންނަށް މައްސަލައެއްނެތޭ ރިހާ އަހަރެން ދެކެ ލޯބި ނުވިއަސް. މައްސަލައެއްނެތޭ ފްރެންޑެއް ގޮތަށް ޓްރީޓް ކުރިއަސް. ޖަސްޓް ޑޯންޓް ޓްރީޓް މީ ލައިކް އަ ސްޓްރޭންޖަރ ޕްލީޒް!” އޭރު ރިހާގެ ދެލޮލަށް ކަރުނަ ޖަމާވަމުން ދިޔަތަން ޒީޝާނަށް ފެނުނެވެ. އަވަހަށް ޒީޝާންގެ އަތުތެރެއިން ރިހާގެ މޫނު މިނިވަންކުރަމުން ރިހާ ޒީޝާނަށް ފުރަގަސް ދިނެވެ.\nރިހާ ހިތަށް އެރިއެވެ. ޒީޝާން ރިހާ ދެކެ ލޯބިވާކަން ޤަބޫލު ނުކުރެވެނީއެއްނޫނެވެ. ރިހާގެ ޢާއިލާ މީހުން ރިހާދެކެ ލޯބި ނުވާއިރު މާ ދުރުން އައިސް ހުރި މީހަކު އެހެން ބުނުމުން ފުރަތަމަ ޤަބޫލު ކުރަން ދަތިވި ނަމަވެސް މިހާތަނަށް ރިހާއާއި މެދު ޒީޝާން ކަންތައްކޮށްފަ ހުރިގޮތުން ޤަބޫލުކުރުން ނޫން ގޮތެއް ރިހާއަކަށް ނެތެވެ. ނަމަވެސް މިހާތަނަށް އެފަދަ ލޮތްބެއް ރިހާއަށް ލިބިފަ ނެތުމުން ފަހުން ދެރަވާން ނޭދޭތީ ޖެހިލުންވަނީއެވެ. އަނެއްކޮޅުން ރިހާ އެ ތައްޔާރު ވަނީ އެ އެންމެނާއިވެސް އަބަދުގެ އަބަދަށް ދުރަށް ދިއުމަށެވެ. ކަން އެހެން އޮއްވާ ޒީޝާން ކަހަލަ މީހެއްގެ ހަޔާތަށް އެފަދަ ގޮތަކަށް އައުން އެއީ ރިހާދެކޭ ގޮތުގައި އެމީހަކަށް ކުރެވޭ ބޭއިންސާފެކެވެ. އެހެންނޫން ނަމަ ޒީޝާންގެ ލޯބި ރިހާ ޤަބޫލު ކުރިތާ ކޮންދުވަހެއް ހެއްޔެވެ؟ އާއެކެވެ. ޤަބޫލު ކުރަން ބޭނުންވިއަސް ހަޤީޤަތަކީ އެއީއެވެ. މިވީ މަދު ދުވަސްކޮޅު ތެރޭ ކުޑަކޮށް ނަމަވެސް ރިހާއަށް ޒީޝާން ދެކެ ލޯބިވެވިއްޖެއެވެ. އެ ލޯބި ލިބެން އޮތްނަމަވެސް އެ ލޯބި ބޮލާލާ ޖެހުން ނޫން ގޮތެއް މިވަގުތު ރިހާއަކަށް ނުވިސްނެއެވެ.\n“އައި ޑޯން ޑިޒާވް ޔޫ؟” ފަސްދީ ހުރެ ރިހާ ކުރެހިފައިވާ އަޑަކުން އެހެން ބުނި އިރު ރިހާއަށް ހުރީ ރޮވިފައެވެ. ނަމަވެސް އެކަން ފޮރުވަން ރިހާ އެއްވެސް މަސައްކަތެއް ނުކުރެއެވެ. “އަހަރެންނާއި ޒީޝާން އެކަށީގެނެއް ނުވޭ… އަހަރެން ވާނީ ޒީޝާންގެ ދިރިއުޅުމަށް އެޅޭ ހިޔަންޏަކަށް… އެހެން ވާކަށް އަހަރެން ބޭނުމެއް ނޫން… ބަޓް އައި ތިންކް ވީ ކެން ބީ ފްރެންޑްސް ލައިކް ބިފޯ.” ހުއްޓަ ހުއްޓަމުން ރިހާ ހިތްވަރު ކޮށްލާފައި ވީހާވެސް އާދައިގެ ގޮތެއް ބަހައްޓަމުން ވާހަކަދެއްކިއެވެ. ރިހާގެ ނިންމުމަކި އެއީ ކަން އެނގުމުން ޒީޝާން މާޔޫސްވިއެވެ. “އިފް ދެޓްސް ވަޓް ޔޫ ވޯންޓް، އޯކޭ ވީ ވިލް ބީ ފްރެންޑްސް. އެކަމު ދިރިއުޅުމުގެ ކޮންމެ ހިސާބަކުންވެސް ރިހާއަށް އަހަރެންގެ އެހީއެއް ބޭނުން ވެއްޖެޔާ، އައިލް އޯލްވޭސް ބީ ދެއާ ފޮ ޔޫ. އަހަރެންނަށް އެނގޭ ރިހާ އުޅެނީ ހިތްހަމަޖެހިގެން ނޫންކަން. އެނގޭ ރިހާ ކިހާ އެކަނިވެރިވާކަންވެސް. އެވާހަކަ ދައްކަން ބޭނުން ނުވާކަންވެސް އެނގޭ! އެކަމުވެސް ބުނެލަން ބޭނުން، ރިހާ އެވަހާކަތައް ކިޔައިދީ ހިތުގެ އުދާސްތައް ބޭރުކޮށްލަން ބޭނުން ވެއްޖެނަމަ ކުރިންވެސް ބުނިހެން އަހަރެން މިހިރީ އެ ވާހަކަތައް އަޑުއަހަން.” ޒީޝާންގެ ވާހަކަ ނިންމާލަމުން އެނބުރި ދާން ހިނގަންނަމުން އަނެއްކާވެސް ފުރަގަސްދީގެން ހުރި ރިހާއަށް ބަލާލަމުން ޒީޝާން ބުނެލިއެވެ. “ހެޕީ ބާރތް ޑޭ ރިހާ!” އެހެން ބުނެ ޒީޝާން ހިނގައިގަތީ އެތަނުން ދިއުމަށެވެ. ނަމަވެސް ކުޑަތަންކޮޅަކަށް ދެވުނު ތަނާ ޒީޝާން ހުއްޓުނީ ރިހާގެ އަޑަށެވެ.\n“ދޭ ޑޯންޓް ލަވް މީ! ނެވަރ ޑިޑް އެން ނެވަރ ވިލް…” ރިހާ އާއި ދިމާއަށް ޒީޝާން އެނބުރުނު އިރު ރިހާ ވެސް ހަށަން ބަދެލައިން ހުރީ ޒީޝާނަށް ބަލާށެވެ. މުޅި މޫނުމަތިން ހިތްދަތިކަން ފާލުވަމުން ދިޔައިރު އެ ދެލޮލުން އޮހޮރެމުން ދިޔައީ ކަރުނައެވެ. ނަމަވެސް ލޮލުން އޮހޮރެމުން ދިޔަ ކަރުނައިގެ އެއްވެސް އަސަރެއް ރިހާއަށް ނުކުރާފަދައެވެ. އެ ކަރުނަތައް ފުހުމުގެ ބަދަލުގައި ރިހާ ވާހަކަ ގެންދިޔައީ ކުރިއަށެވެ. މަޑުމަޑުން ޒީޝާންވެސް ރިހާ ގާތަށް ހިނގައިގަތެވެ. “މިއޮއްހާ ދުވަހު އައި ތޯޓް، ރިހާ ދެކެ މަންމަމެން ލޯބި ނުވަނީކަމަށް. ޔޫ ނޯ، ޖަސްޓް ލައިކް ދެޓް… އެހެންވެ ކިތަންމެ ދެރަވިއަސް އެކަމާ އަޅައެއްނުލަން. ބާކީވެފަ ހުރީ. އައި ގޮޓް ޔޫސްޑް ޓު އިޓް. އެކަމު އެރޭ… އެރޭ އެނގުނީ ނިހާ އާއި ބެހޭގޮތުން. ޤަބޫލެއް ނުކުރެވުން. ޤަބޫލު ކުރަން ބޭނުމެއްވެސް ނުވި. އެރޭ އެނގުނީ ކީއްވެކަން މި ޢާއިލާގައި ރިހާ ބާކީވާން ޖެހުނީ… އޭގެ ފަހުން ނިންމީ ނިހާ ހޯދައިގެން އަނބުރާ މަންމަމެން ގާތަށް ގެންނަން. އެންޑް އައި ޑިޑް އިޓް.” ހިތްދަތި ކަމުގެ ތެރެއިން ހިނތުންވެލަމުން ރިހާ އެ ފަހު ޖުމްލަ ބުނެލިއެވެ.\nHaadha lahey vaahaka upload kuraaleh dho mibaives varah reethi vaahakaige anehbai thankolhe avahah genesdhehchey ingey mihaaru varah foohi misite balaalanves\nއަޅެ އަވަހަށް ގެނެސްދީބަ…..މިވާހަކަ މިހާރު ހާދަ ރީއްޗޭ\nރިހާގެ މަންމަ އަށް ހަމަ އެކައްޗެއްވެސް ނުވިސްނޭތަ؟؟\nWow v reethii.. alhe haadha lahun ney thi up kuree. . Dhera vehje kiyaaliiii ma 🙁\n!!Riha aai Zeeshan dhuru nukohlahcheyy ingeyyy\nAnd please dont send Riha away\nVarah Reethi vahaka eh\n!Hope you will upload the next part soon! 🙂\nYes I upload next part v soon…dont worry\ndhn in part varah avahah up kohdhehcheyy. plx…. mi vaahaka fahun fahun ais varah reethi .. haasakoh mi part … mi site ga vaahaka up nuvaathy varah foohi vey.. but thx… 🙂 …. alhey… rihaa ah rangalhu gotheh vaany kon dhuvahakun tha ?…. raina keehve tha reply nukuranyy …v v v v reethi mi part vess .. i can say that this is awsome storyy dear… looking forward to the next part …. 🙂\nvaahaka up liyaahih nuvanyaa nuliyebala\nliyaahih nuvanyaa nuliyebala\nMasha allah v nice mi part ves.. aneh baiy ves avahah up kohdhechey..\nthank raina igey bxv veema kan up nukureveny ekam v salhi igey\nKobaa tha upkollaba haadha reeche\nAlhe mi site ah roadha mahuge kureega upload kuran fashaafa huri hurihaa vahaka eh liyaa kudhin mi vahakathah liyn huhtaaleetha\nBuneleema ehnu ingeynee ves\nBut I have been waiting for months for this story\nKomme dhuvahaku site check kurevey aa baeh inthoa balan\nIts sad that the good things in life are becoming such disappointment\nvahaka liyun huhtaaliyya evaahaka ves bunela dhinun edhen\nadhi vahaka kuriyah gendhaanamaves ishaaraatheh kohla dhinun edhen\nmihaa dhigu inthizaareh hayaathuga adhi mi haathanah kurevifa eh nei\nmi inthizaarah foni nimumeh annnaane kamah ummeedhu kuran..\nIts sad that the good things in life are becoming such disappointments\nmi vaahaka genesdhybala. pls! mi vaahaka varah reethi. keevetha nugenesdheny. ummydhukuran varah avahah kiyaaleveyne kamah\nރައިނާ: ލަސްވާ ސަބަބެއް ބުނެބަލަ! ކިއުންތެރިން ފޫހިކުރުވާކަށް ނުވާނެ!\nދެން ހުރިހާ ކިޔުންތެރިން އުއްމީދުކުރޭ މިވާހަކައިގެއި ދެން ހުރި ބައިތައް 2015 ގައި ކިޔަން ލިބޭނެކަމަށް. އެއީ މި ވާހަކައަކީ 2013 ގައި ލިޔަންފެށި ވާހަކައަކަށް ވާތީވެ. ވެދާނެ މިއަހަރަށް ނިމުނީކަމަށް. މި ވާނުވާ ނޭނގޭ ލިޔުންތެރިޔާއަށް ވަރަށް ބޮޑަށް ޝުކުރިއްޔާ!!!!!\nކޮބާތަ 28ވަނަ ބައި؟؟؟ ކީއްވެ އެހާ ލަހީ؟؟؟؟؟؟؟؟؟؟؟\nRaina pls…..pls…pls …mivaahaka aploud kohladhybala mihaaru inthizaaru kuraathaa kondhuvahetha?… vrah dheravey mihaaru mivaahaka kiyan nulibey thy ges ….. ehenchaa bunanvynun mivaahaka kiyan libeyne thaneh dhia?…. inshaa allah avahah mivaahakakiyan libeyne\ndhera kamehnun dhen upload kurey 2015 ga\nhama thedhe sum1 thibuny mashaka hiye nuvey 2015 vaairaves mi raina aka mithi up kureveyne kamai aharumen ge ketherikan ves kolhun laigen dhavaru vaane dho thi migraine ey kiya excuse nudhkabala vaahaka nuliyannam vaahaka feshy kiikuran aharumen lava thiinaya inthizaaru kuruvan mi vaahaka ah foohivevijjje thinna ah ves foohivevijje ehen meehun rangalha vaahaka dhakaigen mikan hallu kuran ulhe ulhe nuviennu thina thi onnany ac dhashu mikama evves faruvaale nethi araamu kuran ihateu i hate ur bloody story mihaary regret kurevey mi vaahaka kiyan feshunythy ekam i am only going to correct mi hurihaa dhuvahu ham ekachekeyves nubune kehkury ekamuge natheeja akahvy aharumem emmenge aadheys thiina beeru kanfathe dhin kan so gooodbye will never read ur story\nRaina maa busy vee dhw….kiyuntherin bad comments dhinas vahaka liyun huttaa nulahchey….i am still hoping u will write this awesome story ge aneh prt….even if i have to wait foralong time i will wait patiently cuz i believe that u will write the next prt….so try ur maximum to continue this story……\nRaina akah mikameh Nuvaane. Mi mivaahaka liyanfeshi dhevana site. Dhuvahakuves minimunu. Ehenveema vaavaruge kankan kurevaytho balama. Balives vaane, bxy ves vaane, gabool kuran. Ekama mi varuverma hama vv foohi. Alhe vegen ulhey gotheh kiyun therinnah angaalabala.\nRain a… Masha Allah you areabright writer…. Thanks for the lurvly story… And Plx upload it asap….. & admin inn vx mi kujjaa kaari edheba mi story ninman… Plx Plx Plx….\nއިންތިޒާރުގައި ހުންނަމޭ ލޯބިން 36\nހިތާމަ ލޯބި August 30, 2018\nހިތާމަ ލޯބި December 26, 2017\nހިތް ނުރޮއްވާ… (22)\nލޯބި April 30, 2014\nހިތާމަ ލޯބި May 13, 2021\nހިތާމަ ކުރުވާހަކަ ލޯބި April 9, 2021\nއެވިއްސާރަ ރޭ… ފަހުބައި\nހިތާމަ ލޯބި January 29, 2017


Ebola fethuren feshumun West Africa alert ah!\nއެބޯލާ ފެތުރެން ފެށުމުން ހުޅަނގު އެފްރިކާ އެލާޓަށް!\n17 ފެބްރުއަރީ 2021 - 12:20:05\nއެފްރިކާގެ ގައުމެއް ކަމަށްވާ ގިނީގައި އެބޯލާ ފެތުރެން ފެށިކަން އާދިއްތަ ދުވަހު އެގައުމުން އާންމު ކުރުމާއެކު، ވެސްޓް އެފްރިކާގެ ގައުމުތައް އެލާޓަށް އައިސްފިއެވެ.\nގިނީއިން ވަނީ އެގައުމުގައި މިހާތަނަށް އެބޯލާގެ ހަތް ކޭސްއެއް ފެނިފައިވާ ކަމަށާއި، މި ބަލީގައި މިހާތަނަށް ތިން މީހަކު މަރުވެފައިވާ ކަމަށް ބުނެފަ އެވެ.\nއެގޮތުން އެބޯލާއަށް ޕޮޒިޓިވްވި މި ހަތް މީހުންނަކީވެސް ނަރުހެއްގެ ޖަނާޒާގައި ބައިވެރިވި ހަތް މީހުން ކަމަށް ސީއެންއެންގައި ރިޕޯޓުކޮށްފައިވެއެވެ. މި ހަތް މީހުންގެ ކިބައިންވެސް އެބޯލާގެ އަލާމާތްތައް ކަމަށްވާ ބޭރަށް ހިންގުން، ހޮޑުލުން އަދި ލޭއައުން ފެނިފައިވާ ކަމަށް އެ ނޫހުން ރިޕޯޓުކޮށްފައިވެއެވެ.\nމީގެ ތެރެއިން ތިން މީހުން މަރުވެފައިވަނީ ޖަނާޒާއަށް ފަހު، އޭގެ އަނެއް ދުވަހުއެވެ. އަދި މިހާތަނަށް މަރުވި ނަރުސް އެބޯލާއަށް ޕޮޒިޓިވްކަން ކަށަވަރު ނުވާ ކަމަށް ހަބަރުތަކުން ބުނެއެވެ.\nދުނިޔޭގެ ސިއްހަތު ޖަމިއްޔާ، ޑަބްލިއުއެޗްއޯ އިން ވަނީ މި ދަނޑިވަޅުގައި ގިނީއަށް އެހީތެރިވެދިނުމުގެ ގޮތުން ވެކްސިން ފޯރުކޮށްދޭނެ ކަމަށް ބުނެފައެވެ. މި ވެކްސިނަކީ ޑިމޮކްރަޓިކް ރިޕަބްލިކް އޮފް ކޮންގޯގައި އެބޯލާ ފެތުރުނު އިރު ބަލި ކޮންޓްރޯލް ކުރުމަށް ބޭނުން ކުރި ވެކްސިނެކެވެ.\nމީގެ އިތުރުން ގިނީގައި އެބޯލާގެ މި ކޭސްތައް ފެނުނު ސަރަހައްދުގައި އެބޯލާ ޓްރީޓްމަންޓް ސެންޓަރެއް ހުޅުވުމަށް އެގައުމުން ވަނީ ނިންމާފައެވެ.\nދުނިޔޭގައި މިހާތަނަށް ފެނުނު އެންމެ ބޮޑު އެބޯލާ އައުޓްބްރޭކް ފެނިފައިވަނީ 2014 ގައެވެ. އެގޮތުން 2014 އިން ފެށިގެން 2016 އާއި ދެމެދު ގިނީ، ލައިބީރިއާ އަދި ސިއެރާ ލިއޯންގައި މި ބަލި ފެތުރިފައި ވެއެވެ. އޭރު 28،000 މީހުނަށް މި ބަލި ޖެހުނު އިރު، މި ބަލީގައި 11،000 މީހުން ވަނީ މަރުވެފައެވެ.\nއަލުން ގިނީގައި މި ބަލި ފެނިފައިވާއިރު، އެގައުމާއި ލައިބީރިއާ އަދި ސެއެރާ ލެއޯން ގުޅޭ ބޯޑަރުތައް ބެލެހެއްޓުމުގައި އިތުރަށް ސަމާލުވުމަށް އެގައުމުތަކުގެ ހެލްތު އޮތޯރިޓީތަކާއި ގުޅިގެން މަސައްކަތް ކުރަމުން އަންނަ ކަމަށް ޑަބްލިއުއެޗްއޯ އިން ވަނީ ބުނެފައެވެ.


ރައީސުލްޖުމްހޫރިއްޔާ ކ. ހިންމަފުށި ކައުންސިލަރުންނާ ބައްދަލު ކުރައްވައިފި - The President's Office\n12 ޑިސެންބަރު 2019، ރިފަރެންސް: 2019-989\nރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް މާލެއަތޮޅު ހިންމަފުށި ކައުންސިލަރުންނާ މިއަދު ބައްދަލުކުރައްވައިފިއެވެ. މި ބައްދަލުކުރެއްވުން ބާއްވާފައިވަނީ މިއަދު މެނދުރު ފަހު ރައީސުލްޖުމްހޫރިއްޔާގެ އޮފީހުގައެވެ.\nމި ބައްދަލުކުރެއްވުމުގައި، ރަށުގެ މިހާރުގެ ހާލަތާއި، ރައްޔިތުންނަށް އެންމެ ބޮޑަށް ދަތިވެފައިވާ ކަންކަމާ ބެހޭ މަޢުލޫމާތު ކައުންސިލަރުން ރައީސުލްޖުމްހޫރިއްޔާއާ ޙިއްޞާކުރެއްވިއެވެ.\nއެގޮތުން، ރަށުގެ ނަރުދަމާ ނިޒާމްގެ މަސައްކަތް އަވަސްކުރުމާ ބެހޭގޮތުންނާއި، ރަށުގެ ފެންފަށަލަ ތަޣައްޔަރުވެފައިވާތީ އެކަމުގެ ސަބަބުން ރައްޔިތުންނަށް ދިމާވާ ދަތިތަކާއި، ސްކޫލުގެ ޖާގައިގެ ދަތިކަމާއި، ކުނި މެނޭޖްކުރުމުގައި ދިމާވާ ދަތިތަކާއި، ޞިއްޙީ ޚިދުމަތް އިތުރަށް ތަރައްޤީކުރުމާ ބެހޭގޮތުން ކައުންސިލަރުން ރައީސުލްޖުމްހޫރިއްޔާއާ މަޢުލޫމާތު ޙިއްޞާކުރެއްވިއެވެ. މީގެއިތުރުން ވެސް ރަށުގެ ބަނދަރުބޮޑުކުރުމާއި މަރާމާތަށް ބޭނުންވާކަން ކައުންސިލަރުން ފާހަގަކުރެއްވިއެވެ. އަދި، ރަށުގައި އިޤްތިޞާދީ ކަންކަން އިތުރުކުރުމުގެ މުހިންމުކަން ކައުންސިލަރުން ފާހަގަ ކުރެއްވިއެވެ.\nމިބައްދަލުކޮށްލެއްވުމުގައި ރައީސުލްޖުމްހޫރިއްޔާ ދެއްކެވި ވާހަކަފުޅުގައި، ކައުންސިލަރުން ފާހަގަކުރެއްވި މަޝްރޫޢުތަކުގެ އެންމެފަހުގެ މަޢުލޫމާތު ޙިއްޞާކުރެއްވިއެވެ. މީގެ އިތުރުން ކައުންސިލަރުން އެދިވަޑައިގެންނެވި މުހިންމު ކަންކަމަށް ކަމާބެހޭ އިދާރާތަކާ މަޝްވަރާކުރައްވައިގެން ޙައްލު ހޯއްދަވައިދެއްވުމަށް މަސައްކަތްކުރައްވާނެކަމަށް ވެސް ރައީސުލްޖުމްހޫރިއްޔާ ވިދާޅުވިއެވެ.


Kaneeru: Vihagadha Ekam Reethi Maleh | #Dhiislam\n11 months ago |3comments| March 20, 2017 |\nކަނީރުގަހަކީ، ވަރަށް ރީތި މަލެއް އަޅާ ގަހެކެވެ. އަޅުގަނޑުމެން ގޭގައި ވެސް ބޮޑު ކަނީރުގަހެއް ހުރެއެވެ. ތަފާތު މުނާސަބާތަކަށް އެގަހުން މާ ހޯދުމަށްޓަކައި ދޭތެރެދޭތެރެއިން މީހުން އާދެއެވެ. އެ ގަހުން މާބޮނޑިތައް ބިނދެގެން ގޭތެރޭގައި ވެސް ބަހައްޓައި އުޅެމެވެ.\nނަމަވެސް އޭރު ކަނީރުގަހާ ބެހޭ ގޮތުން މާގިނަ މަޢުލޫމާތެއް ލިބިފައެއް ނުވެއެވެ. މީގެ އަހަރެއްހާ ދުވަސްކުރިން އެއްރެޔަކު އަޅުގަނޑުގެ ބައްޕަ ދުރުވެ ކަނީރުގަހަކީ ވިހަ ގަހެއް ކަމުގެ މަޢުލޫމާތު ލިބިލައްވައިފިކަމަށް ބުނުއްވި އެވެ. ބައްޕައަށް މި މަޢުލޫމާތު ދެއްވީ އަޅުގަނޑުމެންގޭ ދޮރުމަތީން ދިމާވެގެން އަލްފާޟިލް އޮގަރު އިބްރާހީމް ވަޙީދުކަމަށާއި އަދި އެގަހުގެ ސައިންޓިފިކް ނަމާއި އެ ނޫން ވެސް ބައެއް މަޢުލޫމާތު ވަޙީދު ވިދާޅުވެދެއްވިކަމަށް ބައްޕަ ބުނުއްވިއެވެ.\nމިކަން އެނގުމާއެކު ކަނީރު ގަހާބެހޭ މަޢުލޫމާހޯދުމަށްޓަކައި އަޅުގަނޑު މަސައްކަތްކުރީމެވެ. ތިރީގައި މި ހިއްސާކޮށްލަނީ އެމަޢުލޫމާތުގެ އަލީގައި އެކުލަވައިލައިފައިވާ ލިޔުމެކެވެ.\nކަނީރު، އިނގިރޭސިން ކިޔާގޮތުންނަމަ ‘އޮލިއެންޑަރ’ ނުވަތަ ސައިންޓިފިކް ނަމުންނަމަ ‘ނީރިއަމް އޮލިއެންޑަރ’ ގަހަކީ، އޮމާން ފިޔަތަކެއް ލާފައި ހުންނަ ރީތި މަލެއް އަޅާ ގަހެކެވެ. ފިޔާތޮށި، ރީނދޫ، ހުދު އަދި މިނޫން ވެސް އެކި ކުލައިގެ މައު އަޅާ މިގަހަކީ4އިންޗިއާއި 10 އިންޗިއާ ދެމެދުގެ ހިމަ ފަތްތަކެއް ލާފައި ހުންނަ ގަހެކެވެ. 12 ފޫޓަށް ދިގުކޮށް ހެދޭ މި ގަހުގެ މޫތަކަކީ ވަރަށް ވަރުގަދަ އެއްޗެކެވެ. ބަލައިލާން ކިތަންމެ ރީތި ކަމުގައި ވިޔަސް މިއީ އެންމެ ވިހަގަދަ ގަސްތަކުގެ ތެރޭގައި ހިމެނޭ ގަހެކެވެ. މި ގަހުގެ މަލާއި، ފަތާއި ލަކުނޑީގައި ވިހަ މާއްދާ ތަކެއް ކަމުގައިވާ ޑިޖިޓޮކްސިޖެނިން، ނެރީން، އޮލިއޮންޑްރޮސައިޑް އަދި އޮލިއެންޑްރިން ހިމެނެއެވެ.\nމި ގަހަކީ ހުޅަނގު ދެކުނު ޔޫރަޕުން ފެށިގެން އިރުމަތީ އޭޝިއާއާ ދެމެދުގެ ސަރަޙައްދުގައި ހެދޭ ގަހެކެވެ. މި ގަހަކީ ޕޯޗުގަލް، މޮރޮކޯ އަދި މޮރިޓޭނިއާގައި ވަރަށް ގިނައިން ހެދޭ ގަހެކެވެ. ހަރުފަސް ހުންނަ ތަންތާގައި ފަސޭހައިން ހެދޭ މި ގަހަކީ ގަދަ ފިނީގައި އަދި ގަދަ ހޫނުގައި ވެސް ހެދޭ ގަހެކެވެ.\nމި ގަހުގައި އެކުލެވޭ ވިހަ މާއްދާތަކަކީ ފުރާނައަށް ނުރައްކާވާފަދަ ވިހަތަކެކެވެ. މި ވިހައިގެ އަސަރު އެންމެ ބޮޑަށް ކުރަނީ ކުޑަކުދިންނަށެވެ. މިގަހުގެ އެންމެ ފަތެއް ކެއުމުގެ ސަބަބުން ވެސް ތުއްތު ކުއްޖަކު މަރުވެދާނެކަމަށް ޑޮކްޓަރުން ހާމަކުރެއެވެ. މި ގަސް ނުވަތަ މި ގަހުގެ ބައެއް އެންދުމުން ބޭރުވާ ދުން ނޭވާލާއިރު ހަށިގަނޑުގެ ތެރެއަށް އެތެރެވުމުން ވެސް ހަށިގަނޑަށް ގެއްލުންވެއެވެ. އަދި މިގަހުގެ މައު ބަހައްޓައިފައިވާ ތައްޓެއް ރަނގަޅަށް ނުދޮވެ ހުއްޓައި ފެންއަޅައިގެން ބުއިމުގެ ސަބަބުންވެސް ވިހަވެދާނެ އެވެ. ހަމައެހެންމެ މި ގަހުގެ މަލުން ފޮނި ބޮއިފައިވާ މާމުއި ކުޅަނދުރު އުފައްދައިފައިވާ މާމުއި ބުއިމުން ވެސް ވިހަވެދާނެ އެވެ. ގަހުގެ ކިރު ގައިގެ ހަމުގައި ޖެހުމުން ގައި ހިރުވުމާއި ފިތް ނެގުން ފަދަ ކަންތައް މެދުވެރިވެދާނެ އެވެ.\nވިހަވުމުގެ ސަބަބުން ހިތުގެ ވިންދު ލަސްވުން ނުވަތަ އަވަސްވުން އަދި ހަށިގަނޑުގައި ޕޮޓޭސިއަމް ހުންނަ މިންވަރު އިތުރުވުން ހިމެނެއެވެ. މިކަންކަމުގެ އިތުރުންވެސް ދިމާވެދާނެ ވަރަށްގިނަ ކަންތަކެއް ވެއެވެ. އޭގެތެރޭގައި: ބޯއެނބުރުމާއި ބޮލުގައި ރިއްސުމާއި ބަނޑުގައި ރިއްސުމާއި ނޭވާ ހިއްލުމާއި ހޮޑުލުމާއި ލޯ ފުސްވުމާއި ބޮޑުކަމުދާއިރު ލޭ ފޭބުން ފަދަ ކަންކަން ހިމެނެއެވެ.\nމި ގަހުގެ ވިހައިގެ ސަބަބުން ތަފާތު އެކި ޙާދިޘާތައް ހިނގާފައިވެއެވެ. އެގޮތުން މިގަހުގެ ފަތްކެއުމުގެ ސަބަބުން 2000ވަނަ އަހަރު އެމެރިކާގެ ލޮސް އެންޖެލިސްގައި2އަހަރުގެ ކުއްޖަކާއި3އަހަރުގެ ކުއްޖަކު މަރުވެފައިވެއެވެ. މިކުދިން މަރުވުމުގެ ދުވަސްކޮޅެއްކުރިން އެކުދިން ކަނީރު ގަހުގެ ފަތް ކަނިކޮށް އެކުދިންގެ މަންމައަށް ފެނިފައިވެއެވެ. އަދި ފަހުން އެނގިފައިވާ ގޮތުގައި އެކުދިން މަރުވި ދުވަހުގެ ރޭވެސް އެކުދިންވަނީ މިގަހުގެ ފަތްކައިފައެވެ. އެކުދިން މަރުވީ ނިދާފައި ތިއްބައެވެ.\nމީގެ އިތުރުން ފަރަންސޭސިވިލާތުގެ މަޝްހޫރު އެމްޕަރަރ ނަޕޯލިއަން ބޮނަޕާޓްގެ ސިފައިންތަކެއް މި ގަހުގެ ގޮފިތަކެއް ބޭނުންކޮށްގެން މަސް ފިހެ ކެއުމުގެ ސަބަބުން އިސްޕޭެނުގައި މަރުވެފައިވާކަމަށް ޚަބަރު ފެތުރިފައިވެއެވެ. 2002ވަނަ އަހަރު، ޓޮކްސިކް އެކްސްޕޯޝަރ ސަރވައިލެންސް ސިސްޓަމް އިން ހާމަކުރި ގޮތުގައި އެމެރިކާގައި 847 މީހުން މިގަހުގެ ސަބަބުން ވިހަ ވެފައިވެއެވެ.\nއެމެރިކާގެ ޓެކްސަސްގެ އަވަށެއް ކަމުގައިވާ އެލް ޕާސޯގެ ޖަނަވާރުންނާ ބެހޭ ޑޮކްޓަރެއްކަމުގައިވާ ޑރ. ނެންސީ ހަރވީ ހާމަކުރި ގޮތުގައި ކަނީރު ގަސްތަކެއްގައި ރޯވެގެން އެ އަލިފާންގަނޑު ނިއްވައިލަން ދިޔަ ސިފައިން ވަނީ މަރުވެފައެވެ. އެހެންނަމަވެސް މި ކަން ހިނގި ތަނެއް ނޭނގެއެވެ. އެހެންކަމުން މި ކަމަކީ ދިމާނުވެދާނެ ކަމަކަށް ބަލައިގެން ނުވާނެ އެވެ.\nމާލޭގައި ކުޑަކުދިން ގޮސްއުޅޭ ބައެއް ޕާކުތަކުގައި ކަނީރުގަސް ހައްދައިފައި ހުއްޓައި ފެނެއެވެ. އެހެންކަމުން ފަހަރެއްގައި ކުޑަކުއްޖަކު އެއިން ގަހަކުން ފަތެއް ކައިގެން ވިހަވުމަކީ، އެކަށީގެންވާ ކަމެކެވެ. ވީމާ، މިކަމަށް ސަމާލުކަންދިނުން މުހިއްމެވެ.\nވަރަށް ރަނގަޅު މައުލޫމާތު ކޮޅެއް…\nkaleymen dhuniyeygai noolhuneemaveenu. Maaiy allahge hurihaa makhuloogunge kinbain abadhuves konmeves aibeh hoadhaigeneaibuge vaahaka. Ahanah kaleyge viha maa nubai\nE ee Allah ge aibeh kamah inba gaboolu kurumakee inbage ageedhaage faasidhu kan.


Himaayaidhin Saudi kujjaa ah Canada in hoonu maruhabaa eh\nއުމުރުން 18 އަހަރުގެ ރަހަފް މުހައްމަދު އަލްގުނޫނަށް ކެނެޑާއިން ހިމާޔަތްދިނުމުން، އިއްޔެ އޭނާ އެގައުމަށް އައުމާއެކު، އެއާޕޯޓުން މަރުހަބާ ކިޔާފައިވަނީ ކެނެޑާގެ ފޮރިން މިނިސްޓަރެވެ. -- ފޮޓޯ: ރޮއިޓާސް\nޓޮރޮންޓޯ (ޖެނުއަރީ 12) - އާއިލާގެ އަނިޔާވެރިކަމުން ސަލާމަތްވުމަށް ކަމަށް ބުނެ، އޮސްޓްރޭލިއާއަށް ދާން އުޅެނިކޮށް ތައިލެންޑު އެއާޕޯޓުން ހިފަހެއްޓި ސައުދީ އަރަބިއްޔާގެ އަންހެންކުއްޖާއަށް ކެނެޑާއިން ހޫނު މަރުހަބާ އެއް ކިޔައިފި އެވެ.\nއުމުރުން 18 އަހަރުގެ ރަހަފް މުހައްމަދު އަލްގުނޫނަށް ކެނެޑާއިން ހިމާޔަތްދިނުމުން، އިއްޔެ އޭނާ އެގައުމަށް އައުމާއެކު، އެއާޕޯޓުން މަރުހަބާ ކިޔާފައިވަނީ ކެނެޑާގެ ފޮރިން މިނިސްޓަރެވެ.\n"މިއީ ވަރަށް ހިތްވަރުގަދަ ކެނެޑާގެ އާ ރައްޔިތެއް،" ރަހަފް އާއެކު ފޮޓޯއަކަށް ހުއްޓެމުން ފޮރިން މިނިސްޓަރު ކްރިސްޓިއާ ފްރީލަންޑް ނޫސްވެރިންނަށް ވިދާޅުވި އެވެ.\nރަހަފްއަށް ހިމާޔަތްދިން ކަމަށް ހުކުރު ދުވަހު އިއުލާނުކުރައްވަން ކެނެޑާގެ ބޮޑުވަޒީރު ޖަސްޓިން ޓްރޫޑޯ ވިދާޅުވީ ކެނެޑާ އިން އަބަދުވެސް އިންސާނީ ހައްގުތަކާއި އަންހެނުންގެ ހައްގުތައް ހިމާޔަތްކުރުމަށް މަސައްކަތްކުރާނެ ކަމަށެވެ.\nބޮޑުވަޒީރުގެ ވާހަކަފުޅު ތަކުރާރުކުރައްވަމުން، ފްރީލަންޑް ވިދާޅުވީ ދުނިޔޭގެ އެކި ކަންކޮޅުތަކުގައި ހައްގުތައް ނުލިބިތިބި އަންހެނުންގެ މައްސަލަތައް އެއް ދުވަހުން ހައްލު ނުކުރެވޭނެ ކަމަށާއި، ނަމަވެސް އޭގެ ތެރެއިން އެންމެ އަންހެނެއް ވެސް ސަލާމަތް ކުރުމަކީ ލިބުނު އުފަލެއް ކަމަށެވެ.\nކެނެޑާއަށް އެތެރެވުމަށްފަހު ރަހަފް ވަނީ އޭނާއަށް އެހީތެރިވެ، ހިތްވަރުދިން މީހުންނަށް ޓްވިޓާ މެދުވެރިކޮށް ޝުކުރުއަދާކޮށްފަ އެވެ.\n"އަހަރެން ބޭނުން އަހަރެންގެ ފުރާނަ ސަލާމަތްކުރަން އެހީތެރިވެ، ހިތްވަރުދިން އެންމެހާ ފަރާތްތަކަށް ޝުކުރު އަދާކުރަން،" ރަހަފް ލިޔެފައިވެ އެވެ.


45 aharahffahu hekkai behey bileh majilis ah.\nއިންޑިއާ އެއްބަސްވުންތަކުގައި ސަލާމަތަށް ނުރައްކަލެއް ނެތްކަމަށް މަޖިލީހުން ނިންމައިފި\nފަހު ދައުރުގެ 65 ޕަސެންޓު މަސައްކަތާއިއެކު މަޖިލިސް މިއަހަރަށް ނިންމާލައިފި\n45 އަހަރަށްފަހު ހެއްކާ ބެހޭ ބިލެއް ރައްޔިތުންގެ މަޖިލީހަށް މިއަދު ހުށަހަޅައިފިއެވެ.\nހެއްކާއިބެހޭ ޤާނޫނީ ބިލެއް މަޖިލީހަށް ހުށަހަޅާފައި މިވަނީ 45 އަހަރަށްފަހުގައެވެ. 19 ބާބެއްގެ މައްޗަށް، 150 މާއްދާ ހިމެނޭ މިބިލުގައި ހެކީގެ ބާވަތްތަކާއި، ހެކި ދަރަޖަކުރެވިގެންވާ ގޮތާއި، ހެކި ހުށަހެޅުމާއި، ހެކި ބަލައިގަތުމާއި، ހެކިބަސް ނެގުމާއި، ހެކި ވަޒަންކުރުމުގެ މިންގަނޑުތައް ކަނޑައެޅަޅާފައިވެއެވެ.\nމީގެ އިތުރުން މަދަނީ މައްސަލަތަކުގައާއި ޖިނާއީ މައްސަލަތަކުގައާއި އިސްލާމްދީނުގައި ޙައްދު އަދި ޤިޞާޞް ކަނޑައެޅިފައިވާ ކުށްތައް ސާބިތުކުރުމަށް ބޭނުންވާ ހެކީގެ ނިސްބަތް ކަނޑައެޅުމާއި، ސާބިތުކުރުމުގެ ޒިންމާއާގުޅޭ އުސޫލުތައްވެސް ކަނޑައެޅިގެންދާނެއެވެ. ހަމަ މިއާއިއެކު ހުށަހެޅުމަކާ ނުލައި، ސާބިތުވެގެންވާ ކަންކަމުގެ ގޮތުގައި، ކޯޓުން ބަލައިގަންނާނެ ކަންކަން ބަޔާންކުރުމާއި، ހެކީގެ ގޮތުގައި ހުށަނޭޅޭނެ، އިމްތިޔާޒް ލިބިގެންވާ ކަންކަން ބަޔާންކުރުން؛\nއެނޫންވެސް ހެއްކާބެހޭ ޢާންމު އުސޫލުތައްވެސް ކަނޑައެޅިގެންދާނެއެވެ.\nމިބިލުގައި ވަރަށް ތަފްސީލް ގޮތަކަށް ހެކީންގެ އެންމެހައި ކަންކަން ވަރަސް ތަފްސީލް ގޮތަކަށް ބަޔާންކޮށްފައިވެއެވެ. ރާއްޖޭގައި ހިނގާ ބޮޑެތި މައްސަލަތަކުގެ ޝަރީއަތްތަކުގައިވެސް އެންމެބޮޑަށް ދިމާވެފައިވާ އެއްމަސައްލައަކީ ހެއްކާބެހޭ ޒަމާނީ ބިލެއް ނެތި، ހެކީންގެ ރައްކާތެރިކަމާއި، ހެކިބަސްދޭ މީހާގެ ހައްގުތަށް އެންމެ ފުރިހަމައަށް ކަށަވަރުވެފައި ނެތުމެވެ. ނަމަވެސް މިބިލު މަޖިލީހުން ފާސްވެ ތަސްދީޤުވުމުން، މި ޤާނޫނުގެ ދަށުން ރަނގަޅު އޮނިގަނޑުތަކެއްހެދި ހެކީންގެ ރައްކާތެރިކަން ކަށަވަރުވެގެންދާނެއެވެ.\nމިބިލު މަޖިލީހަށް މިއަދު ތަޢާރަފް ކޮށްފައިވާއިރު، ބިލުގެ ބަހުސްގެ މަރުހަލާ އަންނަ ހަފްތާގައި ކުރިއަށްދާނެކަމަށް ބެލެވެއެވެ. އަދި މިބިލަކީ މިދައުރުގެ ތެރޭގައި މަޖިލީހުން ކުރެވިގެންދާނެ އެންމެ މުހިންމު އެއްބިލުގެ ގޮތުގައި މެމްބަރުންވެސް ވަނީ ފާހަކޮށްފައެވެ.\nރާއްޖޭގައި މިހާރު އަމަލުކުރަމުންދަނީ މީގެ 45 އަހަރު ކުރިން އަމަލުކުރަމުންދިޔަ7މާއްދާގެ މައްޗަށް އެކުލެވޭ ހެއްކާއި ބެހޭ ޤާނޫނަކަށެވެ. ސަރުކާރުން މި ބިލު ހުށަހެޅުމުގެ ބޭނުމަކީ، 1976 ވަނަ އަހަރުން ފެށިގެން ޢަމަލުކުރަމުން އަންނަ ހެއްކާބެހޭ ޤާނޫނަކީ، ޒަމާނާ ބައްދަލު ޤާނޫނެއް ކަމުގައިނުވާތީ، އޭގެ ބަދަލުގައި، ހެއްކާބެހޭ ތަފްޞީލީ ޤާނޫނީ އޮނިގަނޑެއް ތަޢާރުފުކުރުމަށެވެ. މިބިލު މަޖިލީހަށް މި ބިލް މަޖިލީހަށް ހުށަހެޅުއްވީ އެމްޑީޕީގެ ތިނަދޫ އުތުރު ދާއިރާގެ މެންބަރު އަބްދުލް މުޣުނީ އެވެ. ބިލްގެ ފުރަތަމަ ކިޔުން މިއަދު ވަނީ އިއްވާފައެވެ.\nހެއިޓީ, ރައްޔިތުންގެ މަޖިލިސް


Masveringe aadheys: Vaudhuvi hama agu hoadhaidhee | #Huvadhoo\nމަސްވެރިންގެ އާދޭސް: ވައުދުވި ހަމަ އަގު ހޯދައިދީ\nގދ. ފަރެސްމާތޮޑާގައި މަސްވެރިންތަކެއް މިއަދު ކުރި މުޒާހަރާގެ ތެރެއިން-- ފޮޓޯ/ ޓްވިޓާ\nސަރުކާރުން މަސްވެރިންނަށް ވެފައިވާ ވައުދުތައް ނުފުއްދޭތީ، ގދ. ފަރެސްމާތޮޑާ ރައްޔިތުން ނުކުމެ، ސަރުކާރާ ދެކޮޅަށް އަޑުއުފުލައިފިއެވެ.\nމަސްވެރި އާއިލާތަކެއް ދިރިއުޅޭ ފަރެސްމާތޮޑާގައި މިއަދު ކުރި މުޒާހަރާގައި ބައެއް މަސްވެރިން ކަންބޮޑުވުންފާޅުކުރީ މަހަށް ހަމަ އަގު ހޯދައިދީފައި ނުވާތީއެވެ.\nމަސްވެރިން ބާނާ މަހަށް ހަމަ އަގު ހޯދައިދޭނެ ކަމަށް ރިޔާސީ އިންތިހާބުގެ ކެމްޕެއިން ތެރޭގައި ރައީސް އިބްރާހިމް މުހައްމަދު ސާލިހު ވަނީ ވައުދުވެވަޑައިގެންފައެވެ. ކެމްޕެއިން ތެރޭގައި ހުވަދޫއަށް ވަޑައިގެން، މަސްވެރިންނާ ބައްދަލު ކުރައްވައި، އެ ވައުދު ފުރިހަމަ ކުރައްވާނެ ކަމަށް ރައީސް ވަނީ ވައުދުވެވަޑައިގެންފައެވެ. ނަމަވެސް ސަރުކާރުން އަދިވެސް މަސްވެރިން ބާނާ މަހުގެ އަގު ބޮޑުކޮށްފައެއް ނުވެއެވެ.\nފަރެސްމާތޮޑާގައި ކުރި މުޒާހަރާގައި ބައިވެރިވި ބައެއް މަސްވެރިން ގޮވާލީ ވިއްކާ މަހަށް ވަގުތުން ފައިސާ ނުލިބި، މަސްވެރި އާއިލާތަކަށް ދަތިތައް ކުރިމަތިވާތީ އެކަން ހައްލު ހޯދައިދިނުމަށެވެ. އަދި އައިސް ލިބުމުގައި ދަތިތަކެއް ކުރިމަތިވަމުންދާތީ، އަވަސް ފިޔަވަޅުތަކެއް އެކަމަށް އަޅައިދިނުމަށެވެ.\nގދ. ފަރެސްމާތޮޑާގައި ކުރި މުޒާހަރާގައި މަސްވެރިންތަކެއް ތަފާތު އެކި ޝުއޫރުތައް ލިޔެފައިވާ ބޯޑުތަކެއް ހިފައިގެން — ފޮޓޯ/ ޓްވިޓާ\nމަސްވެރިންގެ ޝަކުވާތައް ލިޔެފައިވާ ޕޯސްޓަރުތައް ހިފައިގެން މަސްވެރިން ކުރި މުޒާހަރާގައި ފިޝަރީޒް މިނިސްޓަރު ޒަހާ ވަހީދަށާއި ސަރުކާރުގެ މަސް ކުންފުނި، މިފްކޯއަށް މެސެޖުތަކެއް ރައްދުކޮށްފައިވެއެވެ. އެގޮތުން މަސްވެރިން ބާނާ މަހަށް ދޭން ބުނި ހަމަ އަގު ހޯދައި ދިނުމަށާއި މަސްކިރާ ބޯޓުތައް އެކި ސަރަހައްދުތަކަށް ފޮނުވައިދިނުމަށް މަސްވެރިން އެދިފައިވެއެވެ.\nހުވަދޫއަކީ ރާއްޖޭގެ އެންމެ ގިނަ މަސްވެރިން ނިސްބަތްވާ އަތޮޅެވެ. އެ އަތޮޅުގައި މަސްވެރިކަމަށް ބަރޯސާވެފައިވާ ރަށްތަކުގެ ތެރޭގައި ފަރެސްމާތޮޑާވެސް ހިމެނެއެވެ.\nއަންނަ އަހަރުގެ ބަޖެޓުގައި ފަރެސްމާތޮޑާގައި 79 މިލިއަން ރުފިޔާގެ މަޝްރޫއު ހިންގުމަށް ނިންމާފައިވެއެވެ. އެއާޕޯޓުގެ މަޝްރޫއާއި މަގު ހެދުމާއި ކޯޒްވޭއަކުން އެއާޕޯޓާ ގުޅުވާލުމާއި ބަނދަރު ހެދުމަށް ވެސް ބަޖެޓުކޮށްފައިވެއެވެ.


Raajje ai touristun ge adhahdhu 18 percent ithuruvejje | Mihaaru\nވެލާނާ އިންޓަނޭޝަނަލް އެއާޕޯޓުން ޓޫރިސްޓުންތަކެއް ދަނީ: އެއާޕޯޓުގެ އޭވިއޭޝަން ސެކިއުރިޓީ ކޮމާންޑުގެ ތިޖޫރީ ވަނީ ވަގަށް ނަގައިފަ.-- މިހާރު ފޮޓޯ\nރާއްޖެ އައި ޓޫރިސްޓުންގެ އަދަދު 18 ޕަސެންޓް އިތުރުވެއްޖެ\n20 ޖޫން 2019 - 14:462comments\nއެ މިނިސްޓްރީގައި ބޭއްވި ނޫސްވެރިންގެ ބައްދަލުވުމުގައި މިނިސްޓަރު އަލީ ވަހީދު ވިދާޅުވީ، މި އަހަރުގެ މެއި މަހުގެ ނިޔަލަށް 749،114 ޓޫރިސްޓުން އައިސްފައިވާ ކަމަށެވެ. މިދިޔަ އަހަރުގެ ޖެނުއަރީން މެއިގެ ނިޔަލަށް ރާއްޖެ އައީ 632،729 ޓޫރިސްޓުންނެވެ.\nމެއި މަހު ރާއްޖެ އަށް 103،022 ޓޫރިސްޓުން ޒިޔާރަތް ކުރި އިރު މިއީ މިދިޔަ އަހަރުގެ މެއި މަހާ އަޅާ ބަލާ އިރު 10.9 ޕަސެންޓްގެ ކުރިއެރުމެކެވެ. މިދިޔަ މަހު އެންމެ ގިނަ ޓޫރިސްޓުން އައިސްފައިވަނީ ޗައިނާ އިންނެވެ. ދެވަނަ އަށް އިޓަލީ ހިމެނޭ އިރު ތިން ވަނަ އަށް އެންމެ ގިނަ ޓޫރިސްޓުން އައިސްފައިވަނީ އިންޑިޔާއިންނެވެ.\nއިންޑިޔާއިން އަންނަ ޓޫރިސްޓުންގެ އަދަދު ވަރަށް ބޮޑު އިތުރުވެފައިވާ އިރު މެއި މަހުގައި އެ ގައުމުން ވަނީ ދެ ދަރަަޖައިގެ ކުރިއެރުމެއް ހޯދައިފަ އެވެ. އޭޕްރީލް މަހު އެ ގައުމަކީ ރާއްޖެ އަށް ފަސް ވަނަ އަށް އެންމެ ގިނަ ޓޫރިސްޓުން އައި ގައުމެވެ.\n"އިންޑިޔާއަކީ މީގެ ކުރިން އެކްސްޕްލޯ ނުކުރެވި އޮތް ސްކޯޕެއް. ސަރުކާރުގެ ހާރިޖީ ސިޔާސަތު ހަރުދަނާވެ، ރައީސުލްޖުމްހޫރިއްޔާ ގައުމެއް ގެންނަ ހަމަޖެހުމާ އެކު، ރާއްޖޭގެ ޓޫރިޒަމް ދާއިރާއަށް ރަނގަޅު ބަދަލެއް އޮންނަންވާނެ،" އަލީ ވަހީދު ވިދާޅުވި އެވެ.\nމެއި މަހު ދެން އެންމެ ގިނަ ޓޫރިސްޓުން އައިސްފައިވަނީ ޖަރުމަނާއި އިނގިރޭސިވިލާތެވެ. ރާއްޖޭގައި 139 ރިސޯޓު ހިންގަމުންދާ އިރު މިހާރު ވެސް އަންނަނީ 140 ރިސޯޓް ތަރައްގީ ކުރަމުންނެވެ.


EC ge naibu raees Akram isthiufaa dhevvaifi - Hali News\nއިލެކްޝަންސް ކޮމިޝަނުގެ ނައިބު ރައީސް އަހްމަދު އަކްރަމް --- ފޮޓޯ/ ޕީއެސްއެމް\nއިލެކްޝަންސް ކޮމިޝަނުގެ ނައިބު ރައީސް އަހްމަދު އަކްރަމް އެ ކޮމިޝަނުގެ މެމްބަރުކަމުން އިސްތިއުފާ ދެއްވައިފިއެވެ.\nރައީސުލްޖުމްހޫރިއްޔާ އިބްރާހިމް މުހައްމަދު ސޯލިހަށް އަކްރަމް މިއަދު ފޮނުއްވި ސިޓީގައި ވިދާޅުވެފައި ވަނީ އޭނާގެ މައްޗަށް ކުރެވިފައިވާ ތުހުމަތަކާ ގުޅިގެން އޭނާ ކޮމިޝަންގެ މެންބަރުކަމުން ވަކިކުރުމަށް ރައްޔިތުންގެ މަޖިލީހުގެ މިނިވަން މުއައްސަސާތަކާ ބެހޭ ކޮމިޓީން ނިންމާފައިވާ ކަމުގެ މައުލޫމާތު ލިބިފައިވާ ކަމަށެވެ.\nއަކްރަމް ވިދާޅުވީ މަގާމުން އިސްތިއުފާ ދެއްވީ މިނިވަން މުއައްސަސާތަކާ ބެހޭ ކޮމިޓީގެ އިތުބާރު ނެތި މިނިވަން މުއައްސަސާއެއްގައި ދެމި ހުރުމަކީ އެންމެ ރަނގަޅު ގޮތް ކަމުގައި ނުދެކޭތީ ކަމަަށެވެ.\nމިނިވަން މުއައްސަސާތަކުގެ ކޮމިޓީއަށް ހުށަހަޅާފައި ވަނީ އަކްރަމްގެ މައްޗަށް ތުހުމަތު ކުރެވޭ ޖިންސީ ފުރައްސާރައިގެ މައްސަލައެކެވެ. އެކަމާ ގުޅޭގޮތުން އަކްރަމް ވިދާޅުވީ މިނިވަން މުއައްސަސާތަކާ ބެހޭ ކޮމިޓީއަށް ހުށަހަޅާފައިވާ މައްސަލައަކީ ވަކި ބައެއްގެ ރޭވުމެއްގެ ތެރެއިން ކަނޑައެޅިގެން ހަގީގަތާއި ހިލާފު ވާހަކަތަކެއްގެ މައްޗަށް ބިނާކޮށް ހުށަހަޅާފައިވާ މައްސަލައެއް ކަމަށެވެ.\nއެ މައްސަލާގައި ތުހުމަތު ކޮށްފައިވާ އެއްވެސް ކަމެއް އޭނާގެ ފަރާތުން ހިނގާފައިނުވާނެ ކަމުގެ ޔަގީންކަން އަރުވާ ކަމަށް ވެސް އަކްރަމް ވިދާޅުވިއެވެ. އަދި އެކަން ހިނގާދިޔަ ގޮތުގެ ތަފްސީލް މައުުލޫމާތު ހެއްކާއެކު ރައްޔިތުންގެ މަޖިލީހުގެ މިނިވަން މުއައްސަސާތަކާ ބެހޭ ކޮމިޓީއަށް ހިއްސާކޮށްފައިވާނެ ކަމަށް ވެސް އަކްރަމް ވިދާޅުވިއެވެ.


ރައީސް ނަޝީދަށް އަމާޒުކޮށް ބޮން ގޮއްވާލި މީހާ ހައްޔަރުކޮށްފި - Voice of Meedhoo\nރައީސް ނަޝީދަށް އަމާޒުކޮށް ބޮން ގޮއްވާލި ...\nby vomadmin May 9, 2021\nރައްޔިތުންގެ މަޖިލީހުގެ ރައީސް މުހަންމަދު ނަޝީދަށް އަމާޒުކޮށް ބޮން ގޮއްވާލި ކަމަށް ތުހުމަތުވާ މީހާ ރޭ ފަތިހު ފުލުުހުން ހައްޔަރުކޮށްފި އެވެ.\nއޭނާ ހައްޔަރުކޮށްފައި ވަނީ ހުޅުމާލޭ ޣާޒީ ސްކޫލް ސަރަހައްދުގައި ހުންނަ ފްލެޓް 95 ޖީ2އިން ރޭ ފަތިހު 4:00 އެހާކަންހާއިރު ފުލުހުން ހިންގި އޮޕަރޭޝަނެއްގަ އެވެ.\n.ފުލުހުން ވެސް މިއަދު ބުނެފައި ވަނީ ރައީސް ނަޝީދަށް ދިން ހަމަލާގެ އެންމެ ބޮޑު ސަސްޕެކްޓު ކަމަށް ތުހުމަތު ކުރެވި ހޯދަން ފޮޓޯ އާންމުކުރި މީހާ މިހާރު ހައްޔަރުކޮށްފައިވާ ކަމަށެވެ. އިއްޔެ ބޭއްވި ނޫސް ކޮންފަރެންސްގައި ފުލުހުން ވަނީ އެ މީހާ ހޯދުމަށް އާންމުން އެހީތެރިވުމަށް އާދޭހާ އެކު އެދިފަ އެވެ.\nއެނގިފައިވާ ގޮތުގައި އެ މީހާ ފުލުހުން ރޭ ހައްޔަރު ކުރީ އާންމުން އެކި ގޮތްގޮތުން ފޯރުކޮށް ދިން މައުލޫމާތުގެ އަލީގަ އެވެ. އެ މީހާ އަކީ ރައީސް ނަޝީދަށް އަމާޒުކޮށް ގޮއްވާލި ބޮމުގެ ބަޓަނަށް ފިތާލި މީހާ ކަމަށް ވަނީ ތުހުމަތު ކުރެވިފަ އެވެ.\nފުލުހުން ވަނީ ރައީސް ނަޝީދަށް ހަމަލާދޭ މަންޒަރު ފެންނަ ވީޑިއޯ ވެސް އިއްޔެ އާންމުކޮށްފަ އެވެ. ރައީސް ނަޝީދުގެ ކާރުކޮޅު ކައިރީ ހުރުމަށްފަހު ބޮން ގޮވުމާއެކު ވަރަށް ބާރަށް އެމީހާ ދުއްވައި ގަންނަ މަންޒަރު ވީޑިއޯ އިން ފެނެ އެވެ.\nއެ މައްސަލައާ ގުޅިގެން މީގެކުރިން ވަނީ ދެ މީހަކު ހައްޔަރުކޮށްފަ އެވެ. އެ ދެ މީހުންނަކީ މުޖާޒު އަހުމަދު، މއ. ފޭރުގެ 21އ. އާއި ތަހުމީން އަހުމަދު ފޮޅޭމާ، ގއ. ކޮނޑޭ، 32އ. އެވެ. މީގެ ތެރެއިން މުޖާޒަކީ އެ ހަމަލާ ދިން ކަމަށް ތުހުމަތު ކުރެވޭ މީހާ އާ ސީދާ ގުޅުމެއް އޮތް މީހެއް ކަމަށް އެސިސްޓެންޓް ކޮމިޝަނަރު އޮފް ޕޮލިސް މުހައްމަދު ރިޔާޒު ވަނީ ވިދާޅުވެފަ އެވެ.\nއެ ދެ މީހުންގެ ތެރެއިން ތަހުމީން އަހްމަދަކީ ރައީސް ނަޝީދަށް ހަމަލާދިނުމަށް ބޭނުންކުރި އައިއީޑީ ހަރުކުރި ސައިކަލްގެ ވެރިފަރާތް ކަމަށް ފުލުހުން ބުންޏެވެ. އަދި އެ ދެ މީހުންނަކީ ހަރުކަށި ފިކުރަށް ނިސްބަތްވާ ބައެއް ކަމަށް ފުލުހުން ވަނީ ބުނެފަ އެވެ.\nހަމަލާގައި ލިބިވަޑައިގެންނެވި އަނިޔާތަކަށް ފަރުވާ ހޯއްދެވުމަށް ރައީސް ނަޝީދު މިވަގުތު އޮންނެވީ އޭޑީކޭ ހޮސްޕިޓަލުގަ އެވެ.\nހިތަދޫ ފުރަބަންދު ކޮށްފި- ބޭރުގައި އުޅުމަށް ޚާއްސަ ފާހެއް ދޫކުރަނީ\nއައްޑޫ ސިޓީ ހިތަދޫގައި ކޯވިޑް 19 ގެ ބަލި ފެތުރޭ މިންވަރު އިތުރުވުމާއި ގުޅިގެން ހިތަދޫ ފުރަބަންދު ކުރަން ...\nއައްޑޫސިޓީ: ކޮވިޑްގެ ގައިޑްލައިނާ ޚިލާފްވެގެން ގިނައަދަދެއްގެ ބަޔަކު ޖުރުމަނާކޮށްފި\nކޮވިޑް 19 އާއި ގުޅިގެން އެޗްޕީއޭއިން އައްޑޫސިޓީގައި އަޅާފައިވާ ފިވަޅުތަކާއި ހިލާފުވެގެން އައްޑޫ ސިޓީން ގިނައަދަދެއްގެ ބަޔަކު ޖޫރިމަނާކޮށްފައިވާ ...\nހުޅުދޫއާއި މީދޫގެ ކޮވިޑް-19ގެ ހާލަތު ކަންބޮޑުވާ ހާލަތަކަށް އުފުލިއްޖެއެވެ. މިގޮތުން އިއްޔެ (9 މެއި 2021) އެކަނި ވެސް ...


Tharaa vees dhamah Mongolian rice eh kihinei vaane?\nތަރާވީސް ދަމަށް މޮންގޯލިއަން ރައިސް އެއް ކިހިނެތް ވާނެ؟\nއޮއްސުމާއެކު މޭޒު ކައިރިއަށް ރޯދަ ވީއްލަން އާއިލާ އެއްވާއިރު ތަފާތު ބާވަތުގެ ކާނާ ތައްޔާރުކޮށްލާފައި ބެހެއްޓުމަށް ގިނަ އަންހެންވެރިން މަސައްކަތް ކުރެ އެވެ. އެހެންކަމުން މި ހުކުރު ދުވަހު ރޯދަ ވީއްލާ ގަޑިއަށް ފެންވަރުގެ މޮންގޯލިއަން ރައީސްއެއް ތައްޔާރުކޮށްލާފައި ބެހެއްޓުން ކިހިނެތް ވާނެ ހެއްޔެވެ. އޮއިޝީގެ ބަދިގެއިން "ރިހަފަތް"ގައި މިއަދު މި ގެނެސްދެނީ ވަރަށް ފަސޭހައިން މީރު މޮންގޯލިއަން ރައީސް އެއް ހަދާލާނެ ގޮތެވެ.\nމެގީ ޓޮމާޓޯ ސޯސް\nމެގީ ޗިލީ ސޯސް\nމެގީ ސޯޔާ ސޯސް\nކޮހިނޫރް ބާސްމަތީ ހަނޑު\nފިޔާލާ ލޮނުމެދާ އިނގުރުގެ ޕޭސްޓް\nމޮންގޯލިއަން ރައީސްގެ ޗިލީ ޕޭސްޓު ހެދުމަށް ތަވައަކަށް ސަފޯލާ ގޯލްޑް ތެޔޮ އަޅާ ފިޔާލާ ލޮނުމެދާ އިނގުރުން ހަދާފައި ހުރި ޕޭސްޓްއަޅާނީ އެވެ. ދެން ރަނގަޅަށް ކެކިގަތުމުން އޭގެ މައްޗައް މުގުރި މިރުހާއި އަސޭ މިރުސް ކޮޅަކައި ކުޑަ ހަކުރު ކޮޅަކާއި ލޮނުކޮޅެއް އަޅާލާނީ އެވެ. ދެން މެގީ ސޯސް އަޅާލުމަށް ފަހު ލުބޯއެއް އެ ޕޭސްޓު ގަނޑު މައްޗައް ފިތާލާނީ އެވެ. ދެން އޭގެ މައްޗައް އެއް ޓޭބަލް ސްޕޫންގެ އޮއިސްޓާ ސޯސް އަޅާނީ އެވެ. މޮންގޯލިއަން ރައީސް އަށް ބޭނުންވާ ޕޭސްޓް ހެދުނީ އެވެ.\nދެން މަސްގަނޑު ހެދުމަށް ކުކުޅާ ޕްރޯންސް އެއްކޮށްލުމަށް ފަހު އެއަށް ކޮށާފައި ހުރި ލޮނުމެދާއި ފިޔާއަޅާ އެއް ޓޭބަލް ސްޕޫންގެ ސޯޔާ ސޯސް އަޅާލުމަށް ފަހު އެއްކޮށްލާށެވެ. އެއްކޮށްލާފައި ހުރި މަސްގަނޑު އަޅާލާނީ ތެޔޮ ތަވައަކަށެވެ. ދެން އޭގެ މައްަޗއް ކެރެޓާ ކެބެޖާއި ލީކްސް އަޅާ ލުމަށް ފަހު އަނެއްކާވެސް ރަނގަޅަށް އެއްކޮށްލާށެވެ. ކުޑަ ލޮނުކޮޅެއް ވެސް އަޅާލާށެވެ.\nތަވާގައި ހުރި މަސްގަނޑު މައްޗައް ބޭނުންވާ މިންވަރަކަށް ކޮހިނޫރް ބާސްމަތީ ރައީސް އަޅާލާށެވެ. އަދި އޭގެ މައްޗައް ކަންކުން ފަތް އަޅާލާފައި ކުރިން ތައްޔާރުކުރި ޗިލީ ޕޭސްޓު އަޅާލާނީ އެވެ. އެއަށް ފަހު މެގީ އޮއިސްޓާ ސޯސްއާ ޓޮމާޓީ ސޯސް މައްޗައް އަޅާލާ، ޗިކަންސް ސްޓޮކާއި އަސޭމިރުސް ކޮޅެއް އަޅާލާށެވެ. އޭރުން މޮންގޯލިއަން ރައީސް ހެދުނީ އެވެ.


Malaysia ge school dharivarakah staffaku varah bodah aniyaa koffi | Mihaaru\nދަރިވަރަށް އަނިޔާކޮށްފައި ވަނީ މެލޭޝިއާގެ ދެކުނުގެ ކޮޓާ ޓިންގީގެ ސްކޫލެއްގައި.\nމެލޭޝިއާގެ ސްކޫލް ދަރިވަރަކަށް ސްޓާފަކު ވަރަށް ބޮޑަށް އަނިޔާކޮށްފި\n26 އެޕްރީލް 2017 - 14:48 1 comment\nޑޮކްޓަރުން ބުނީ މިހާރު ވެސް ކޯމާއެއްގައި އޮތް 11 އަހަރުގެ ދަރިވަރުގެ އެއް އަތް ވެސް ބުރިކޮށްލަން ޖެހިދާނެކަމުގެ ބިރު އެބައޮތް ކަމަށެވެ. މީޑިއާ ރިޕޯޓްތައް ބުނާ ގޮތުގައި މިދިޔަ މާޗު މަހު ދަރިވަރަށް އަނިޔާކޮށްފައި ވަނީ ދެކުނުގެ ކޮޓާ ޓިންގީގެ ޕްރައިވެޓް އިސްލާމިކް ސްކޫލެއްގެ އެސިސްޓެންޓް ސްޕަވައިޒަރެއް ކަމަށެވެ. ދަރިވަރުގެ ޑައިރީއާ ހަވާލާދީ މެލޭޝިއާގެ މީޑިއާތަކުން ބުނެފައި ވަނީ ސްކޫލުގައި ދޭތެރެދޭތެރެއިން އަނިޔާ ކުރާ ކަމަށެވެ.\nދަރިވަރަށް އަނިޔާކުރި ކަމަށް ތުހުމަތު ކުރެވޭ ސުޕަވައިޒަރު މިހާރު ވަނީ ހައްޔަރުކޮށްފަ އެވެ. ފުލުހުން ދަނީ ސީސީޓީވީ ފުޓޭޖްތައް ބަލަމުންނެވެ. ދަރިވަރުގެ ދަށް ފަޔަށް ސުޕަވައިޒަރު އަނިޔާކުރާ މަންޒަރު ސީސީޓީވީން ފެންނަ ކަމަށް މެލޭޝިއާގައި ދީނީ ސްކޫލްތައް ހިންގާ ގްރޫޕަކުން ބުނެފައިވެ އެވެ.\nއިންފެކްޝަން ހުއްޓުވުމަށް ދަރިވަރުގެ ފައި ބުރިކޮށްލީ ހުކުރު ދުވަހު އެވެ. އަތުގައި ލޭކޮޅެއް ގަނޑުވުމުން ހޮނިހިރު ދުވަހު ވަނީ އޮޕަރޭޝަނެއް ކޮށްފަ އެވެ. ދަރިވަރުގެ ބޮޑު ދައިތައެއް ނިއު ސްޓްރައިޓް ޓައިމްސް ނޫހަށް ބުނީ ކުއާލަ ލަމްޕޫރުގެ ހޮސްޕިޓަލުގެ ދަރިވަރުން މިހާރު ދަނީ ދަރިވަރުގެ ވާތު ކޮނޑުގައި ގަނޑުވެފައިވާ ލޭކޮޅެއް މޮނިޓާ ކުރަމުން ކަމަށެވެ. އަދި އެ ލޭކޮޅު ގަނޑުވެފައި އިންނަ ނަމަ އަތް ބުރިކޮށްލަން ޖެހޭނެ ކަމަށް ވެސް ބޮޑު ދައިތަ ބުނެފައިވެ އެވެ.\nފުލުހުން ބުނީ ދަރިވަރާއި އޭނާގެ ކްލާހުގެ 14 ދަރިވަރުންނަށް މާޗު މަހު 24 ވަނަ ދުވަހު ސުޕަވައިޒަރު އަނިޔާ ކުރީ ސްކޫލް އެސެމްބްލީގައި އަޑުގަދަކުރި ކަމަށް ބުނެ އެވެ. ދަރިވަރުގެ ޑައިރީގައި ބުނެފައިވާ ގޮތުގައި އެއް ދަރިވަރަކަށް ގޯހެއް ހެދުނު ނަމަވެސް ހުރިހާ ދަރިވަރުންނަށް އަދަބު ދޭ ކަމަށެވެ.\nއިތުރު ލިޔުންތައް ސްކޫލް މެލޭޝިއާ ކިޔަވާކުދިން


އިންޒާރު ދިނުމަށްފަހު, އެންމެފަހުން ފަޔާޒް މާލެއަށް ބަދަލުކޮށްފި — Ihavandhoo.com\nއިންޒާރު ދިނުމަށްފަހު, އެންމެފަހުން ފަޔާޒް މާލެއަށް ބަދަލުކޮށްފި\n16 ސެޕްޓެމްބަރު 20183މުހައްމަދު އަކްރަމް\nފަޔާޒް، ޤައުމީ ޓީމްގެ ކެޕްޓަން އަކްރަބް އަބުދުލް ޤަނީ އާއި އެކު\nއާމިނާ ދިޔޯ ސިއްޙީމަރުކަޒުގައި އެސިސްޓެންޓް ކޮމިއުނިޓީ ހެލްތް އޮފިސަރެއްގެ ވަޒީފާ އަދާކުރަމުންދާ ހުސެއިން ފަޔާޒް މާލެއަށް ބަދަލުކޮށްފިއެވެ. ފަޔާޒް މާލޭއަށް ބަދަލުކުރިކަން އަންގާ އޭނާއަށް ހަވާލުކޮށްފައިވާ ޗިޓްގައި ވާގޮތުން އޭނާ މާލެއަށް (މިނިސްޓަރީ އޮފް ހެލްތަށް) ރިޕޯޓްކުރަންޖެހެނީ މިއަދުން ފެށިގެންނެވެ.\nފަޔާޒް ވަޒީފާ އަދާކުރާތަން ބަދަލުކޮށްފައިމިވަނީ، ޕީޕީއެމްގެ ބައެއް އެކްޓިވިސްޓުންގެ ފަރާތުން އޭނާ ރަށުން (އިހަވަންދޫއިން) ބޭރުކުރާނެކަމުގެ އިންޒާރު ދިނުމަށްފަހުއެވެ. ފަޔާޒްއަށް މިފަދަ އިންޒާރުތައް ދޭންފެށީ، އޭނާގެ އަނބިމީހާގެ އާއިލާގެ މީހުން އިދިކޮޅު ކޯލީޝަނުގެ ކެނޑިޑޭޓް އިބްރާހިމް މުހައްމަދު ސޯލިހަށް ތާއީދުކޮށް ސީދާ ހަރަކާތުގައި ބައިވެރިވާން ފެށުމުންނެވެ.\nއެގޮތުން އިދިކޮޅު ކޯލީޝަނުގެ ކެނޑިޑޭޓް އިބްރާހިމް މުހައްމަދު ސޯލިހް މިމަހުގެ5ވަނަދުވަހު އިހަވަންދޫއަށް އައުމަށް ހަމަޖެހުމުން، އެބޭފުޅާއަށް މަރުޙަބާކިޔަން ފަޔާޒްގެ އަނބިމީހާގެ އާއިލާގެ މީހުން އެތަނަށް ނުދިއުމަށް4ސެޕްޓެމްބަރގައި، ޕީޕީއެމްގެ އެކްޓިވިސްޓަކު ފާޔާޒުގާތުގައިވަނީ އެދިފައެވެ. އެމީހާ ބުނެފައިވަނީ "ރައީސް ޔާމީން ބޭނުމެއްނުވޭ، މުއައްސަސާތަކުގައި ތިބި އެއްވެސް އާއިލާއެއްގެ މީހަކު ނުކުންނާކަށް، ނުކުމެފިއްޔާ ހަމަދާނެ! ރަށުން ބޭރުކޮށްލާނި! ރަށުންބޭރުކުރާނެ" ކަމުގައެވެ. އަދި އެމީހާ ބިރުދައްކަމުން ބުނެފައިވަނީ ރަށުން ބޭރުކުރުމުން ނިކަމެތިވާނެކަމުގައެވެ. އެމްޑީޕީއިން މިދިޔަ ހޮނިހިރު ދުވަހުގެރޭ އިހަވަންދޫގައި ބޭއްވި ކަންމަތީ ޖަލްސާގައި ދެއްކި ރިޕޯޓްގައިވަނީ ފަޔާޒަށް އިންޒާރުދީ ދައްކާފައިވާ ބައެއްވާހަކަތަކުގެ އޯޑިއޯ އާނމުކޮށްފައެވެ. ފަޔާޒަށް އިންޒާރު ދިނީ ކޮންބަޔެއްކަން މިނޫހަށް އެނގުނަސް އަބުރުރައްކާތެރި ކުރުމުގެ ޤާނޫނުގެ ސަބަބުން އެމީހުންގެ މައުލޫމަތު ހާމަކުރެވޭކަށްނެތެވެ. ފަޔާޒަށް ރަށުން ބޭރުކުރާނެ ކަމުގެ ބިރުދެއްކިނަމަވެސް، އޭނާ ބުނެފައިވަނީ އޭނާއަކީ މީހުންނަށް ނުފޫޒް ފޯރުވާ މީހެއްނޫންކަމަށާއި، އެނާގެ އަމބިމީހާގެ އާއިލާ އިބްރާހިމް މުހައްމަދު ސޯލިހަށް މަރުޙަބާކިޔަން ނުކުތުން އޭނާއަށް ނުހުއްޓުވޭނެ ކަމުގައެވެ.\nފަޔާޒަކީ ސިޔާސީ ގޮތުން ހަރަކާތްތެރި މީހެއްނޫނެވެ. އަދި ވަކި ކެނޑިޑޭޓަކަށް އަދި ޕާޓީއަކަށްވެސް ތާއީދުހޯދުމަށް މަސައްކަތްކުރިމީހެއްނޫނެވެ. ފަޔާޒް ފާހަގަ ކުރެވިފައިވަނީ ވަރަށް އިޖްތިމާއީ ހިދުމަތްތެރި މީހެއްގެ ގޮތުގައެވެ. ފުޓްބޯޅަ އާއި އެހެން ކުޅިވަރުތަކުގައި އެހީތެރިވެ އެކަންކަމުގައި ބައިވެރިވެ އެހީތެރިވާ ފަޔާޒް އަބަދުވެސް ފާހަގަކުރެވުނީ ޒުވާނުންނާއި ގުޅުން ރަނގަޅު މީހެއްގެ ގޮތުގައެވެ.\nނަމަވެސް އޭނާ މާލެއަށް ބަދަކުރުމުގެ ޗިޓް ހަވާލުކުރިފަހުން، އެމްޑީޕީއިން މިދިޔަ ހޮނިހިރު ދުވަހުގެރޭ އިހަވަންދޫގައި ބޭއްވި ކަންމަތީ ޖަލްސާގައި ބައިވެރިވެ، އިދިކޮޅު ކޯލީޝަންގެ ކެނޑިޑޭޓް އިބްރާހިމް މުހައްމަދު ސޯލިހަށް ތާއީދުކުރާކަން ހާމަކޮށްފައެވެ. އެޖަލްސާގައި ފަޔާޒް ބުނެފައިވަނީ އޭނާއަށް ސިޔާސީ ޕޯޑިއަމްއަކަށް އަރަން މަޖްބޫރުކުރުވީ "އެމީހުން" ކަމުގައެވެ. އަދި އޭނާ ފާހަގަކުރި ގޮތުގައި އެއީ "އެމީހުން" ބައިކޮޅަކަށް ޖެހި ގޯލެކެވެ.\nއިބޫގެ ދަތުރުފުޅާ ދިމާކޮށް، މަރުޙަބާކިޔަން ނުކުތް ފަރާތްތައް ހުއްޓުވުމަށް ތަފާތު ނުފޫޒް ޕީޕީއެމްގެ އެކްޓިވިސްޓުން ފޯރުވާފައިވެއެވެ. އެގޮތުން، އާއިލާގެ އެއްވެސް މީހަކު އިބޫއަށް މަރުހަބާ ކިޔުމަށް ނުކުމެއްޖެނަމަ އެންސްޕާ އަދި އާސަންދަ ފަދަ އިޖްތިމާއީ ރައްކާތެރިކަމުގެ ހިދުމަތްތަކުން މަޙުރޫމްކުރާނެ ކަމުގެ ބިރާއި، ވަޒީފާއިން ވަކިކުރުމާއި އަދި ވަޒީފާ އަދާކުރާތަން ބަދަލުކުރާނެކަމުގެ އިންޒާރު ދީފައިވާކަން އެނގިފައިވެއެވެ. ބެލެވޭގޮތުގައި މިހާރު ކުރިޔަށް މިދަނީ އެކަންކަން ތަންފީޒްކުރުމުގެ މަރުހަލާއެވެ.\nއަބުރުރައްކާތެރި ކުރުމުގެ ޤާނޫނު އެއީ ތިކަހަލަ ޖަރީމާ ތައް ހިންގުމަށް ސަރުކާރުން ހެދި ޤާނޫނެއް․ އެބައެއްގެ ނަން ބުނާ ބަޔަކު ހަފުސް ވާނީ․ ޖަރީމާ ހިންގާ މީހުން ތިބޭނީ ރަން އުނދޯއްޔަށް ލާފަ․\n– 17 ސެޕްޓެމްބަރު 2018 1 0\nފަޔާޒުގެ އާއިލާއިން ނުޖެހޭނެ މާ އެމްޑީޕީ ވެގެން އުޅޭކަށް․ ސަރުކާރު މުވައްޒަފުންގެ އާއިލާތަކުން ތާއިދު ކުރަން ޖެހޭނީ ހަމަ އެކަނި އެވަގުތު އޮންނަ ސަރުކާރަކަށް․ ދެން އަންނަ ވެރިކަމެއްގަ ޕީޕީއެމް އިން މިބިލް ހުށައަޅާ ޤާނޫނަކަށް ހަދާނަން․ އިންޝާ އަﷲ․\n– 17 ސެޕްޓެމްބަރު 201803\nމިފަހަރު 2✔ ޔަޤީން إِنْ شَاءَ ٱللَٰه


ކަނޑުއަޑީ ކޭބަލަކުން އެމެރިކާއާ އިރުމަތީ އޭޝިއާ ގުޅުވާލަނީ - Tech News Maldives\nކަނޑުއަޑީ ކޭބަލަކުން އެމެރިކާއާ އިރުމަތީ އޭޝިއާ ގުޅުވާލަނީ\nއިސްމާއިލް އަލީ • 03 އޭޕްރީލު 2021\nފޭސްބުކް އާއި ގޫގަލް ގުޅިގެން އިންޓަނެޓް ސްޕީޑް އަވަސްކޮށް އިންޓަނެޓް ހިދުމަތް ފުޅާކުރުމަށްޓަކައި ކެލިފޯނިއާ އާއި ދެކުނުއިރުމަތީ އޭޝިއާ އާއި ދެމެދު ކަނޑުއަޑީގެ އިންޓަނެޓް ކޭބަލްތަކެއް އެޅުމަށް ނިންމައިފިއެވެ.\nފޭސްބުކް އިން ހާމަކޮށްފައިވާ ގޮތުގައި އެކުންފުނިން އަލަށް އެޅުމަށް ނިންމާފައިވާ އެކޯ އަދި ބައިފްރޮސްޓް2ކޭބަލަށް އިންވެސްޓްކުރާނެއެވެ. އަދި ގޫގަލް އިން ހާމަކޮށްފައިވާ ގޮތުގައި އެކުންފުނިންވެސް އެކޯ ކޭބަލް އަށް އިންވެސްޓް ކުރާނެއެވެ. އެކޯ އަދި ބައިފްރޮސްޓް ކޭބަލްތަކުން އުތުރު އެމެރިކާއާއި ސިންގަޕޫރު އަދި އިންޑޮނޭޝިއާ ގުޅާލާނެއެވެ.\nމި ދެކުންފުނިން ހާމަކޮށްފައިވާ ގޮތުގައި މި ޕްރޮޖެކްޓްގެ ސަބަބުން މުޅި ދުނިޔޭގެ އިންޓަނެޓް ނިޒާމު އިތުރަށް ހަރުދަނާވެގެންދާނެއެވެ. އެގޮތުން ފޭސްބުކް އިން ހާމަކޮށްފައިވާ ގޮތުގައު މި ކޭބަލްތަކުގެ ސަބުން އެތައް މިލިއަން މީހުންނަށާއި ވިޔަފާރިތަކަށް ފައިދާވެގެން ދާނެއެވެ. މީގެ އިތުރުން ގޫގަލް އިން ހާމަކޮށްފައިވާ ގޮތުގައި މި ކޭބަލްތަކުގެ ސަބަބުން ގޫގަލް ކްލައުޑްގެ ހިދުމަތް ހޯދާ ފަރާތްތަކަށް ލޭޓެންސީ ކުޑަ ކުރެވިގެން ދާނެއެވެ.\nގޫގަލް އިން ހާމަކޮށްފައިވާ ގޮތުގައި އެކޯ ބޭނުންކުރެވޭވަރު ވާނީ 2023 ވަނަ އަހަރުގައިއެވެ. އަދި ބައިފްރޮސްޓްގެ މަސައްކަތް ނިންމާލުމަށް އަމާޒުކުރަނީ 2024 ވަނަ އަހަރަށެވެ.